
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS VEIKLOS REGLAMENTO

2009 m. kovo 26 d Nr. T2-77
Kretinga


Vadovaudamasi Lietuvos Respublikos vietos savivaldos įstatymo (Žin., 1994, Nr.55 - 1049; 2008, Nr.113-4290) 16 straipsnio 2 dalies 1 punktu, Kretingos rajono savivaldybės taryba n u s p r e n d ž i a:
Patvirtinti naujos redakcijos Kretingos rajono savivaldybės tarybos veiklos reglamentą 
(pridedama).



Savivaldybės meras									Juozas Mažeika

Lyginamasis variantas

PATVIRTINTA
Kretingos rajono savivaldybės tarybos
2009 m. kovo 26 d. sprendimu Nr. T2-77
(Kretingos rajono savivaldybės tarybos
2016 m. gruodžio 22 d. sprendimo Nr. T2-319   
redakcija)

KRETINGOS RAJONO SAVIVALDYBĖS TARYBOS VEIKLOS 
R E G L A M E N T A S

I. BENDROSIOS NUOSTATOS

1.	Kretingos rajono savivaldybės tarybos veiklos reglamentas (toliau – Reglamentas) nustato Kretingos rajono savivaldybės tarybos veiklos formas, tvarką ir kompetenciją.
2.	Kretingos rajono savivaldybės tarybos (toliau – Taryba), jos suformuotų komitetų, komisijų ir atskirų Tarybos narių veiklos tvarka ir formos nustatytos Lietuvos Respublikos vietos savivaldos įstatyme ir šiame Reglamente.  
3.	Reglamentas tvirtinamas ir gali būti keičiamas Tarybos sprendimu. Tarybos patvirtinto Reglamento nuostatos galioja ir naujai išrinktai Tarybai. 
4.	Reglamente vartojamos sąvokos atitinka Lietuvos Respublikos vietos savivaldos įstatyme vartojamas sąvokas.

II. SAVIVALDYBĖS TARYBA

5.	Taryba yra Kretingos rajono savivaldybės (toliau – Savivaldybės) atstovaujamoji institucija, turinti vietos valdžios ir viešojo administravimo teises ir pareigas, kuriai vadovauja Lietuvos Respublikos savivaldybių tarybų rinkimų įstatymo (toliau – Savivaldybių tarybų rinkimų įstatymas) nustatyta tvarka vienmandatėje rinkimų apygardoje tiesiogiai išrinktas Tarybos narys – savivaldybės meras (toliau – meras). Meras yra savivaldybės vadovas, vykdantis Lietuvos Respublikos vietos savivaldos įstatyme (toliau – Vietos savivaldos įstatymas) ir kituose įstatymuose nustatytus įgaliojimus. 
6.	Taryba yra savivaldos teisę Savivaldybėje įgyvendinanti institucija. 
7.	Taryba susideda iš įstatymų nustatyta tvarka demokratiškai išrinktų Savivaldybės bendruomenės atstovų – Savivaldybės tarybos narių (toliau – Tarybos nariai).
8.	Tarybos įgaliojimai prasideda, kai į pirmąjį posėdį susirenka išrinkti Tarybos nariai, ir baigiasi, kai į pirmąjį posėdį susirenka naujai kadencijai išrinkti Tarybos nariai. Tarybos narys visas valstybės politiko ir Savivaldybės bendruomenės atstovo teises įgyja tik po to, kai prisiekia Vietos savivaldos įstatymo nustatyta tvarka.
9. Per du mėnesius nuo pirmojo išrinktos naujos Tarybos posėdžio sušaukimo dienos  arba nuo tiesiogiai išrinkto mero priesaikos priėmimo dienos turi būti paskirtas mero pavaduotojas  ir Savivaldybės administracijos direktorius, sudaryti Tarybos komitetai (toliau – Komitetai) ir paskirti šių Komitetų pirmininkai, sudarytos Vietos savivaldos įstatyme nustatytos komisijos ir paskirti šių komisijų pirmininkai, sudaryta Tarybos kolegija, jei nusprendžiama ją sudaryti. Ši nuostata (išskyrus Tarybos komitetų bei įstatyme nustatytų komisijų sudarymą)  netaikoma, jeigu išrinktas meras kitų įstatymų nustatyta tvarka laikinai nušalintas nuo pareigų. Pasibaigus išrinkto mero laikino nušalinimo laikotarpiui, ne vėliau kaip per 5 kalendorines dienas turi būti sušauktas  savivaldybės Tarybos posėdis, kuriame išrinktas meras prisiekia (jeigu jis nebuvo prisiekęs). Nuo šio posėdžio dienos per du mėnesius turi būti paskirti mero pavaduotojas ir Savivaldybės administracijos direktorius, sudaryta savivaldybės Tarybos kolegija, jeigu nusprendžiama ją sudaryti. Jeigu  mero  pavaduotojo  įgaliojimai nutrūksta ir (ar) Savivaldybės administracijos direktorius atleidžiamas iš pareigų  prieš  terminą, per  du  mėnesius nuo jo įgaliojimų nutrūkimo ar atleidimo iš pareigų dienos Taryba turi paskirti mero pavaduotoją ir (ar) Savivaldybės administracijos direktorių.
10.	Jeigu išrinktos naujos Tarybos rinkimų rezultatai pripažinti negaliojančiais, esamos Tarybos įgaliojimai tęsiasi iki Tarybos, kuri bus išrinkta per pakartotinius rinkimus, pirmojo posėdžio arba tiesioginio valdymo laikino įvedimo Savivaldybės teritorijoje.
11.	Kai Savivaldybės teritorijoje laikinai įvedamas tiesioginis valdymas, savivaldybės Taryba taryba netenka įgaliojimų arba savivaldybės Tarybos tarybos įgaliojimai laikino tiesioginio valdymo laikotarpiu sustabdomi, jeigu Taryba negali vykdyti savo įgaliojimų dėl aplinkybių, susijusių su nepaprastosios padėties įvedimu Savivaldybės teritorijoje Lietuvos Respublikos laikino tiesioginio valdymo savivaldybės teritorijoje įstatymo nustatyta tvarka.

III. SAVIVALDYBĖS TARYBOS VEIKLOS FORMOS 

12.	Taryba savo įgaliojimus įgyvendina kolegialiai Tarybos posėdžiuose. 
13.	Tarybos veikla tarp Tarybos posėdžių tęsiama Komitetuose ir komisijose, taip pat Tarybos nariams bendraujant su rinkėjais.

IV. SAVIVALDYBĖS TARYBOS POSĖDŽIAI, JŲ ORGANIZAVIMAS 
IR DARBO TVARKA  

14.	Tarybos posėdžiai yra teisėti, jeigu juose dalyvauja išrinktų Tarybos narių dauguma (toliau – kvorumas). 
15.	Tarybos posėdžiai yra atviri. Posėdžio pirmininkas turi teisę leisti posėdyje kalbėti kviestiesiems asmenims. Jeigu Tarybos posėdyje svarstomas klausimas yra susijęs su kitais posėdyje dalyvaujančiais asmenimis, jiems leidžiama užduoti klausimus pranešėjams ir kalbėti Reglamento 60.5 punkte nustatyta tvarka. Tarybos posėdžio metu kviestieji ar kiti asmenys negali daryti spaudimo Tarybos nariams žodžiu, vaizdinėmis ar kitomis priemonėmis. 
 Tarybos posėdžių metu daromas garso ir vaizdo įrašas. Savivaldybės tarybos posėdžių transliacija vykdoma Savivaldybės interneto svetainėje www.kretinga.lt ir Savivaldybės „YouTube“ kanale https://www.youtube.com/c/Kretingosrajonosavivaldybe.
            Svarstant valstybės, tarnybos, komercinę paslaptį sudarančią, su asmens duomenimis, kurių viešinimas neatitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) reikalavimų, susijusią informaciją, ir (ar) teisės aktų, kuriuose yra valstybės, tarnybos, komercinę paslaptį sudarančios, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusios informacijos, projektus, garso ir vaizdo įrašai nedaromi.
151. Jei dėl nepaprastosios padėties, ekstremaliosios situacijos ar karantino savivaldybės tarybos posėdžiai negali vykti savivaldybės tarybos nariams posėdyje dalyvaujant fiziškai, savivaldybės tarybos posėdžiai gali vykti nuotoliniu būdu realiuoju laiku elektroninių ryšių priemonėmis (toliau – nuotolinis būdas). Nuotoliniu būdu vyksiančiame savivaldybės tarybos posėdyje svarstytini sprendimų projektai rengiami ir posėdis vyksta laikantis šiame Reglamente nustatytų reikalavimų. Nuotoliniu būdu priimant savivaldybės tarybos sprendimus, turi būti užtikrintas savivaldybės tarybos nario tapatybės ir jo balsavimo rezultatų nustatymas. Nuotoliniu būdu vykstančiame savivaldybės tarybos posėdyje sprendimai, dėl kurių Reglamentas nustato slaptą balsavimą, nepriimami. 
Papildyta punktu:
Nr. T2-87, 2020-04-30, paskelbta TAR 2020-05-04, i. k. 2020-09375
            152. Vykstant nuotoliniam savivaldybės tarybos posėdžiui posėdžio pradžioje ir prieš kiekvieną balsavimą Tarybos nariai registruojasi ir balsuoja balsavimo elektroninėje sistemoje. Dalyvaujantys posėdyje laikomi tie Tarybos nariai, kurie užsiregistravo elektroninėje balsavimo sistemoje. Nesant techninių galimybių posėdyje dalyvaujantiems Tarybos nariams registruotis ir balsuoti elektroninėje balsavimo sistemoje, posėdžio pirmininko siūlymu, posėdyje dalyvaujančių Tarybos narių daugumai pritarus, registracija ir balsavimas vyksta žodžiu arba daroma posėdžio pertrauka sistemos techniniams trukdymams pašalinti.
16.	Kai Tarybos posėdyje svarstomas su valstybės, tarnybos ar komercine paslaptimi susijęs klausimas, Taryba gali nuspręsti jį nagrinėti uždarame posėdyje. Uždaras Tarybos posėdis, kurio metu naudojama įslaptinta informacija, turi būti organizuojamas ir vykdomas taip, kad taikomos saugumo užtikrinimo priemonės atitiktų Lietuvos Respublikos valstybės ir tarnybos paslapčių įstatymo nustatytus reikalavimus, keliamus posėdžio ar pasitarimo metu naudojamos įslaptintos informacijos apsaugai.   
17.	Asmenys, pageidaujantys dalyvauti Tarybos posėdyje (žiniasklaidos, įmonių, įstaigų, organizacijų atstovai bei gyventojai), ne vėliau kaip prieš vieną dieną iki Tarybos posėdžio registruojasi pateikdami prašymą merui, nurodydami, kokiu klausimu pageidauja pasisakyti.
18.	Jeigu Tarybos narys negali atvykti į Tarybos posėdį, apie tai praneša iki Tarybos posėdžio pradžios merui, mero pavaduotojui ar Tarybos sekretoriui, nurodydamas nedalyvavimo priežastį. Jeigu paaiškėja, kad nebus posėdžio kvorumo, posėdžio pirmininkas paskiria kitą posėdžio datą ir apie tai praneša Tarybos nariams, paskelbia per vietines informavimo priemones (rajono laikraščiuose) bei Savivaldybės interneto svetainėje.
19.	Į Tarybos posėdžius kviečiami Savivaldybės kontrolierius, Savivaldybės administracijos direktorius ir jo pavaduotojas, Juridinio skyriaus vedėjas arba vyr. specialistas, klausimus posėdžiui rengusių komisijų pirmininkai (arba jų įgalioti komisijų nariai), su svarstomu klausimu susijusių Savivaldybės administracijos struktūrinių padalinių vadovai arba jų atstovai, seniūnai, gali būti kviečiami seniūnaičiai bei kiti su svarstomu klausimu tiesiogiai susiję asmenys. Apie Tarybos posėdžius turi būti informuojamas Vyriausybės atstovas apskrityje, pateikiant jam visą preliminarią posėdžio medžiagą.
20.	Apie Tarybos posėdžio laiką, svarstyti parengtus ir Reglamento 104 - 106 punktuose nustatyta tvarka įregistruotus klausimus kartu su sprendimų projektais meras, o kai jo nėra (Reglamento 56 punkte nustatytais atvejais) – mero pavaduotojas arba įgaliojimus iš 1/3 išrinktų Tarybos narių gavęs Tarybos narys ne vėliau kaip prieš 3 darbo dienas iki posėdžio pradžios Reglamento 55 punkte nustatyta tvarka praneša visiems Tarybos nariams, gyventojams ir seniūnaičiui, kai svarstomi klausimai yra susiję su jo atstovaujama gyvenamosios vietovės bendruomene, taip pat seniūnui ir vietos gyventojų apklausos iniciatyvinės grupės atstovui (atstovams), kai svarstomi vietos gyventojų apklausos rezultatai ar klausimai dėl vietos gyventojų apklausai pateikto (pateiktų) klausimo (klausimų).
21.	Tarybos narių darbo vietas Savivaldybės posėdžių salėje nustato meras. Prieš Tarybos posėdį Tarybos nariams išdalijamos registracijai ir balsavimui reikalingos elektroninės identifikacijos kortelės, kurios surenkamos posėdžiui pasibaigus ir saugomos Savivaldybės administracijos Informacinių technologijų skyriuje. Tarybos nariai registruojasi Savivaldybės balsavimo elektroninėje sistemoje. Išvykdamas iš posėdžio jam nepasibaigus arba laikinai išeidamas iš posėdžio patalpos, Tarybos narys apie tai turi informuoti posėdžio pirmininką ir Tarybos narys, išeidamas iš posėdžio patalpos, privalo ištraukti iš pulto savo elektroninę identifikacijos kortelę tiek, kad jos nebefiksuotų Savivaldybės balsavimo elektroninė sistema.
            Vykstant nuotoliniam savivaldybės tarybos posėdžiui, Tarybos narys, nedalyvaudamas posėdyje iki posėdžio pabaigos arba laikinai nedalyvaudamas posėdyje, apie tai turi informuoti posėdžio pirmininką ir atsijungti nuo elektroninės balsavimo sistemos bei konferencinio ryšio platformos, kurioje vyksta nuotolinis posėdis.
22.	Jeigu Tarybos posėdyje svarstomas klausimas tiesiogiai susijęs su įmonės, įstaigos, organizacijos ar institucijos veikla, apie tai šių įstaigų vadovams ne vėliau kaip prieš 3 dienas iki posėdžio pradžios praneša sprendimo projekto rengėjas.
23. Tarybos posėdžiai vedami naudojant Tarybos posėdžių salės informacinę sistemą. Nesant techninių galimybių, Taryba sprendžia dėl Tarybos posėdžio vedimo tvarkos ar jo atidėjimo. Įranga užfiksuoti Tarybos posėdžių įrašai 4 metus saugomi serveryje (tarnybinėje stotyje). Posėdžiai transliuojami Savivaldybės interneto svetainėje.
Punkto pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375

24.	Tarybos posėdžio metu turi būti išjungti visų salėje esančių mobiliųjų telefonų garsiniai skambučiai ir kitų elektroninių prietaisų garsiniai signalai.

Pirmasis Tarybos posėdis

25.	Pirmąjį naujai išrinktos Tarybos posėdį šaukia Savivaldybės rinkimų komisijos pirmininkas ne anksčiau kaip ankstesnės kadencijos Tarybos įgaliojimų paskutinę dieną ir ne vėliau kaip praėjus 7 kalendorinėms dienoms nuo ankstesnės kadencijos Tarybos įgaliojimų paskutinės dienos, kuri nustatoma vadovaujantis Lietuvos Respublikos Konstitucijos 119 straipsniu, o jeigu rinkimai vyko po to, kai Savivaldybėje buvo įvestas tiesioginis valdymas ar buvo surengti pakartotiniai rinkimai Savivaldybių tarybų rinkimų įstatymo 86 straipsnyje numatytu atveju, – ne vėliau kaip per 2 savaites po rinkimų rezultatų paskelbimo. Šiam posėdžiui pirmininkauja Savivaldybės rinkimų komisijos pirmininkas arba jo įgaliotas Savivaldybės rinkimų komisijos narys. Apie pirmojo Tarybos posėdžio sušaukimo laiką ir vietą Savivaldybės rinkimų komisijos pirmininkas ne vėliau kaip prieš 14 dienų paskelbia per Savivaldybės visuomenės informavimo priemones. Jeigu Savivaldybės rinkimų komisijos pirmininkas išrinktos naujos Tarybos pirmojo posėdžio nesušaukia iki šiame punkte nustatyto termino pabaigos, išrinktos naujos Tarybos nariai renkasi patys kitą dieną, pasibaigus šiam terminui. Šiuo atveju posėdžiui pirmininkauja meras arba, jei jo nėra, vyriausias pagal amžių Tarybos narys.
26.	Pirmam ir kitiems išrinktos naujos Tarybos posėdžiams, iki prisieks Tarybos nariai, pirmininkauja Reglamento 25 punkte nurodyti asmenys. Po Tarybos narių (mero) priesaikos priėmimo posėdžiui pirmininkauja meras arba, jei jo nėra,    vyriausias pagal amžių Tarybos narys. 
27.	Patalpas posėdžiui parengia Savivaldybės administracija. Turi būti parengtos vietos naujai išrinktiems Tarybos nariams bei kitiems posėdžio dalyviams, kabina slaptam balsavimui ir balsadėžė, posėdžio patalpa aprūpinta garso bei įrašų aparatūra. Atsakingas už tinkamą pasirengimą pirmajam posėdžiui yra Savivaldybės administracijos direktorius.
28.	Posėdžio metu naujai išrinkti Tarybos nariai turi sėdėti atskirai nuo kitų posėdžio dalyvių.
29.	Posėdį pradeda Savivaldybės rinkimų komisijos pirmininkas. Jis skelbia naujai išrinktų Tarybos narių registraciją ir tęsia posėdį, jeigu dalyvauja daugiau kaip pusė išrinktų Tarybos narių.
30.	Pirmajame išrinktos naujos Tarybos posėdyje:
30.1.	prisiekia Tarybos nariai; 
30.2. jeigu meras neišrinktas, renkamas laikinai mero pareigas einantis Tarybos narys;
30.3. gali būti posėdžio pirmininkui įteikiami vieši pareiškimai dėl savivaldybės tarybos narių vienijimosi į frakcijas ir (ar) grupes, dėl savivaldybės tarybos daugumos ir savivaldybės tarybos opozicijos sudarymo; 
Papunkčio pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

30.4.	priimamas sprendimas dėl atleidžiamas iš pareigų savivaldybės administracijos direktoriaus direktorius (direktoriaus pavaduotojas) atleidimo iš pareigų, nes baigėsi jo įgaliojimų laikas, ir pavedimo Savivaldybės administracijos direktoriui, Savivaldybės administracijos direktoriaus pavaduotojui ar kitam Savivaldybės administracijos valstybės tarnautojui eiti Savivaldybės administracijos direktoriaus pareigas arba mero siūlymu dėl pavedimo Savivaldybės administracijos valstybės tarnautojui eiti Savivaldybės administracijos direktoriaus pareigas tol, kol bus paskirtas Savivaldybės administracijos direktorius (direktoriaus pavaduotojas) naujai kadencijai; mero, o jeigu meras neišrinktas, – jo pareigas laikinai einančio savivaldybės tarybos nario siūlymu buvęs administracijos direktorius skiriamas į administracijos direktoriaus pareigas tol, kol bus paskirtas savivaldybės administracijos direktorius naujai kadencijai arba pavedama savivaldybės administracijos valstybės tarnautojui eiti savivaldybės administracijos direktoriaus pareigas tol, kol bus paskirtas savivaldybės administracijos direktorius naujai kadencijai;
30.5.	gali būti skiriamas mero pavaduotojas ir Savivaldybės administracijos direktorius. Mero pavaduotojas ir Savivaldybės administracijos direktorius negali būti skiriami, jeigu pirmajame posėdyje meras neprisiekė. Jeigu pirmajame posėdyje meras neprisiekė, Taryba priima sprendimą dėl kito posėdžio datos. Jis turi įvykti ne vėliau kaip per 5 kalendorines dienas po pirmojo posėdžio, jam taip pat pirmininkauja Reglamento 25 punkte nustatyti asmenys. Jeigu ir šiame posėdyje meras neprisiekė, arba prisiekė, bet dėl laikino nedarbingumo ar kitų pateisinamų priežasčių laikinai negali eiti savo pareigų, Vietos savivaldos įstatymo 19 straipsnio 1 dalyje nustatyta tvarka skiriamas Tarybos narys laikinai eiti mero pareigas;
30.6. gali būti priimami kiti sprendimai, užtikrinantys savivaldybės institucijų ir savivaldybės tarybos sudaromų kolegialių organų veiklą.
31.	Tarybos narys turi teisę pasirinkti vieną iš šių priesaikos tekstų:
1) „Aš, (vardas, pavardė), prisiekiu gerbti ir vykdyti Lietuvos Respublikos Konstituciją ir įstatymus, sąžiningai atlikti visas savivaldybės Tarybos nario pareigas ir susilaikyti nuo veiksmų, pažeidžiančių gyventojų teises ir viešuosius interesus. Tepadeda man Dievas.“;
2) „Aš, (vardas, pavardė), prisiekiu gerbti ir vykdyti Lietuvos Respublikos Konstituciją ir įstatymus, sąžiningai atlikti visas savivaldybės Tarybos nario pareigas ir susilaikyti nuo veiksmų, pažeidžiančių gyventojų teises ir viešuosius interesus.“
32.	Tarybos nario ir mero priesaikos priėmimo tvarka:
32.1.	Tarybos nario priesaiką priima Savivaldybės rinkimų komisijos pirmininkas arba jo įgaliotas Savivaldybės rinkimų komisijos narys;
32.2.	Tarybos narys prisiekia stovėdamas priešais priimantį priesaiką asmenį – padėjęs ranką ant Lietuvos Respublikos Konstitucijos, skaito priesaiką;
32.3.	baigęs skaityti priesaiką, Tarybos narys pasirašo vardinį priesaikos lapą;
32.4.	priesaikos tekstas netaisomas ir nekeičiamas. Šios nuostatos nesilaikymas, taip pat atsisakymas pasirašyti vardinį priesaikos lapą arba pasirašymas su išlyga reiškia, kad Tarybos narys neprisiekė;
32.5.	vardiniai priesaikos lapai perduodami priėmusiam priesaiką asmeniui, šis juos patikrina ir paskelbia Tarybos narių, įgijusių visas Tarybos nario teises ir pareigas, pavardes. Vardiniai priesaikos lapai perduodami saugoti Savivaldybės administracijai;
32.6.	Tarybos narys turi prisiekti tame posėdyje, kuriame jis dalyvauja pirmą kartą po Tarybos rinkimų. Tuo atveju, kai Tarybos narys prisiekia ne pirmajame Tarybos posėdyje, priesaiką priima Vyriausiosios rinkimų komisijos narys pagal Vyriausiosios rinkimų komisijos pirmininko pavedimą.
33.	Tarybos narys, Vietos savivaldos įstatymo nustatyta tvarka neprisiekęs, netenka Tarybos nario mandato. Asmuo, priimantis priesaiką, apie tai praneša Vyriausiajai rinkimų komisijai ir ši priima atitinkamą sprendimą. Vyriausiosios rinkimų komisijos sprendimas gali būti skundžiamas Vyriausiajam administraciniam teismui.
34.	Tarybos narys turi teisę gauti Tarybos nario pažymėjimą. Šį pažymėjimą po Tarybos nario priesaikos jam įteikia priesaiką priimantis asmuo.
35.	Pirmajame posėdyje Taryba mero siūlymu gali skirti mero pavaduotoją.  
36.	Sutikęs balotiruotis, kandidatas pristato savo veiklos programą. Veiklos programai pristatyti skiriama iki 20 minučių, klausimams ir atsakymams – iki 30 minučių. 
37.	Meras supažindina Tarybos narius su mero pavaduotojo rinkimų procedūra ir pateikia Tarybai tvirtinti Savivaldybės administracijos parengtą slapto balsavimo biuletenio pavyzdį.
38.	Išrenkama balsų skaičiavimo komisija, į kurią kiekviena partija ar koalicija gali deleguoti savo atstovą. Balsų skaičiavimo komisijos nariai išsirenka komisijos pirmininką.
39.	Komisijos pirmininkas skelbia balsavimo pradžią.
40.	Už balsavimo organizavimą yra atsakinga Tarybos išrinkta balsų skaičiavimo komisija. Ji mero antspaudu antspauduotus balsavimo biuletenius išduoda Tarybos nariams, kurie pasirašo balsavimo biuletenių išdavimo sąraše.
41.	Tarybos narys balsavimo biuletenyje nustatytu ženklu pažymi, ar jis pritaria pasiūlytai mero pavaduotojo kandidatūrai.
42.	Negaliojančiais pripažįstami nepatvirtintos formos biuleteniai, neantspauduoti biuleteniai, neužpildyti biuleteniai, taip pat biuleteniai, kuriuose Tarybos nario valia pažymėta kitokiu negu nustatyta ženklu ar neįmanoma nustatyti balsavusio asmens valios.
43.	Balsavimo kabinoje užpildytus balsavimo biuletenius Tarybos nariai sumeta į balsadėžę. Pasibaigus balsuoti skirtam laikui, balsų skaičiavimo komisija išima balsavimo biuletenius iš balsadėžės, suskaičiuoja balsus, atiduotus už kandidatą, užpildo balsų skaičiavimo protokolą ir apie balsavimo rezultatus balsų skaičiavimo komisijos pirmininkas informuoja Tarybą.
44.	Jeigu už mero pasiūlytą kandidatą nebalsuoja visų Tarybos narių dauguma, tame pačiame posėdyje meras tą patį kandidatą gali siūlyti dar vieną kartą. Jeigu už antrą kartą pasiūlytą kandidatą nebalsuoja visų Tarybos narių dauguma, meras kitą kandidatą turi siūlyti kitame Tarybos posėdyje. 
45.	Taryba balsavimu priima sprendimą dėl mero pavaduotojo paskyrimo. Laikoma, kad mero pavaduotojas paskirtas, jeigu už jo kandidatūrą balsavo visų Tarybos narių dauguma. 
46.	Mero pavaduotojo įgaliojimai prasideda, kai Taryba patvirtina slapto balsavimo rezultatus ir priima sprendimą dėl mero pavaduotojo paskyrimo, kurį pasirašo posėdžio pirmininkas.
47.	Vadovaudamasi Tarybos sprendimais, Savivaldybės administracija informuoja SODRĄ apie mero ir mero pavaduotojo darbo pradžią, darbo pabaigą ir gautą atlyginimą.

Kiti Tarybos posėdžiai

48.	Tarybos posėdžiai šaukiami ne rečiau kaip kas 3 mėnesiai, paprastai kiekvieno mėnesio paskutinį ketvirtadienį. Esant būtinumui, posėdžiai gali vykti ir kitomis dienomis. Tarybos posėdis gali būti šaukiamas ir skubiai spręstiniems klausimams nagrinėti. Posėdžius šaukia meras, o kai jo nėra – mero pavaduotojas, o kai šio nėra – laikinai mero pareigas einantis Tarybos narys.  
49.	Meras, o kai jo nėra – mero pavaduotojas, o kai šio nėra – laikinai mero pareigas einantis Tarybos narys, privalo sušaukti Tarybos posėdį, jeigu to raštu reikalauja ne mažiau kaip 1/3 išrinktų Tarybos narių, pateikdami svarstytinus klausimus kartu su sprendimų projektais ne vėliau kaip per dvi savaites nuo Tarybos narių reikalavimo gavimo. Jeigu per nustatytą laiką meras ar mero pavaduotojas, o kai šio nėra – laikinai mero pareigas einantis Tarybos narys, Tarybos posėdžio nesušaukia, jį gali šaukti ne mažiau kaip 1/3 išrinktų Tarybos narių. Jeigu meras ar mero pavaduotojas, o kai šio nėra – laikinai mero pareigas einantis Tarybos narys, posėdyje nedalyvauja, posėdžiui pirmininkauja ir visus posėdyje priimtus dokumentus pasirašo Tarybos paskirtas Tarybos narys.
50.	Tarybos posėdžiuose svarstomi tik tie klausimai, dėl kurių Reglamento 104-106 punktuose nustatyta tvarka yra pateikti sprendimų projektai.
51.	Pateikti sprendimų projektai, aiškinamieji raštai, sprendimų projektų lyginamieji variantai, sprendimų projektų antikorupcinio vertinimo pažymos ir kiti su sprendimų projektais susiję dokumentai yra registruojami Savivaldybės kompiuterizuotoje dokumentų valdymo sistemoje „Kontora“ (toliau – Kontora) ir ne vėliau kaip artimiausią darbo dieną po registracijos paskelbiami Savivaldybės interneto svetainėje. 
52.	Sprendimų projektai, aiškinamieji raštai, sprendimų projektų lyginamieji variantai, sprendimų projektų antikorupcinio vertinimo pažymos ir kiti su sprendimų projektais susiję dokumentai registruotiems vartotojams yra pasiekiami serveryje (tarnybinėje stotyje), Tarybos nariams pateikiami Savivaldybės duomenų saugykloje „Temidė“.
53.	Tarybos posėdžio darbotvarkę sudaro meras. Ne vėliau kaip prieš 4 darbo dienas iki Tarybos posėdžio svarstytinus klausimus kartu su Kontoroje įregistruotais sprendimų projektais meras privalo įtraukti į posėdžio darbotvarkę. Darbotvarkėje nurodomi pranešėjai ir papildomi pranešėjai. Jeigu gaunami keli alternatyvūs Tarybos sprendimo projektai tuo pačiu klausimu, jie į darbotvarkę įrašomi vienu punktu ir nagrinėjami kartu. Jei meras svarstytinų klausimų į posėdžio darbotvarkę neįtraukia, dėl jų įtraukimo į darbotvarkę sprendžia Taryba posėdžio pradžioje. 
54. Tarybos posėdžio darbotvarkė gali būti papildyta ar pakeista Tarybos sprendimu, Komiteto, komisijos, frakcijos ar 1/3 dalyvaujančių posėdyje Tarybos narių siūlymu, jeigu dėl šių siūlymų sprendimų projektai įregistruoti ne vėliau kaip prieš 24 valandas iki posėdžio pradžios. Ši nuostata netaikoma siūlymams, susijusiems su norminio pobūdžio sprendimų projektų pateikimu, su mero pavaduotojo, Savivaldybės administracijos direktoriaus, Savivaldybės administracijos        direktoriaus pavaduotojo, Kontrolės komiteto ir Vietos savivaldos  įstatyme nustatytų  komisijų pirmininkų kandidatūrų pateikimu, taip pat siūlymams, susijusiems su nepasitikėjimo meru, mero pavaduotoju, Savivaldybės administracijos direktoriumi, Savivaldybės administracijos direktoriaus pavaduotoju, Kontrolės komiteto ir Vietos savivaldos įstatyme nustatytų komisijų pirmininkų     pareiškimu. Ekstremalių įvykių, atitinkančių Vyriausybės patvirtintus kriterijus, atvejais meras turi teisę pateikti Tarybai svarstyti klausimus ir siūlyti priimti sprendimus skubos tvarka.
55.	Apie Tarybos posėdžio tikslų laiką (mėnuo, diena bei posėdžio pradžios valanda), vietą bei svarstyti parengtus ir Kontoroje įregistruotus klausimus kartu su sprendimų projektais meras, o kai jo nėra dėl ligos, komandiruotės, atostogų, nusišalinus nuo pareigų, pareiškus nepasitikėjimą bei kitais atvejais, kai meras negali dalyvauti dėl kitų objektyvių priežasčių, – mero pavaduotojas, o kai šio nėra - laikinai mero pareigas einantis Tarybos narys arba įgaliojimus iš 1/3 išrinktų Tarybos narių gavęs Tarybos narys ne vėliau kaip prieš 3 darbo dienas iki Tarybos posėdžio pradžios paskelbia Savivaldybės interneto svetainėje www.kretinga.lt ir vietinėje spaudoje, praneša Tarybos nariams, gyventojams ir seniūnaičiui, kai svarstomi klausimai yra susiję su jo atstovaujama gyvenamosios vietos bendruomene, taip pat seniūnui ir vietos gyventojų apklausos iniciatyvinės grupės atstovui (atstovams), kai svarstomi vietos gyventojų apklausos rezultatai ar klausimai dėl vietos gyventojų apklausai pateikto (pateiktų) klausimo (klausimų).
551. Nepaprastosios padėties, ekstremaliosios situacijos ar karantino metu, kai būtina neatidėliotinai spręsti savivaldybės funkcijoms užtikrinti būtinus klausimus ir sprendimo nepriėmimas ar delsimas jį priimti nedelsiant lemtų neigiamus padarinius savivaldybės bendruomenei ar atskiriems jos nariams, mero sprendimu savivaldybės tarybos posėdžio darbotvarkė gali būti sudaroma ir paskelbiama savivaldybės interneto svetainėje trumpesniais, negu nustatyta Reglamento 53 punkte, terminais, o apie savivaldybės tarybos posėdžio laiką ir svarstyti parengtus ir Reglamento nustatyta tvarka įregistruotus klausimus kartu su sprendimų projektais visais šiais atvejais gali būti pranešama per trumpesnį, negu Reglamento 55 punkte nustatyta, terminą, bet ne vėliau kaip prieš 24 valandas iki savivaldybės tarybos posėdžio pradžios. 
Papildyta punktu:
Nr. T2-87, 2020-04-30, paskelbta TAR 2020-05-04, i. k. 2020-09375

56.	Tarybos posėdžiams pirmininkauja meras, o kai jo nėra dėl ligos, komandiruotės, atostogų, nusišalinus nuo pareigų, pareiškus nepasitikėjimą bei kitais atvejais, kai meras negali dalyvauti dėl kitų objektyvių priežasčių, – mero pavaduotojas, o kai šio nėra – laikinai mero pareigas einantis Tarybos narys. 
57.	Kai nei meras, nei mero pavaduotojas negali eiti savo pareigų dėl nuo jų nepriklausančių priežasčių, Tarybos posėdžius, pateikdami raštu svarstytinus klausimus ir sprendimų projektus, šaukia 1/3 išrinktų Tarybos narių, o mero pareigas vykdo Tarybos sprendimu paskirtas Tarybos narys. Iki bus paskirtas mero pareigas vykdantis Tarybos narys, sušauktam Tarybos posėdžiui pirmininkauja vyriausias pagal amžių posėdyje dalyvaujantis Tarybos narys.
58.	Esant kvorumui, meras arba kitas posėdžio pirmininkas skelbia posėdį pradėtą.
59.	Posėdžio darbotvarkė patvirtinama, jeigu už ją balsuoja Tarybos posėdyje dalyvaujančių Tarybos narių dauguma. 
60.	Posėdžio pirmininkas:
60.1. skelbia posėdžio pradžią  45 min. pertraukas kas 2 val. ir posėdžio pabaigą. Prireikus gali paskelbti darbotvarkėje nenumatytą 15 min. posėdžio pertrauką ir pabaigą, po 2 val. skelbia 1 val. pietų pertrauką, dar po 2 val. skelbiama 15 min. pertrauka. Kitos 15 min pertraukos skelbiamos kas 2 val. Taryba gali nustatyti ilgesnę ar trumpesnę pertraukos trukmę. 
Papunkčio pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375
60.2.	 po kiekvienos pertraukos, Tarybos nariams pakartotinai užsiregistravus Savivaldybės elektroninio balsavimo sistemoje, tikrina, ar Tarybos posėdyje yra kvorumas; 
60.3.	užtikrina, kad Tarybos posėdyje būtų laikomasi Reglamento reikalavimų;
60.4.	vadovauja klausimų svarstymo eigai;
60.5.	suteikia žodį Tarybos nariams bei Reglamento 17 punkte nustatyta tvarka Tarybos posėdyje dalyvaujantiems asmenims ir, jeigu klausimas yra susijęs su kitais posėdyje dalyvaujančiais asmenimis, jiems leidžia užduoti klausimus pranešėjams ir kalbėti Reglamento 66 punkte nustatyta tvarka;
60.6.	kontroliuoja kalbų trukmę ir, jeigu ji viršijama, įspėja kalbėtoją, o po įspėjimo gali kalbėtoją nutraukti; 
60.7.	jeigu klausimas svarbus ir Taryba neprieštarauja, gali pratęsti kalbėjimo laiką;
60.8.	gali įspėti kalbėtoją, jeigu jis nukrypsta nuo svarstomo klausimo esmės;
60.9.	pagal svarstymo rezultatus formuluoja klausimus balsavimui ir pagal Savivaldybės elektroninio balsavimo sistemos duomenis skelbia balsavimo rezultatus;
60.10.	pareiškia Tarybos nariams pastabas, jeigu jie nesilaiko šio Reglamento reikalavimų arba trukdo Tarybos darbui;
60.11.	pareiškia pastabas arba siūlo Tarybos nariams priimti sprendimą pašalinti iš posėdžio salės asmenis, kurie trukdo posėdžiui, žodžiu ar kitomis priemonėmis daro spaudimą Tarybos nariams.
61.	Į patvirtintą darbotvarkę įrašytą klausimą Tarybos posėdyje pristato sprendimo projekto rengėjas arba jį atstovaujantis asmuo (toliau – pranešėjas). Pristatymui skiriama iki 10 minučių. Jeigu klausimas visiškai aiškus, Taryba bendru sutarimu gali darbotvarkės klausimus svarstyti ir be pranešėjo pristatymo, atskirais atvejais Taryba gali pristatymo laiką pratęsti.
62.	Pranešėjas atsako į Tarybos narių klausimus. Vienas Tarybos narys vienu svarstomu klausimu pranešėjo gali paklausti ne daugiau kaip 2 kartus, antrą kartą paklausti gali tik po to, kai nebėra norinčių paklausti pirmą kartą. Klausimui pateikti skiriama 1 minutė, atsakymui – iki 5 minučių.
63.	Pagrindiniam pranešėjui atsakius į Tarybos narių klausimus, žodis suteikiamas (iki 5 minučių) kitam pranešėjui, jei toks yra numatytas darbotvarkėje. Jis taip pat atsako į Tarybos narių klausimus, klausimui pateikti skiriama 1 minutė, atsakymui - iki 3 minučių.
64.	Pranešėjams atsakius į Tarybos narių klausimus, nuomonę dėl pateikto Tarybos sprendimo projekto pateikia Komitetai, frakcijos (skiriama iki 5 minučių).
65.	Diskusijose kiekvienu svarstomu klausimu Tarybos narys gali kalbėti iki 5 minučių. Kiekvienu svarstomu klausimu frakcijos bei koalicijos vardu turi teisę kalbėti (iki 5 minučių) tik tos koalicijos ar frakcijos narys. Svarstomu klausimu galimas tik vienas pasisakymas ir viena replika. 
66.	Posėdžio pirmininkas, Tarybai sutikus, svarstomu klausimu iki 3 minučių gali leisti kalbėti ir kitiems posėdyje dalyvaujantiems asmenims.
67.	Tarybos posėdyje kiekvienu svarstomu klausimu turi teisę kalbėti Lietuvos Respublikos Seimo narys, Vyriausybės atstovas apskrityje arba jo įgaliotas asmuo.
68.	Jeigu Tarybos narys be įspėjimo išėjo iš posėdžių salės ir jo nėra, kai pirmininkas suteikė jam žodį, jis laikomas atsisakiusiu kalbėti.
69.	Diskusijos baigiamos, kai apsvarstomas sprendimo projektas arba to pageidauja Tarybos nariai ir bendru sutarimu nusprendžia Taryba.
70.	Pasibaigus diskusijoms:
70.1.	pranešėjai turi teisę tarti baigiamąjį žodį (iki 3 minučių);
70.2.	Tarybos nariai gali pasisakyti dėl balsavimo motyvų (iki 2 minučių);
70.3.	posėdžio pirmininkas, įvertinęs Tarybos narių pasisakymus ir pasiūlymus, apibendrina svarstomą sprendimo projektą.
71. Sprendimo priėmimo metu naujos pataisos bei papildymai, iš esmės keičiantys sprendimo turinį, nepriimami, išskyrus redakcines pataisas, kurios nesvarstomos ir už jas nebalsuojama, tik raštu pateikiamos projekto teikėjui arba Tarybos sekretorei. 
72.	Taryba gali atidėti sprendimo projekto svarstymą, jeigu yra pateikta pataisų ir alternatyvių pasiūlymų, ir perduoti sprendimo projektą taisyti ir/ar papildomai svarstyti  komitetams.
73.	Tarybos posėdžio metu nagrinėjant pateiktus klausimus, gali būti priimami protokoliniai sprendimai (protokole užfiksuotas, be atskiro dokumento tik protokolo būdu įformintas sprendimas), kuriais Savivaldybės administracijos direktoriui, Savivaldybės kontrolieriui, Savivaldybės administravimo subjektams, Komitetams bei komisijoms pavedama atlikti tam tikrus veiksmus. Protokoliniu sprendimu suformuluojama užduotis adresatui bei nurodomas įvykdymo terminas. Protokolinių sprendimų įgyvendinimo kontrolę vykdo Tarybos sekretorius.
74.	Prieš balsavimą Komitetas, frakcija, nuolatinė ar laikinoji komisija gali pareikalauti ne ilgesnės kaip 15 minučių pertraukos.
75.	Tarybos sprendimas dėl svarstomo klausimo yra priimamas balsavimu. Tarybos nariai gali išsakyti siūlymus dėl balsavimo motyvų.
76.	Balsavimo pradžią skelbia posėdžio pirmininkas. Balsuojant replikos ir pastabos dėl balsavimo motyvų neleidžiamos.
77. Savivaldybės tarybos sprendimai priimami posėdyje dalyvaujančių Tarybos narių balsų dauguma. Jeigu balsai pasiskirsto po lygiai (balsai laikomi pasiskirsčiusiais po lygiai tada, kai balsų „už“ gauta tiek pat, kiek „prieš“ ir „susilaikiusių“ kartu sudėjus), lemia mero balsas. Jeigu meras posėdyje nedalyvauja, o balsai pasiskirsto po lygiai, laikoma, kad sprendimas nepriimtas. Balsuojant elektronine balsų skaičiavimo įranga, dalyvaujančiais posėdyje laikomi tie Tarybos nariai, kurie užsiregistravo elektroninėje balsavimo sistemoje paspausdami registracijos mygtuką. Tarybos narių balsavimo rezultatai yra saugomi skaitmeninėse laikmenose arba Tarybos nario balsavimo, priimant sprendimus, lapuose ir skelbiami Savivaldybės interneto svetainėje. 
Punkto pakeitimai:
Nr. T2-280, 2017-10-26, paskelbta TAR 2017-10-30, i. k. 2017-17092
Nr. T2-50, 2019-03-28, paskelbta TAR 2019-03-29, i. k. 2019-04953

78. Tarybos narys savivaldybės tarybos posėdyje prieš pradedant svarstyti klausimą, kuris sukelia interesų konfliktą, privalo informuoti savivaldybės tarybą apie esamą interesų konfliktą, pareikšti apie nusišalinimą ir jei, savivaldybės taryba nusišalinimą priima, jokia forma nedalyvauti toliau svarstant šį klausimą. Nusišalinimas yra užfiksuojamas posėdžio protokole. Savivaldybės taryba gali motyvuotu sprendimu, vadovaudamasi Vyriausiosios tarnybinės etikos komisijos patvirtintais kriterijais, pareikšto nusišalinimo nepriimti ir įpareigoti tarybos narį dalyvauti toliau svarstant šį klausimą. Balsavimas dėl tarybos nario nusišalinimo nepriėmimo vyksta prieš pradedant svarstyti klausimą, kuris tarybos nariui sukelia interesų konfliktą. Duomenys apie sprendimą nepriimti pareikšto nusišalinimo kartu su svarstyto klausimo balsavimo rezultatais skelbiami savivaldybės interneto svetainėje ir per 5 darbo dienas nuo sprendimo priėmimo dienos elektroninėmis priemonėmis pateikiami Vyriausiajai tarnybinės etikos komisijai jos nustatyta tvarka. 
Punkto pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375
Nr. T2-264, 2020-10-29, paskelbta TAR 2020-10-30, i. k. 2020-22661
            781. Tarybos narys, pareiškęs apie nusišalinimą, nedalyvauja (išeina iš patalpos) svarstant klausimą dėl nusišalinimo priėmimo (nepriėmimo), o jeigu pareikštas nusišalinimas priimamas, nedalyvauja toliau svarstant interesų konfliktą keliantį klausimą. Posėdžiui vykstant nuotoliniu būdu Tarybos narys, pareiškęs apie nusišalinimą, nedalyvauja (nesiregistruoja ir nebalsuoja) svarstant klausimą dėl nusišalinimo priėmimo (nepriėmimo), o jeigu pareikštas nusišalinimas priimamas, nedalyvauja (išjungia mikrofoną ir garso atkūrimo priemones) toliau svarstant interesų konfliktą keliantį klausimą.
79.	Tarybos posėdžiuose balsuojama atviru arba slaptu balsavimu. 
80.	Dėl Tarybos posėdžiuose svarstomų klausimų balsuojama atvirai. Tais atvejais, kai skiriamas mero pavaduotojas, Savivaldybės administracijos direktorius, Savivaldybės administracijos direktoriaus pavaduotojas, sprendžiamas mero įgaliojimų netekimo prieš terminą, mero nušalinimo klausimas, sprendžiamas nepasitikėjimo mero pavaduotoju, Savivaldybės administracijos direktoriumi, Savivaldybės administracijos direktoriaus pavaduotoju klausimas, balsuojama slaptai Reglamento 84 - 90 punktuose nustatyta tvarka.
81.	Atvirai balsuojama naudojant Savivaldybės atviro balsavimo elektroninę sistemą (toliau – balsavimo sistema) ir ekrane parodomi balsavimo rezultatai. Išimtiniais atvejais (sugedus balsavimo sistemai, dingus elektrai ir kt.) balsuojama rankos pakėlimu ir Tarybos nariai savo balsavimo pasirinkimą pažymi Kretingos rajono savivaldybės tarybos nario balsavimo, priimant sprendimus, lape. 
82.	Atvirai balsuojant rankos pakėlimu, balsus skaičiuoja iš 3 Tarybos narių sudaryta Balsų skaičiavimo komisija. Balsų skaičiavimo komisijos nariai laikomi išrinktais, jeigu už jų kandidatūras balsavo posėdyje dalyvaujančių Tarybos narių dauguma. Į komisiją negali būti siūlomas Tarybos narys, tiesiogiai susijęs su posėdyje svarstomais klausimais. 
83. Slaptai balsuojama Tarybos sprendimu, Reglamento 84-90 punktuose nustatyta tvarka, kai skiriami Kontrolės komiteto pirmininkas, Kontrolės komiteto pirmininko pavaduotojas, Antikorupcijos komisijos pirmininkas, Etikos komisijos pirmininkas, sprendžiamas nepasitikėjimo Kontrolės komiteto pirmininku, Kontrolės komiteto pirmininko pavaduotoju, Antikorupcijos komisijos pirmininku, Etikos komisijos pirmininku klausimas, kai to pageidauja frakcija arba ne mažiau kaip 5 Tarybos nariai. 
84.	 Balsavimas vykdomas paskelbtos pertraukos metu. Balsuojama posėdžių salėje naudojant specialios formos balsavimo biuletenius, kuriuos parengia Savivaldybės administracija ir tvirtina Taryba. Visais atvejais balsavimo biuletenis turi turėti antraštę, kurioje aiškiai turi būti nurodyta, dėl ko balsuojama, ir žyma, kaip balsuojama.
85.	Slapto balsavimo metu posėdžių salėje turi būti kabina slaptam balsavimui ir balsadėžė. Už balsavimo organizavimą yra atsakinga Tarybos išrinkta Balsų skaičiavimo komisija.
86.	Skelbiama balsavimo pradžia ir pabaiga. Balsavimo biuletenius Balsų skaičiavimo komisija antspauduoja mero anspaudu ir išduoda Tarybos nariams, kurie pasirašo Balsavimo biuletenių išdavimo lape. Balsavimo biuleteniai iš balsavimo patalpos neišnešami.
87.	Negaliojančiais pripažįstami nepatvirtinto pavyzdžio, neužpildyti ar neantspauduoti biuleteniai, biuleteniai, kuriuose nepažymėta nė viena pavardė ar daugiau nei viena pavardė ir tie biuleteniai, kuriuose neįmanoma nustatyti balsavusio asmens valios.
88.	Balsavimo kabinoje užpildytus balsavimo biuletenius Tarybos nariai meta į antspauduotą balsadėžę. Pasibaigus balsavimui skirtam laikui, Balsų skaičiavimo komisija suskaičiuoja balsus. 
89.	Balsų skaičiavimo komisija užpildo balsų skaičiavimo protokolą ir Balsų skaičiavimo komisijos pirmininkas skelbia balsavimo rezultatus. 
90.	Slapto balsavimo rezultatus tvirtina Taryba. Slapto balsavimo biuleteniai Savivaldybės administracijoje saugomi Tarybos kadencijos laikotarpį.
91.	Tarybos sprendimai priimami balsuojant už, prieš arba susilaikė.
92.	Balsavimui gali būti pateiktas vienas arba keli alternatyvūs siūlymai. Pirmuoju atveju balsuojama už, prieš arba susilaikė. Antruoju atveju balsuojama tik už pirmą siūlymą, už antrą siūlymą arba susilaikoma.
93.	Posėdžio pirmininkas nustato balsavimo dėl alternatyvių siūlymų eiliškumą.
94.	Jeigu pateikti daugiau kaip 2 pasiūlymai, posėdžio pirmininkas juos sugrupuoja pagal prasmę taip, kad per keletą balsavimų po vieną ar du pasiūlymus būtų išspręsti visi klausimai.
95.	Jeigu iš dviejų pateiktų siūlymų vienas surenka dalyvaujančių Tarybos narių balsų daugumą, jis yra priimamas.
96.	Jeigu pateikti daugiau kaip du pasiūlymai, daugiausiai balsų surinkęs siūlymas teikiamas balsuoti atskirai.
97.	Balsų daugumą surinkęs siūlymas įrašomas į sprendimo projektą ir Tarybos nariai balsuoja už visą sprendimo projektą.
98.	Jei nagrinėtu klausimu buvo balsuojama, bet sprendimas nebuvo priimtas, pakartotinai šis klausimas gali būti nagrinėjamas tik kitame Tarybos posėdyje.
99.	Visus Tarybos posėdžio procedūrinius klausimus, kurie nenumatyti Reglamente ir Lietuvos Respublikos įstatymuose, Tarybai siūlo spręsti posėdžio pirmininkas. Sprendimas po posėdžio pirmininko motyvų išdėstymo priimamas dalyvaujančių posėdyje Tarybos narių balsų dauguma.
100.	 Balsuojant Savivaldybės elektroninio balsavimo sistemoje, balsavimą galima vieną kartą pakartoti, jeigu Tarybos narys pareiškia balsavimo metu suklydęs. Balsavimą galima pakartoti kol nepradėtas svarstyti kitas darbotvarkės klausimas, tam pritaria posėdžio pirmininkas ir bendru sutarimu pritaria ne mažiau kaip 1/3 posėdyje dalyvaujančių Tarybos narių.
101. Duomenys apie kiekvieno Tarybos nario balsavimą, išskyrus atvejus, kai balsuojama slaptai, yra vieši. Kiekvieno Tarybos nario balsavimo rezultatai yra saugomi informacinėse laikmenose ir skelbiami Savivaldybės interneto svetainėje
102.	 Tarybos nariui leidžiama pranešti posėdžio darbotvarkėje nenumatytą informaciją, padaryti ne daugiau kaip 3 min. trukmės pareiškimą posėdžio pradžioje arba pabaigoje.
103.	 Posėdžio pabaigoje posėdžio pirmininkas informuoja apie gautus Vyriausybės atstovo teikimus ar reikalavimus (perskaito jų antraštes) ir nurodo, kur galima susipažinti su visu dokumentu (dokumentas Tarybos nariams pateikiamas Savivaldybės duomenų saugykloje „Temidė“). 

V. SAVIVALDYBĖS TARYBOS POSĖDŽIUI PATEIKIAMŲ SVARSTYTI KLAUSIMŲ RENGIMAS

104.	 Taryboje svarstytinus klausimus kartu su sprendimų projektais merui pateikia komitetai, komisijos, Tarybos nariai, Tarybos narių frakcijos ir grupės, Savivaldybės kontrolierius, Savivaldybės administracijos direktorius ne vėliau kaip 10 dienų iki Tarybos posėdžio. Rengėjai, laiku nepateikę sprendimo projekto, raštu nurodo vėlavimo priežastis merui.
105.	 Tarybos sprendimų projektus rengėjai pateikia/registruoja Kontoroje.
106.	 Kartu su sprendimo projektu Kontoroje pateikiama:
106.1.	aiškinamasis raštas, kuriame nurodoma:
106.1.1.	parengto sprendimo projekto tikslai ir uždaviniai; 
106.1.2.	kaip šiuo metu yra sureguliuoti sprendimo projekte aptarti klausimai;
106.1.3.	lėšų poreikis sprendimui įgyvendinti, sprendimo projekto ekonominis pagrindimas;
106.1.4.	vykdytojai;
106.1.5.	įvykdymo terminai;
106.1.6.	finansavimo šaltiniai;
106.1.7.	išvada dėl sprendimo projekto teikimo antikorupciniam vertinimui;
106.1.8.	autorius ar autorių grupės;
106.2.	teisės akto projekto antikorupcinio vertinimo pažyma, jei teikiama vertinimui pagal Teisės aktų projektų antikorupcinio vertinimo metodiką;
106.3. 	teisės akto projekto lyginamasis variantas.
106.4.	kiti su sprendimo projektu susiję dokumentai. 
107.	Kontoroje užregistruotas sprendimo projektas derinamas su projektą rengusio Savivaldybės administracijos skyriaus vedėju, Juridiniu skyriumi, Savivaldybės kalbos tvarkytoju, Ekonomikos ir biudžeto skyriumi, jeigu projektas susijęs su finansiniais klausimais, Savivaldybės administracijos direktoriumi arba Savivaldybės administracijos direktoriaus pavaduotoju, Tarybos sekretoriumi ir pasirašomas rengėjo.
108.	Savivaldybės administracija Kontoroje pateiktus sprendimų projektus turi suderinti per 3 darbo dienas. Už Tarybos sprendimų projektų suderinimą atsakingas Savivaldybės administracijos direktorius. 
109.	Kontoroje užregistruoti ir Reglamento 107 punkte nustatyta tvarka suderinti/pasirašyti Tarybos sprendimų projektai perkeliami į Tarybos nariams ir kitiems registruotiems vartotojams prieinamą duomenų saugyklą Temidė.
110. Pateikti Tarybos sprendimų projektai Tarybos komitetuose turi būti apsvarstyti per 9 kalendorines dienas. Jeigu Komitetai atsisako svarstyti projektą arba laiku nepateikia dėl jo išvadų, jie rašte merui turi išdėstyti atsisakymo svarstyti arba vėlavimo motyvus. 
111.	Sprendimo projekto rengėjas gali kreiptis į Savivaldybės administracijos direktorių, prašydamas, kad aiškinamąjį raštą padėtų parengti Savivaldybės administracijos specialistai.
112.	Komitetai dėl Tarybos posėdžio darbotvarkės ir Tarybos sprendimų projektų gali merui ir Tarybos sprendimų projektų rengėjams raštu pateikti pastabas. Gautos pastabos apsvarstomos Tarybos posėdyje.
113.	Jeigu meras į Tarybos posėdžio darbotvarkę neįrašo gauto sprendimo projekto, jis apie tai per 2 darbo dienas privalo informuoti projekto rengėją, nurodydamas motyvus, kodėl sprendimo projektas nebuvo įrašytas į posėdžio darbotvarkę. Sprendimų projektų rengėjai, įvertinę pateiktus motyvus, per Komitetus, komisijas, frakcijas ar 1/3 dalyvaujančių posėdyje Tarybos narių šiuos sprendimų projektus gali pasiūlyti įrašyti į darbotvarkę Tarybos posėdyje, svarstant darbotvarkę. 

VI. SAVIVALDYBĖS TARYBOS PRIIMTŲ SPRENDIMŲ ĮFORMINIMAS IR SKELBIMAS, ĮGYVENDINIMAS IR ĮGYVENDINIMO KONTROLĖ

114.	Už Tarybos priimtų sprendimų įforminimą ir Tarybos posėdžio protokolo sutvarkymą atsako Savivaldybės administracijos direktoriaus paskirtas valstybės tarnautojas arba darbuotojas, dirbantis pagal darbo sutartį, o už sprendimų įgyvendinimą – Savivaldybės administracijos direktorius.
115.	Tarybos priimtus sprendimus pasirašo meras, mero pavaduotojas arba kitas Tarybos narys, pirmininkavęs Tarybos posėdžiui. Priimtus sprendimus, prieš teikiant pasirašyti posėdžio pirmininkui, turi vizuoti sprendimo projektų rengėjai.
116. Tarybos priimti sprendimai negali būti taisomi, išskyrus Tarybos sprendime pastebėtas gramatines ar rašybos klaidas, nekeičiančias Tarybos sprendimo turinio ir prasmės. 
117.	Tarybos priimti sprendimai (norminiai teisės aktai), kuriuos skelbti Teisės aktų registre privaloma pagal teisės aktus, oficialiai skelbiami Teisės aktų registre Teisėkūros pagrindų įstatymo nustatyta tvarka ir Savivaldybės interneto svetainėje. Norminių teisės aktų įsigaliojimo tvarką nustato Teisėkūros pagrindų įstatymas. 
118.	Tarybos individualūs sprendimai (teisės aktai) įsigalioja jų pasirašymo dieną, jeigu pačiuose teisės aktuose nenustatyta vėlesnė jų įsigaliojimo data.
119.	Oficialiame informaciniame pranešime apie sprendimo priėmimą nurodoma sprendimo priėmimo data, numeris, antraštė, jei ji yra, išdėstoma priimto sprendimo esmė ir nurodomas Savivaldybės interneto svetainės, kurioje paskelbtas sprendimas, adresas. 
120. Informacija apie Tarybos priimtus sprendimus turi būti paskelbiama vietinėje spaudoje ir Savivaldybės interneto svetainėje www.kretinga.lt per 10 dienų nuo sprendimų pasirašymo datos. Informaciją rengia Tarybos sekretorius, už informacijos paskelbimą atsako Savivaldybės administracija.
121. Tarybos posėdžio, tarybos komitetų posėdžių protokolo išrašai ir (ar) garso įrašai Tarybos nariui pateikiami jo prašymu, kitais atvejais – tik mero sprendimu. 
Punkto pakeitimai:
Nr. T2-78, 2018-03-29, paskelbta TAR 2018-04-04, i. k. 2018-05248

122.	Tarybos sprendimų kopijas vykdytojams Savivaldybės administracija perduoda ne vėliau kaip per 10 dienų po posėdžio.
123.	Tarybos sprendimus bei mero potvarkius, taip pat Tarybos protokolinius pavedimus įgyvendina Savivaldybės administracija. Apie Tarybos sprendimų bei mero potvarkių, taip pat Tarybos protokolinių pavedimų įgyvendinimą Savivaldybės administracija Tarybai atsiskaito teikdama metinę veiklos ataskaitą. 
124.	Tarybos posėdžiai yra protokoluojami. Tarybos posėdžius protokoluoja Savivaldybės administracijos direktoriaus (kai gautas mero pritarimas) paskirtas valstybės tarnautojas arba darbuotojas, dirbantis pagal darbo sutartį. 
125.	Tarybos posėdžio protokole nurodoma:
125.1.	Tarybos pavadinimas;
125.2.	posėdžio vieta ir laikas;
125.3.	posėdžio eilės numeris;
125.4.	posėdžio pirmininko vardas ir pavardė;
125.5.	Tarybos narių, dalyvavusių posėdyje, skaičius;
125.6.	Tarybos narių, nedalyvavusių posėdyje, vardai bei pavardės;
125.7.	posėdžio darbotvarkė;
125.8.	kiekvieno klausimo pranešėjo ir papildomo pranešėjo vardas, pavardė ir pareigos;
125.9.	diskusijose dalyvavusių asmenų vardai, pavardės ir pareigos;
125.10.	 asmenų, pateikusių klausimus (raštu ir žodžiu) pranešėjams ir papildomiems pranešėjams, vardai ir pavardės, trumpas jų kalbų ar klausimų išdėstymas;
125.11.	priimti sprendimai ir balsavimo rezultatai.
126.	 Prie Tarybos posėdžio protokolo pridedama:
126.1.	posėdyje dalyvavusių svečių ir kviestųjų asmenų sąrašas;
126.2.	posėdžio pirmininkui raštu perduoti siūlymai ir pastabos tų Tarybos narių, kurie negavo žodžio dėl to, kad diskusijos buvo nutrauktos.
127. Tarybos posėdžio protokolas kartu su priedais sutvarkomas, pasirašomas ir paskelbiamas savivaldybės interneto svetainėje ne vėliau kaip per 7 darbo dienas po Tarybos posėdžio. 
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

128.	Posėdžių protokolus ir Tarybos sprendimus privalo pasirašyti tam posėdžiui pirmininkavęs meras, jo pavaduotojas ar kitas tarybos narys. Tarybos posėdžių protokolus turi pasirašyti ir Tarybos sekretorius, o jeigu jo nėra – mero paskirtas politinio (asmeninio) pasitikėjimo valstybės tarnautojas arba Savivaldybės administracijos direktoriaus (kai yra gautas mero pritarimas) paskirtas valstybės tarnautojas arba darbuotojas, dirbantis Savivaldybės administracijoje pagal darbo sutartį, kuris protokoluoja Tarybos posėdžius.
129.	Tarybos nariai turi teisę pateikti pastabas dėl protokolo artimiausiame Tarybos posėdyje. Posėdžio pirmininko sprendimu pastabos arba pripažįstamos pagrįstomis ir protokolas ištaisomas, arba jos svarstomos Tarybos posėdyje, kuriame sprendimas dėl jų priimamas balsų dauguma.
130.	Tarybos priimtų ir pasirašytų sprendimų ir atspausdintų elektroniniu parašu pasirašytų sprendimų saugojimo, elektroninių bylų sudarymo ir tvarkymo, elektroninių dokumentų nuorašų ir išrašų spausdinimo tvarką nustato Taryba. 
131. Tarybos posėdžių metu daromas garso ir vaizdo įrašas. Svarstant valstybės, tarnybos, komercinę paslaptį sudarančią, su asmens duomenimis, kurių viešinimas neatitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) reikalavimų, susijusią informaciją ir (ar) teisės aktų, kuriuose yra valstybės, tarnybos, komercinę paslaptį sudarančios, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusios informacijos, projektus, posėdžių garso ir vaizdo įrašai nedaromi. Savivaldybės tarybos posėdžių garso ir vaizdo įrašai yra vieši ir Reglamento (ES) 2016/679 ir Lietuvos Respublikos dokumentų ir archyvų įstatymo nustatyta tvarka saugomi informacinėse laikmenose, ir skelbiami savivaldybės interneto svetainėje. 
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953
Nr. T2-87, 2020-04-30, paskelbta TAR 2020-05-04, i. k. 2020-09375

132. Tarybos nariai ir Savivaldybės gyventojai su posėdžių protokolais, jų priedais, Tarybos sprendimų projektais bei galiojančiais Tarybos sprendimais gali susipažinti Savivaldybėje (Savanorių g. 29A, Kretinga) ir Savivaldybės interneto svetainėje. 


VII. SAVIVALDYBĖS TARYBOS KOMITETAI, JŲ SUDARYMAS IR VEIKLOS TVARKA

133.	Tarybos komitetai (toliau – Komitetai) sudaromi Tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir kaip vykdomi Tarybos, mero sprendimai.
134.	Kiekvienas Tarybos narys, išskyrus merą, privalo būti vieno Komiteto (išskyrus Kontrolės komitetą) nariu. Kandidatus į Komitetų narius siūlo partijos ir frakcijos. Komiteto sudėtį tvirtina ir keičia Taryba.
135.	Komitetai sudaromi ne mažiau kaip iš 3 Tarybos narių Tarybos sprendimu. Savivaldybėje privaloma sudaryti Kontrolės komitetą. Į Kontrolės komitetą įeina vienodas visų Tarybos narių frakcijų ir Tarybos narių grupių, jeigu ją sudaro ne mažiau kaip 3 savivaldybės tarybos nariai, deleguotų atstovų skaičius. Kontrolės komiteto sudėtis turi būti pakeista ne vėliau kaip per 2 mėnesius nuo Tarybos narių frakcijų ar Tarybos narių grupių ar jų skaičiaus pasikeitimo. Sudarant kitus Komitetus, laikomasi proporcinio daugumos ir mažumos atstovavimo principo. Komitetų ir jų narių skaičių, komitetų įgaliojimus, išskyrus Kontrolės komitetą, nustato Taryba. Kontrolės komiteto įgaliojimus savivaldybės taryba nustato atsižvelgdama į Vietos savivaldos įstatymo 14 straipsnio 4 dalį.
136.	Be Kontrolės komiteto Taryboje sudaromi tokie komitetai:
136.1.	Ekonomikos ir finansų;
136.2.	Ekonominės plėtros ir ūkio;
136.3.	Kaimo reikalų ir ekologijos;
136.4.	Kultūros, sporto ir jaunimo reikalų;
136.5.	Sveikatos apsaugos ir socialinių reikalų;
136.6.	Švietimo.
137.	Taryba gali sudaryti ir kitus Komitetus. Komitetų pavadinimus, jų skaičių ir jų narių skaičių Tarybai siūlo meras. 
138. Pagrindinė Komitetų veiklos forma yra posėdžiai, išvažiuojamieji posėdžiai. Organizacinį ir informacinį Komitetų aptarnavimą atlieka Savivaldybės administracija. Komitetų posėdžių darbotvarkės ne vėliau kaip prieš 2 darbo dienas iki Komiteto posėdžio skelbiamos savivaldybės interneto svetainėje. Apie Komiteto posėdžio laiką ir svarstyti parengtus klausimus ne vėliau kaip prieš 2 darbo dienas iki Komiteto posėdžio pradžios elektroniniu paštu pranešama visiems Komiteto nariams ir suinteresuotiems asmenims. 
Punkto pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375

139. Komitetų posėdžiai yra atviri. Komitetų darbe patariamojo balso teisėmis gali dalyvauti visuomenės atstovai – seniūnaičiai, išplėstinės seniūnaičių sueigos deleguoti atstovai, ekspertai, valstybės tarnautojai ir kiti suinteresuoti asmenys suinteresuoti asmenys. Komitetų darbe patariamojo balso teise dalyvaujantys asmenys prieš Komiteto posėdį užsiregistruoja pas Tarybos sekretorių . Kai Komiteto posėdyje svarstomas su valstybės, tarnybos ar komercine paslaptimi susijęs klausimas, Komitetas gali nuspręsti jį nagrinėti uždarame posėdyje. 
Punkto pakeitimai:
Nr. T2-336, 2017-12-21, paskelbta TAR 2017-12-27, i. k. 2017-21238

1391. Jei dėl nepaprastosios padėties, ekstremaliosios situacijos ar karantino Komiteto posėdis negali vykti Komiteto nariams posėdyje dalyvaujant fiziškai, Komiteto posėdis gali vykti nuotoliniu būdu. Nuotoliniu būdu vyksiančio savivaldybės tarybos Komiteto posėdžio klausimai rengiami ir posėdis vyksta laikantis Reglamente nustatytų reikalavimų ir užtikrinant savivaldybės tarybos nario teises. Nuotoliniu būdu priimant Komiteto sprendimus, turi būti užtikrintas Komiteto nario tapatybės ir jo balsavimo rezultatų nustatymas. 
Papildyta punktu:
Nr. T2-87, 2020-04-30, paskelbta TAR 2020-05-04, i. k. 2020-09375

1392. Nepaprastosios padėties, ekstremaliosios situacijos ar karantino metu, kai būtina neatidėliotinai spręsti savivaldybėms funkcijoms užtikrinti būtinus klausimus ir sprendimo nepriėmimas ar delsimas jį priimti nedelsiant lemtų neigiamus padarinius savivaldybės bendruomenei ar atskiriems jos nariams, mero sprendimu Komitetų posėdžių darbotvarkės gali būti paskelbiamos savivaldybės interneto svetainėje ir apie Komiteto posėdžio laiką ir jame svarstytinus klausimus visais šiais atvejais pranešama per trumpesnį, negu nustatyta Reglamento 138 punkte, terminą, bet ne vėliau kaip prieš 24 valandas iki Komiteto posėdžio pradžios. 
Papildyta punktu:
Nr. T2-87, 2020-04-30, paskelbta TAR 2020-05-04, i. k. 2020-09375

140.	Kontrolės komitetas sprendimus priima Komiteto posėdyje, kuriame dalyvauja ne mažiau kaip 2/3 Komiteto narių. Sprendimas laikomas priimtu, jei už jį balsavo posėdyje dalyvavusių Komiteto narių dauguma. Jei balsai pasiskirsto po lygiai, lemia Komiteto pirmininko ar kito Komiteto posėdžiui pirmininkaujančio Tarybos nario balsas. Kontrolės komiteto siūlymus ir teikimus pagal jo kompetenciją Taryba privalo svarstyti Tarybos posėdyje.
141.	Kitų Komitetų posėdžiai yra teisėti, jei juose dalyvauja daugiau kaip pusė Komiteto narių.
142. Kontrolės komiteto pirmininką iš komiteto narių deleguoja Tarybos opozicija rašytiniu siūlymu raštu, pasirašytu daugiau kaip pusės visų Tarybos opozicijos narių ir viešai įteiktu Tarybos posėdžio pirmininkui. skiria Taryba. Tarybos opozicijos siūlymas turi pateiktas raštu ne vėliau kaip prieš 5 darbo dienas iki Tarybos posėdžio. Tarybos opozicija tą pačią kandidatūrą gali siūlyti du kartus. Jeigu Tarybos opozicija nepasiūlo Kontrolės komiteto pirmininko kandidatūros arba jeigu nėra paskelbta Tarybos opozicija, Kontrolės komiteto pirmininką skiria Taryba iš Komiteto narių mero siūlymu, balsuodama Reglamento 84–90 punktuose nustatyta tvarka per du mėnesius nuo pirmojo išrinktos naujos savivaldybės tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos nedeleguoja Kontrolės komiteto pirmininko arba deleguoja savivaldybės tarybos narį, neatitinkantį Vietos savivaldos įstatymo 151 straipsnyje nustatytų reikalavimų, arba jeigu nėra paskelbta Tarybos opozicija, Kontrolės komiteto pirmininką skiria savivaldybės taryba, balsuodama Reglamento 84-89 punktuose nustatyta tvarka, iš komiteto narių mero siūlymu. Tuo atveju Kontrolės komiteto pirmininkas laikomas paskirtu, jei už jo kandidatūrą balsavo Tarybos narių dauguma 
.. 
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

143. Kontrolės komiteto pirmininko pavaduotoją iš Komiteto narių mero siūlymu skiria Taryba, balsuodama Reglamento 83-89 punktuose nustatyta tvarka. Kontrolės komiteto pirmininko pavaduotojas laikomas paskirtu, jei už jo kandidatūrą balsavo Tarybos narių dauguma. 
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

144. Kitų Komitetų pirmininkus ir pavaduotojus iš komiteto narių mero siūlymu skiria komitetai. Tą pačią kandidatūrą meras gali siūlyti du kartus. Komiteto pirmininkas ir jo pavaduotojas laikomi išrinktais, jeigu už jų kandidatūras balsavo dauguma Komiteto narių. Komiteto pirmininką ir pavaduotoją keičia atitinkamo Komiteto nariai daugumos siūlymu. 
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

1441. Komitetų pirmininkais gali būti skiriami tik nepriekaištingos reputacijos, kaip ji apibrėžta Vietos savivaldos įstatymo 151 straipsnyje, Tarybos narys, kuris įstatymų nustatyta tvarka per pastaruosius 3 metus nebuvo pripažintas šiurkščiai pažeidusiu Lietuvos Respublikos viešųjų ir privačių interesų derinimo valstybinėje tarnyboje įstatymą. Komiteto pirmininkas mero siūlymu komiteto sprendimu prieš terminą netenka savo įgaliojimų, jeigu pripažįstamas šiurkščiai pažeidusiu Lietuvos Respublikos viešųjų ir privačių interesų derinimo valstybinėje tarnyboje įstatymą arba neatitinkančiu Vietos savivaldos įstatymo 151 straipsnyje  nustatytų nepriekaištingos reputacijos reikalavimų. Kontrolės komiteto pirmininkas šiame punkte nustatytu pagrindu netenka įgaliojimų prieš terminą mero siūlymu Tarybos sprendimu, o jeigu Kontrolės komiteto pirmininkas buvo deleguotas Tarybos opozicijos, – jį opozicijos raštu, pasirašytu daugiau kaip pusės visų Tarybos opozicijos narių ir viešai įteiktu artimiausio savivaldybės tarybos posėdžio pirmininkui, atšaukus. Jeigu artimiausiame savivaldybės tarybos posėdyje Tarybos opozicija raštu neatšaukia savo deleguoto Kontrolės komiteto pirmininko ir nustatyta tvarka nedeleguoja kito savivaldybės tarybos nario ar deleguoja savivaldybės tarybos narį, neatitinkantį Vietos savivaldos įstatymo 151 straipsnyje nustatytų reikalavimų, sprendimą dėl Kontrolės komiteto pirmininko įgaliojimų netekimo ir naujo Kontrolės komiteto pirmininko skyrimo mero siūlymu priima Taryba.
Papildyta punktu:
Nr. T2-50, 2019-03-28, paskelbta TAR 2019-03-29, i. k. 2019-04953
            1442. Tarybos narys, pretenduojantis tapti savivaldybės tarybos sudaromo komiteto ar komisijos pirmininku, privalo užpildyti Lietuvos Respublikos vidaus reikalų ministro patvirtintos formos deklaraciją, joje pateikdamas duomenis dėl jo atitikties nepriekaištingos reputacijos reikalavimams. Ši deklaracija pateikiama merui ir skelbiama viešai savivaldybės interneto svetainėje tol, kol savivaldybės tarybos narys eina pareigas, kurioms keliami nepriekaištingos reputacijos reikalavimai.
145.	Komitetų pagal savo kompetenciją posėdžiuose priimtus rekomendacinius sprendimus Savivaldybės administracija, jos padaliniai, biudžetinės ir viešosios įstaigos ir Savivaldybės kontroliuojamos įmonės turi apsvarstyti ir apie rezultatus pranešti Komitetams. Jei institucija, kuriai pateiktas rekomendacinis sprendimas, nesutinka jo įgyvendinti, atsakymą turi pagrįsti argumentais ir, esant galimybei, pasiūlyti alternatyvius sprendimo būdus.
146.	Komitetai pagal savo kompetenciją:
146.1.	svarsto parengtus Tarybos sprendimų projektus, teikia siūlymus ir išvadas dėl jų;
146.2.	savo iniciatyva arba Tarybos ar mero pavedimu pagal savo kompetenciją rengia Tarybos sprendimų projektus;
146.3.	preliminariai svarsto Savivaldybės biudžeto projektą bei biudžeto įvykdymo apyskaitą;
146.4.	kontroliuoja, kaip laikomasi įstatymų, kaip įgyvendinami Tarybos sprendimai bei mero potvarkiai;
146.5. nagrinėja seniūnaičių sueigos, išplėstinės seniūnaičių sueigos sprendimus, gyventojų bei juridinių asmenų pasiūlymus bei skundus pagal kompetenciją ir, jei reikia, juos su savo rekomendacijomis perduoda Savivaldybės administracijos direktoriui, merui arba pateikia svarstyti Tarybai;
Papunkčio pakeitimai:
Nr. T2-336, 2017-12-21, paskelbta TAR 2017-12-27, i. k. 2017-21238

146.6.	siūlo Tarybai keisti ir papildyti Tarybos posėdžių darbotvarkes (sprendimą dėl Komiteto pasiūlymo priima Taryba);
147.	Komitetai dirba pagal Tarybos patvirtintus pusmečių veiklos planus, kuriuose nurodomi atsakingi vykdytojai ir atlikimo terminai. Komitetų posėdžių darbotvarkės pateikiamos  merui.
148.	Komitetų posėdžiai būtinai šaukiami prieš paskelbtą Tarybos posėdį, šiuose Komitetų posėdžiuose svarstomi Tarybos posėdžio darbotvarkės klausimai ir teikiamos pastabos bei siūlymai dėl parengtų Tarybos sprendimų projektų. Komitetų sprendimai ir siūlymai yra rekomendacinio pobūdžio.
149.	Komiteto pirmininkas:
149.1.	šaukia Komiteto posėdžius;
149.2.	sudaro posėdžio darbotvarkę, pirmininkauja posėdžiams, organizuoja jiems reikalingų dokumentų bei kitos medžiagos parengimą;
149.3.	duoda Komiteto nariams pavedimus, pateikia jiems medžiagą ir dokumentus, susijusius su Komiteto veikla;
149.4.	kviečia dalyvauti Komiteto posėdžiuose reikalingus asmenis;
149.5.	informuoja Komiteto narius apie Komiteto sprendimų, siūlymų bei rekomendacijų vykdymą;
149.6.	pasirašo Komiteto sprendimus, išvadas ir posėdžių protokolus, taip pat Komiteto rengtus Tarybos sprendimų projektus;
149.7.	organizuoja Komiteto sprendimų vykdymą;
149.8. kiekvienų metų pradžioje už komiteto veiklą atsiskaito Tarybai.
Papunkčio pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

150.	Komiteto pirmininkui negalint eiti pareigų, jas eina Komiteto pirmininko pavaduotojas.
151.	Komiteto posėdį gali sušaukti 2 Komiteto nariai, apie tai raštu, kuriame išdėstomi posėdžio sušaukimo motyvai ir posėdžio darbotvarkės klausimai, informavę Komiteto pirmininką ir Komiteto narius.
152.	Komiteto narys turi:
152.1.	sprendžiamojo balso teisę visais Komitete svarstomais klausimais;
152.2.	teisę siūlyti svarstyti klausimus, dalyvauti juos ruošiant, susipažinti su visais Komitete gautais dokumentais bei kita medžiaga, o prireikus jais naudotis savo darbe, siūlyti kviesti į Komiteto posėdžius reikalingus asmenis;
152.3.	teisę teikti pasiūlymus dėl Savivaldybės institucijų ir kitų organizacijų patikrinimo;
152.4.	teisę, posėdžio pirmininkui leidus, kiekvienu svarstomu klausimu kalbėti iki 5 minučių. Antrą kartą gali kalbėti, kai kalbėjo visi Komiteto nariai.
153.	Komiteto narys, kurio pasiūlymams Komitetas nepritarė, gali raštu arba žodžiu juos pateikti svarstyti Tarybai, jeigu tam pritaria dar bent vienas Tarybos narys.
154.	Komitetas turi teisę:
154.1.	savo kompetencijos klausimais pakviesti į posėdžius Savivaldybės administracijos direktorių arba jo įgaliotą atstovą, Savivaldybės administracijos padalinių vadovus, Savivaldybės įstaigų bei Savivaldybės kontroliuojamų įmonių vadovus ir pareikalauti iš jų pateikti paaiškinimus svarstomais klausimais,  kuriems apie tai turi būti pranešta ne vėliau kaip prieš 3 darbo dienas iki posėdžio;
154.2.	gauti iš Savivaldybės administracijos padalinių, Savivaldybės įmonių, įstaigų, pareigūnų ataskaitinių dokumentų ar kitokios svarstomam klausimui nagrinėti reikalingos medžiagos, kurią jie privalo pateikti per 5 darbo dienas;
154.3.	pateikti Tarybai siūlymus, kad Tarybos sprendimų projektai bei kiti Savivaldybės gyventojams ir juridiniams asmenims svarbūs klausimai būtų pateikti svarstyti visuomenei.
155.	Komiteto sprendimai priimami atviru balsavimu paprasta Komiteto posėdyje dalyvaujančių Komiteto narių balsų dauguma. Balsavimo būdą nustato Komitetas. Balsams pasiskirsčius po lygiai, lemia posėdžio pirmininko balsas. Komiteto narys turi teisę pareikšti atskirą nuomonę, kurią privaloma užprotokoluoti.
156.	Komiteto sprendimus, siūlymus, išvadas pasirašo pirmininkas, kai jo nėra – pirmininko pavaduotojas, pirmininkavęs posėdžiui, per 3 darbo dienas. Posėdžio protokolą pasirašo pirmininkas, kai jo nėra – pirmininko pavaduotojas, pirmininkavęs posėdžiui, bei posėdžio sekretorius. Protokolas turi būti parašytas per 3 darbo dienas nuo posėdžio dienos, o pasirašytas – ne vėliau kaip per 5 darbo dienas nuo posėdžio dienos.
157.	Keli Komitetai savo iniciatyva jų pirmininkų susitarimu gali sušaukti jungtinius posėdžius. Jungtiniam posėdžiui vadovauja vienas iš Komitetų pirmininkų, išrinktas balsavimo būdu. Posėdis yra teisėtas, kai jame dalyvauja visų dalyvaujančių Komitetų narių dauguma. Sprendimai priimami paprasta balsų dauguma. Posėdžio sprendimą ir protokolą pasirašo posėdyje dalyvavusių Komitetų pirmininkai bei posėdžio sekretorius. Protokolas turi būti parašytas per 3 darbo dienas nuo posėdžio dienos, o pasirašytas – ne vėliau kaip per 5 darbo dienas nuo posėdžio dienos.
158.	Komitetai, svarstydami savo kompetencijos klausimus, turi lygias teises.
159.	Komitetai, bendrame posėdyje svarstę klausimus ir kartu rengę Tarybos sprendimų projektus, gali daryti bendrą pranešimą arba atskirai pateikti savo pastabas bei siūlymus.
160.	Komitetų pirmininkai arba Komitetų atstovai Tarybos posėdžiuose daro pranešimus Komiteto kompetencijos klausimais ir gali daryti papildomus pranešimus visais svarstomais klausimais. Komiteto teikiamiems Tarybai svarstyti klausimams pristatyti arba Komiteto pasiūlymams bei išvadoms pateikti dėl kitų svarstomų klausimų Komitetas skiria pranešėjus.
161.	Komitetų rekomendaciniai sprendimai ir išvados teikiami Savivaldybės administracijai, Savivaldybės įstaigoms bei kontroliuojamoms įmonėms. Taip pat Komitetų rekomendaciniai sprendimai, išvados,  merui pritarus, gali būti teikiami Savivaldybės teritorijoje esančioms valstybės įstaigoms bei visų nuosavybės formų įmonėms.
162.	Komitetų rekomendacijas jų gavėjai per 2 savaites privalo apsvarstyti ir apie svarstymo rezultatus informuoti Komitetą.
163.	Atskirais atvejais, jeigu svarstomi klausimai yra susiję su kitų įstaigų ir įmonių, esančių Savivaldybės teritorijoje, tiesiogine veikla, Komitetas gali kviesti į posėdžius atitinkamų įmonių bei įstaigų vadovus ar jų atstovus ir prašyti iš jų paaiškinimų.
164.	Komitetai savo kompetencijos klausimais turi teisę:
164.1.	reikalauti iš Savivaldybės administracijos direktoriaus, Savivaldybės įstaigų ir kontroliuojamų įmonių vadovų ataskaitinių duomenų ar kitos klausimui nagrinėti reikalingos medžiagos, o Savivaldybės administracijos direktorius ir įstaigų bei įmonių vadovai privalo reikalaujamus duomenis pateikti ne vėliau kaip per 5 darbo dienas;
164.2.	teikti paklausimus visoms Savivaldybės teritorijoje esančioms įstaigoms ir pareigūnams;
164.3.	tikrinti, kaip vykdomi Tarybos sprendimai, kaip atsižvelgiama į rekomendacijas ir pasiūlymus.
165.	Komitetų posėdžiai protokoluojami. Protokolus rašo, dokumentus tvarko ir Savivaldybės administracijos direktoriaus nustatyta tvarka juos perduoda į Savivaldybės administracijos archyvą saugojimui Savivaldybės administracijos direktoriaus paskirtas valstybės tarnautojas, atsakingas už Tarybos veiklos dokumentų tvarkymą. Komitetų posėdžių metu daromas garso įrašas. Komitetų posėdžių garso įrašai saugomi informacijos laikmenose Tarybos nustatyta tvarka.
166.	Kontrolės komitetas: 
166.1. teikia Tarybai išvadas dėl Savivaldybės kontrolės ir audito tarnybos veiklos rezultatų; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

166.2.	siūlo Tarybai atleisti Savivaldybės kontrolierių, kai yra įstatymuose nurodyti atleidimo iš valstybės tarnybos pagrindai;
166.3. svarsto Savivaldybės kontrolės ir audito tarnybos kitų metų veiklos plano projektą ir teikia pasiūlymus dėl šio plano projekto papildymo ar pakeitimo. Po komiteto posėdžio Savivaldybės kontrolės ir audito tarnybos veiklos plano projektą kartu su Komiteto protokolo išrašu iki einamųjų metų lapkričio 5 d. grąžina Savivaldybės kontrolieriui tvirtinti; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

166.4. įvertina Savivaldybės kontrolės ir audito tarnybos ateinančių metų veiklos planui vykdyti reikalingus asignavimus ir išvadą dėl jų teikia Tarybai; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

166.5. svarsto Savivaldybės kontrolės ir audito tarnybos veiklos plano įvykdymo ataskaitą, jos pagrindu rengia ir teikia Tarybai išvadas dėl Savivaldybės turto ir lėšų naudojimo teisėtumo, tikslingumo ir efektyvumo bei Savivaldybės kontrolės ir audito tarnybos veiklos; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

166.6.	siūlo Tarybai atlikti nepriklausomą Savivaldybės turto ir lėšų naudojimo bei Savivaldybės veiklos auditą, teikia savo išvadas dėl audito rezultatų;
166.7. periodiškai (kartą per ketvirtį) svarsto kaip vykdomas Savivaldybės kontrolės ir audito tarnybos veiklos planas, Savivaldybės kontrolės ir audito tarnybos ar savo iniciatyva išklauso institucijų, įstaigų ir įmonių vadovus dėl Savivaldybės kontrolės ir audito tarnybos atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreipiasi į Savivaldybės administracijos direktorių arba Tarybą dėl Savivaldybės kontrolės ir audito tarnybos reikalavimų įvykdymo; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

166.8. dirba pagal Tarybos patvirtintą veiklos programą ir kiekvienų metų pradžioje už savo veiklą atsiskaito savivaldybės Tarybai Reglamento nustatyta tvarka. Taryba Kontrolės komiteto veiklos programą patvirtina per vieną mėnesį nuo Kontrolės komiteto sudarymo, o kai Kontrolės komitetas sudarytas, - per vieną mėnesį nuo kalendorinių metų pradžios;
Papunkčio pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212
Nr. T2-50, 2019-03-28, paskelbta TAR 2019-03-29, i. k. 2019-04953

166.9. nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės Tarybai arba persiunčia juos nagrinėti kompetentingoms institucijoms ar įstaigoms.
Papildyta papunkčiu:
Nr. T2-218, 2017-06-29, paskelbta TAR 2017-06-30, i. k. 2017-11212

167.	Ekonomikos ir finansų komitetas:
167.1.	svarsto Savivaldybės administracijos Ekonomikos ir biudžeto skyriaus parengtą   Savivaldybės biudžeto projektą bei apibendrintus kitų komitetų ir juridinių ir fizinių asmenų pasiūlymus ir pateikia apibendrintas išvadas; 
167.2.	savo iniciatyva ar Tarybos pavedimu rengia sprendimų projektus bei siūlymus dėl sprendimų projektų rengimo biudžeto, ekonomikos ir finansų klausimais bei kontroliuoja jų vykdymą;
167.3.	svarsto ir teikia siūlymus dėl rajono strateginio planavimo ir plėtros, bendrojo plano sprendinių;
167.4.	atlieka nuolatinę Savivaldybės biudžeto vykdymo priežiūrą ir teikia siūlymus dėl Savivaldybės biudžeto įvykdymo apyskaitos;
167.5.	teikia siūlymus dėl papildomų Savivaldybės biudžeto lėšų paskirstymo;
167.6.	teikia siūlymus dėl vietinių mokesčių ir  rinkliavų nustatymo;
167.7.	teikia siūlymus dėl vietinių mokesčių, rinkliavų ir kitų įstatymų numatytų lengvatų suteikimo;
167.8.	teikia siūlymus dėl  Savivaldybės ir jos institucijų kreditų ir paskolų ėmimo ir suteikimo, garantijų suteikimo kreditoriams už savivaldybės kontroliuojamų įmonių imamas paskolas;
167.9.	svarsto ir teikia siūlymus dėl finansinių lengvatų Savivaldybės biudžeto sąskaita įmonėms, steigiančioms naujas darbo vietas, tenkinančioms būtiniausius gyventojų poreikius;
167.10.	svarsto ir teikia siūlymus dėl investicinių projektų rengimo ir įgyvendinimo;
167.11.	nagrinėja gyventojų siūlymus ir pageidavimus pagal Komiteto kompetenciją bei teikia siūlymus;
167.12.	svarsto ir teikia siūlymus kitais su Savivaldybės biudžetu, mokesčiais ir finansais susijusiais klausimais.
168.	Ekonominės plėtros ir ūkio komitetas: 
168.1.	svarsto ir teikia siūlymus dėl Savivaldybės strateginio planavimo sistemos tobulinimo, strateginio, specialiųjų bei detaliųjų planų rengimo;
168.2.	savo iniciatyva ar Tarybos pavedimu rengia sprendimų projektus bei  siūlymus dėl sprendimų projektų rengimo Komiteto kompetencijos klausimais bei kontroliuoja jų vykdymą;
168.3.	svarsto ir teikia siūlymus dėl Savivaldybės strateginio plano įgyvendinimo, koregavimo ir papildymo;
168.4.	teikia siūlymus dėl teritorijų planavimo dokumentų rengimo viešumo užtikrinimo ir  Savivaldybės gyventojų dalyvavimo planavimo procese;
168.5.	svarsto ir teikia siūlymus dėl transporto infrastruktūros strategijos ir visuomeninio transporto plėtros prioritetų, transporto infrastruktūros vystymo strategijos bei saugaus eismo užtikrinimo klausimais;
168.6.	svarsto ir teikia siūlymus geriamojo vandens tiekimo ir valymo bei energetikos (šilumos ir karšto vandens) tiekimo klausimais;
168.7.	svarsto Savivaldybės gyvenamų teritorijų apšvietimo problemas ir teikia  siūlymus;
168.8.	analizuoja ir teikia siūlymus dėl Savivaldybės įmonių valdymo;
168.9.	analizuoja ir teikia siūlymus dėl Savivaldybei nuosavybės teise priklausančio turto privatizavimo strategijos;
168.10.	 analizuoja ir teikia siūlymus dėl Savivaldybės kontroliuojamų įmonių veiklos ir jų paslaugų įkainių;
168.11.	 analizuoja ir teikia siūlymus dėl verslo aplinkos gerinimo, investicijų skatinimo, naujų darbo vietų kūrimo, turizmo skatinimo, subsidijų skyrimo smulkiajam ir vidutiniam verslui plėtoti;
168.12.	 nagrinėja gyventojų siūlymus ir pageidavimus pagal Komiteto kompetenciją bei teikia pasiūlymus;
168.13.	 analizuoja ir teikia siūlymus kitais su Savivaldybės ekonomine plėtra ir ūkiu susijusiais klausimais.
169.	Kaimo reikalų ir ekologijos komitetas:
169.1.	svarsto bei teikia siūlymus ir išvadas aplinkosaugos klausimais dėl poveikio aplinkai vertinimo programų bei ataskaitų pagal teisės aktuose numatytą Savivaldybės kompetenciją;
169.2.	savo iniciatyva ar Tarybos pavedimu rengia sprendimų projektus bei  siūlymus dėl sprendimų projektų rengimo Komiteto kompetencijos klausimais bei kontroliuoja jų vykdymą;
169.3.	svarsto ir teikia siūlymus Savivaldybės gyvenamų teritorijų priežiūros bei komunalinių atliekų tvarkymo, aplinkos kokybės gerinimo ir apsaugos bei kaimo gyventojų socialinių reikmių klausimais;
169.4.	svarsto bei teikia siūlymus dėl kaimo infrastruktūros, gamtosaugos ir ekologijos, Gamtos apsaugos programos lėšų paskirstymo ir panaudojimo;
169.5.	svarsto melioracijos darbų programų vykdymo ir šioms programoms lėšų panaudojimo klausimus; 
169.6.	svarsto ir teikia siūlymus dėl ūkininkų ir bendrovių rėmimo, kooperacijos vystymo, kaimo plėtros programų lėšų panaudojimo;  
169.7.	svarsto žemės ūkio produkcijos gamybos plėtros rajone klausimus;
169.8.	teikia siūlymus dėl seniūnijų veiklos;
169.9.	svarsto problemas, susijusias su gyvūnų laikymu Savivaldybės gyvenamose teritorijose ir teikia siūlymus;
169.10.	 svarsto klausimus dėl žemės ir žemės nuomos mokesčių;
169.11.	 svarsto klausimus dėl vandens telkinių būklės, racionalaus jų panaudojimo ir nuomos;
169.12.	 nagrinėja gyventojų pasiūlymus ir pageidavimus pagal Komiteto kompetenciją bei teikia pasiūlymus;
169.13.	 analizuoja ir teikia siūlymus kitais  su  kaimo reikalais ir ekologija susijusiais klausimais.
170.		Kultūros, sporto ir jaunimo reikalų komitetas:
170.1.	svarsto ir teikia  siūlymus dėl kultūros, sporto, turizmo ir poilsio plėtojimo rajone;
170.2.	svarsto ir teikia išvadas ir siūlymus dėl kultūros įstaigų tinklo optimizavimo;
170.3.	savo  iniciatyva ar Tarybos pavedimu rengia sprendimų projektus bei  siūlymus dėl sprendimų projektų rengimo kultūros, sporto ir jaunimo reikalų klausimais bei kontroliuoja jų vykdymą;
170.4.	svarsto jaunimo politikos formavimo klausimus ir teikia siūlymus dėl jaunimo politikos įgyvendinimo krypčių ir būdų bei kontroliuoja šios politikos įgyvendinimą;
170.5.	svarsto ir teikia išvadas dėl sporto ir jaunimo nevalstybinių įstaigų veiklos bei nevyriausybinių sporto ir jaunimo programų finansavimo;
170.6.	svarsto gyventojų bendrosios kultūros ugdymo ir etnokultūros puoselėjimo politikos klausimus bei prižiūri suformuotos politikos įgyvendinimą;
170.7.	svarsto vaikų ir jaunimo teisių apsaugos klausimus;
170.8.	kontroliuoja Savivaldybės kultūros, turizmo ir poilsio organizavimo įstaigų veiklą, analizuoja kaip jose vykdomas biudžetas, biudžeto lėšų panaudojimo racionalumas, teikia siūlymus dėl šių įstaigų veiklos gerinimo; 
170.9.	nagrinėja gyventojų pasiūlymus ir pageidavimus pagal Komiteto kompetenciją bei teikia pasiūlymus;
170.10.	analizuoja ir teikia siūlymus kitais su kultūros, sporto ir jaunimo reikalais susijusiais klausimais.
171.	Sveikatos apsaugos ir socialinių reikalų komitetas: 
171.1.	svarsto ir rengia siūlymus dėl Savivaldybės politikos formavimo socialinės rūpybos, gyventojų sveikatos apsaugos ir sergamumo prevencijos, ligonių, neįgaliųjų reabilitacijos, senelių slaugos organizavimo klausimais;
171.2.	svarsto ir teikia išvadas ir siūlymus dėl  Savivaldybės gyventojų sveikatos apsaugos ir socialinės rūpybos įstaigų  tinklo optimizavimo;
171.3.	savo iniciatyva ar Tarybos pavedimu rengia sprendimų projektus bei siūlymus dėl sprendimų projektų rengimo gyventojų socialinės rūpybos, sveikatos apsaugos klausimais bei kontroliuoja jų vykdymą; 
171.4.	kontroliuoja Savivaldybės sveikatos ir socialinių įstaigų veiklą, analizuoja, kaip jose vykdomas biudžetas, biudžeto lėšų panaudojimo racionalumas, teikia siūlymus dėl šių įstaigų veiklos gerinimo; 
171.5.	svarsto ir teikia siūlymus sanitarijos ir higienos reikalavimų laikymosi Savivaldybės įmonėse klausimais;
171.6.	svarsto ir teikia siūlymus socialinio būsto formavimo, būsto suteikimo tvarkos klausimais;
171.7.	svarsto ir teikia siūlymus dėl darbo rinkos politikos priemonių bei gyventojų užimtumo programų įgyvendinimo;
171.8.	svarsto ir teikia siūlymus dėl globos, rūpybos, šalpos, labdaros renginių organizavimo, neįgaliųjų žmonių reikalų; 
171.9.	svarsto ir teikia siūlymus dėl Savivaldybės sveikatos programų rengimo ir jų įgyvendinimo;
171.10.	 nagrinėja gyventojų siūlymus ir pageidavimus sveikatos apsaugos ir socialiniais klausimais bei teikia siūlymus;
171.11.	 analizuoja ir teikia siūlymus kitais socialiniais bei su sveikatos apsauga susijusiais klausimais.
172.	Švietimo komitetas: 
172.1.	svarsto ir teikia siūlymus dėl Savivaldybės  švietimo politikos formavimo bendrojo ugdymo ir neformaliojo (ikimokyklinio, kito neformaliojo vaikų, neformaliojo suaugusiųjų) švietimo srityse, siūlo jos įgyvendinimo kryptis ir būdus;
172.2.	savo iniciatyva ar Tarybos pavedimu rengia sprendimų projektus bei siūlymus dėl sprendimų projektų rengimo bendrojo ugdymo bei neformaliojo vaikų ir suaugusiųjų švietimo klausimais bei kontroliuoja jų vykdymą; 
172.3.	svarsto ir teikia siūlymus dėl Savivaldybės švietimo įstaigų  tinklo  optimizavimo;
172.4.	svarsto ir teikia siūlymus dėl privalomojo mokymo užtikrinimo ir vaikų teisių apsaugos;
172.5.	svarsto ir teikia siūlymus dėl vaikų ir jaunimo neformaliojo švietimo ir užimtumo organizavimo;
172.6.	svarsto ir teikia siūlymus dėl profesinio mokymo, profesinio informavimo, konsultavimo ir orientavimo bei švietimo informacinės pagalbos;
172.7.	kontroliuoja Savivaldybės švietimo įstaigų veiklą, analizuoja kaip jose vykdomas biudžetas, biudžeto lėšų panaudojimo racionalumą, teikia siūlymus dėl šių įstaigų veiklos gerinimo; 
172.8.	 nagrinėja gyventojų pasiūlymus ir pageidavimus švietimo klausimais bei teikia pasiūlymus;
172.9.	analizuoja ir teikia siūlymus kitais su švietimo veikla susijusiais klausimais.

VIII. SAVIVALDYBĖS TARYBOS KOMISIJOS

173. Taryba savo įgaliojimų laikui sudaro Etikos, Antikorupcijos komisiją. Šios komisijos sudaromos laikantis proporcinio savivaldybės tarybos daugumos ir mažumos atstovavimo principo. Komisijų sudėtis, išlaikant proporcinio savivaldybės tarybos daugumos ir mažumos atstovavimo principą, turi būti pakeista ne vėliau kaip per 2 mėnesius nuo savivaldybės tarybos daugumos ir mažumos pasikeitimo.   
174. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai), bendruomeninių organizacijų atstovai, kiti savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių. 
Punkto pakeitimai:
Nr. T2-336, 2017-12-21, paskelbta TAR 2017-12-27, i. k. 2017-21238

175. Jeigu yra paskelbta Tarybos opozicija, siūlymas dėl  Etikos komisijos pirmininko kandidatūros ir Antikorupcijos komisijos pirmininko kandidatūros turi būti pateiktas raštu, pasirašytu  daugiau kaip pusės visų savivaldybės tarybos opozicijos narių, ne vėliau kaip prieš 5 darbo dienas iki Tarybos posėdžio. Tarybos opozicija tą pačią kandidatūrą gali siūlyti du kartus. Jeigu Tarybos opozicija nepasiūlo Etikos komisijos pirmininko kandidatūros ir Antikorupcijos komisijos pirmininko kandidatūros, Etikos komisijos ir Antikorupcijos komisijos pirmininkų kandidatūras iš šių komisijų narių Taryba skiria mero teikimu.  Etikos komisijos ir Antikorupcijos komisijos pirmininką iš šių komisijų narių – savivaldybės tarybos narių – deleguoja Tarybos opozicija raštu, pasirašytu daugiau kaip pusės visų Tarybos opozicijos narių ir viešai įteiktu savivaldybės tarybos posėdžio pirmininkui. Šių komisijų pirmininkų pavaduotojus mero siūlymu iš šių komisijų narių – savivaldybės tarybos narių – skiria Taryba. Jeigu savivaldybės tarybos opozicija per du mėnesius nuo pirmojo išrinktos naujos savivaldybės tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos nedeleguoja Etikos komisijos ir Antikorupcijos komisijos pirmininkų arba deleguoja savivaldybės tarybos narius, neatitinkančius Vietos savivaldos įstatymo 151 straipsnyje nustatytų reikalavimų, arba jeigu nėra paskelbta savivaldybės tarybos opozicija, Etikos komisijos ir Antikorupcijos komisijos pirmininkus savivaldybės taryba mero siūlymu skiria iš šių komisijų narių – savivaldybės tarybos narių.
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

1751. Tarybos sudaromos komisijos pirmininku gali būti skiriamas tik nepriekaištingos reputacijos, kaip ji yra apibrėžta Vietos savivaldos įstatymo 151 straipsnyje, savivaldybės tarybos narys. kuris įstatymų nustatyta tvarka per pastaruosius 3 metus nebuvo pripažintas šiurkščiai pažeidusiu Viešųjų ir privačių interesų derinimo valstybinėje tarnyboje įstatymą. Komisijos pirmininkas (išskyrus Etikos komisijos pirmininką ir Antikorupcijos komisijos pirmininką) mero siūlymu komisijos sprendimu prieš terminą netenka savo įgaliojimų, jeigu jis pripažįstamas šiurkščiai pažeidusiu Viešųjų ir privačių interesų derinimo valstybinėje tarnyboje įstatymą arba neatitinkančiu neatitinka Vietos savivaldos įstatymo 151 straipsnyje nustatytų nepriekaištingos reputacijos reikalavimų. Etikos komisijos pirmininkas ir Antikorupcijos komisijos pirmininkas šiame punkte nustatytu pagrindu netenka įgaliojimų prieš terminą mero siūlymu savivaldybės tarybos sprendimu, o jeigu Etikos komisijos pirmininkas ar Antikorupcijos komisijos pirmininkas buvo deleguotas Tarybos opozicijos, – jį opozicijos raštu, pasirašytu daugiau kaip pusės visų Tarybos opozicijos narių ir viešai įteiktu artimiausio savivaldybės tarybos posėdžio pirmininkui, atšaukus. Jeigu artimiausiame savivaldybės tarybos posėdyje Tarybos opozicija raštu neatšaukia savo deleguoto Etikos komisijos pirmininko ar Antikorupcijos komisijos pirmininko ir nustatyta tvarka nedeleguoja kito atitinkamos komisijos pirmininko ar deleguoja savivaldybės tarybos narį, neatitinkantį Vietos savivaldos įstatymo 151 straipsnyje nustatytų reikalavimų, sprendimą dėl Etikos komisijos pirmininko ar Antikorupcijos komisijos pirmininko įgaliojimų netekimo ir naujo atitinkamos komisijos pirmininko skyrimo mero siūlymu priima Taryba.

Papildyta punktu:
Nr. T2-50, 2019-03-28, paskelbta TAR 2019-03-29, i. k. 2019-04953 


176. Po vieną kandidatą į Etikos komisijos ir Antikorupcijos komisijos narius gali siūlyti kiekviena frakcija. Jeigu kandidatų  iš Tarybos narių pasiūloma daugiau negu Taryba nusprendė skirti narių į komisiją, balsuojama ir Komisijos nariais tampa tie kandidatai, kurie surinko daugiausiai balsų. 
177.	 Etikos komisijos pirmininko pavaduotojo kandidatūrą iš komisijos narių Tarybai tvirtinti siūlo komisijos pirmininkas.
178. Etikos komisija:
178.1. prižiūri, kaip savivaldybės tarybos nariai laikosi  įstatymų, Valstybės politikų elgesio kodekso, Viešųjų ir privačių interesų derinimo valstybinėje tarnyboje įstatymo, Reglamento, kitų  teisės aktų, reglamentuojančių savivaldybės tarybos  narių veiklą ir elgesį, reikalavimų;
178.2. analizuoja savivaldybės Tarybos narių nedalyvavimo savivaldybės  Tarybos,  Komitetų ir komisijų posėdžiuose ir Vietos savivaldos įstatymo nustatytų pareigų nevykdymo priežastis;
178.3. tiria ir priima sprendimus dėl savivaldybės tarybos  narių veiklos atitikties Vietos savivaldos įstatymo, Valstybės politikų elgesio kodekso, Viešųjų ir privačių interesų derinimo valstybinėje tarnyboje įstatymo, Reglamento, kitų teisės aktų, reglamentuojančių savivaldybės Tarybos narių veiklą ir elgesį, nuostatoms;
178.4. nagrinėja  Savivaldybės  bendruomenės  narių,   valstybės institucijų,  gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl savivaldybės Tarybos narių veiklos skaidrumo;
178.5. teikia Vyriausiajai rinkimų komisijai siūlymą dėl savivaldybės Tarybos nario  įgaliojimų nutraukimo, jeigu šis Tarybos narys yra praleidęs iš eilės tris savivaldybės Tarybos posėdžius be pateisinamos priežasties;
178.6. Tarybos narių, mero, savo iniciatyva teikia tarybos nariams rekomendacijas dėl Viešųjų ir privačių interesų  derinimo valstybinėje tarnyboje įstatymo nuostatų įgyvendinimo. 
178ˡ. Antikorupcijos komisija:
178ˡ.1. ne mažiau kaip 1/3 Tarybos narių raštu ar merui potvarkiu pareiškus iniciatyvą atlikti Savivaldybės institucijų parengto sprendimo projekto antikorupcinį vertinimą, jį atlieka Antikorupcijos komisijos posėdyje, dalyvaujant sprendimo projekto rengėjams. Šiame punkte nustatyta tvarka ne mažiau kaip 1/3 Tarybos narių ar Merui pareiškus iniciatyvą atlikti Savivaldybės institucijų parengto sprendimo projekto antikorupcinį vertinimą Tarybos posėdžio metu, sprendimo projektas Tarybos posėdyje toliau nesvarstomas; 
178ˡ.2. dalyvauja rengiant kovos su korupcija programas ir teikia išvadas savivaldybės Tarybai dėl šių programų ir jų įgyvendinimo;
178ˡ.3. nagrinėja Savivaldybės bendruomenės narių, valstybės institucijų, gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl kovos su  korupcija priemonių vykdymo;
178ˡ.4. informuoja visuomenę apie savo veiklą, vykdomas korupcijos prevencijos priemones  Savivaldybėje, taip pat apie kovos su korupcija rezultatus;
178ˡ.5.  atlieka kitas kituose teisės aktuose nustatytas funkcijas, susijusias  su  savivaldybėje  įgyvendinama  valstybės   politika korupcijos prevencijos srityje. 
1781.6. korupcijos prevencijos tikslais analizuoja savivaldybės administracijos, biudžetinių ir viešųjų įstaigų, kurių savininkė yra savivaldybė, ir savivaldybės valdomų įmonių atliktus viešuosius pirkimus ir apie galimus korupcijos atvejus informuoja savivaldybės tarybą ir kompetentingas institucijas ar įstaigas. Antikorupcijos komisijos pirmininkas ir nariai turi teisę susipažinti su visa analizuojamų viešųjų pirkimų informacija.
179.	Įstatymų nustatytais atvejais arba Tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos.
180.	Sudarydama bet kokią komisiją, Taryba nustato komisijos narių skaičių ir mero teikimu iš Tarybos narių skiria jos pirmininką, tvirtina nuostatus, laikinosioms komisijoms nustato komisijos veiklos užduotis ir terminus.
181. Komisijų posėdžiai protokoluojami. Komisijų atsakingųjų sekretorių pareigas atlieka Savivaldybės administracijos direktoriaus paskirti valstybės tarnautojai, šios funkcijos įrašomas į jų pareigybės aprašymą. 
Punkto pakeitimai:
Nr. T2-78, 2018-03-29, paskelbta TAR 2018-04-04, i. k. 2018-05248

1811. Jei dėl nepaprastosios padėties, ekstremaliosios situacijos ar karantino komisijos posėdis negali vykti komisijos nariams posėdyje dalyvaujant fiziškai, posėdis gali vykti nuotoliniu būdu. Nuotoliniu būdu priimant komisijos sprendimus, turi būti užtikrintas komisijos nario tapatybės ir jo balsavimo rezultatų nustatymas.
Papildyta punktu:
Nr. T2-87, 2020-04-30, paskelbta TAR 2020-05-04, i. k. 2020-09375

182.	Sudėtingiems, svarbiems, skubiems ar kitiems klausimams spręsti ir pasiūlymams bei išvadoms parengti Taryba gali sudaryti laikinąsias komisijas. Laikinosios komisijos pirmininką paprastai iš Tarybos narių Tarybai tvirtinti siūlo meras. Sudarytai laikinajai komisijai Taryba skiria užduotį ir nustato darbo trukmę. Komisija savo veikloje vadovaujasi įstatymais ir šiuo Reglamentu.
1821. Savivaldybės tarybos sudaromų komisijų nariai, kurie nėra savivaldybės tarybos nariai, komisijų posėdžių metu atleidžiami nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje, išsaugant jiems darbo vietą. Už darbą Etikos komisijoje ir Antikorupcijos komisijoje šių komisijų nariams, kurie nėra savivaldybės tarybos nariai, apmokama Lietuvos Respublikos valstybės ir savivaldybių įstaigų darbuotojų ir komisijos narių darbo apmokėjimo įstatymo nustatyta tvarka. 
183.	Tarybos sprendimu Tarybos nariai gali būti deleguojami į įstatymų nustatytas regionines tarybas, komisijas. Sprendime nurodomi Tarybos nariui suteikiami įgaliojimai.	

IX. SAVIVALDYBĖS TARYBOS NARIŲ FRAKCIJOS

184.	Pagal partijų, politinių organizacijų ar jų koalicijų rinkimų sąrašus (toliau - rinkimų sąrašai) išrinkti Tarybos nariai partijos politikai vykdyti gali jungtis į frakcijas.
185.	Frakcijos įregistruojamos, kai Tarybos posėdyje ne mažiau kaip trys Tarybos nariai viešu pareiškimu, įteiktu posėdžio pirmininkui, deklaruoja, kad veiklą Taryboje tęsia susivieniję į frakcijas.
186.	Kiekvienas Tarybos narys gali priklausyti tik vienai frakcijai. Tarybos nariai gali nesijungti į frakcijas ir sudaryti atskirą Tarybos narių grupę.
187.	Pasikeitus frakcijos pavadinimui, sudėčiai ar vadovui, frakcijai iširus ar nutraukus veiklą, turi būti raštu pranešta merui, kuris apie tai paskelbia artimiausiame Tarybos posėdyje. 
188.	Frakcijos turi teisę siūlyti savo atstovus į Komitetus bei Tarybos komisijas. 
189.	Tarybos narių frakcija ir (ar) Tarybos narių grupė, delegavusios (delegavusi) savo kandidatų į Savivaldybės vykdomąją instituciją arba mero pavaduotojo pareigas ir Tarybos posėdyje viešu pareiškimu, įteiktu posėdžio pirmininkui, pateikusios (pateikusi) savo veiklos programą, taip pat Tarybos narių frakcija ir (ar) Tarybos narių grupė, viešu pareiškimu nedeklaravusios (nedeklaravusi), kad nedalyvauja sudarant Savivaldybės vykdomąją instituciją, ir nedelegavusios (nedelegavusi) į mero, mero pavaduotojo pareigas savo kandidatų, sudaro Tarybos daugumą.
190. Tarybos mažumai priklausanti savivaldybės tarybos narių frakcija (frakcijos) ir (ar) savivaldybės tarybos narių grupė (grupės), pirmajame ar kitame savivaldybės tarybos posėdyje viešu pareiškimu, įteiktu posėdžio pirmininkui, deklaravusios (deklaravusi), kad nesiūlo savo kandidato sudarant savivaldybės vykdomąją instituciją, nedelegavusios (nedelegavusi) savo kandidatų į mero pavaduotojo pareigas ir pateikusios (pateikusi) savo veiklos kryptis, gali pasiskelbti opozicija. 
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

1901. Savivaldybės tarybos daugumai nepriklausantys tarybos nariai sudaro Tarybos mažumą. 
Papildyta punktu:
Nr. T2-50, 2019-03-28, paskelbta TAR 2019-03-29, i. k. 2019-04953

X. SAVIVALDYBĖS TARYBOS KOMPETENCIJA  

191.	Tarybos kompetencija yra išimtinė ir paprastoji.
192.	Išimtinė Tarybos kompetencija:
192.1.	Reglamento tvirtinimas. Reglamente, be kitų klausimų, turi būti numatytos pagrindinės bendravimo su gyventojais formos ir būdai, užtikrinantys vietos savivaldos principų ir teisės įgyvendinimą bendruomenės interesais;
192.2. mero atleidimas iš pareigų prieš terminą, mero darbo užmokesčio nustatymas, mero pareigas laikinai einančio mero pavaduotojo ar savivaldybės tarybos nario darbo užmokesčio nustatymas; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.3.	mero pavaduotojų skaičiaus nustatymas, mero pavaduotojo skyrimas mero teikimu ir atleidimas iš pareigų prieš terminą, mero pavaduotojo darbo užmokesčio nustatymas įstatymų nustatyta tvarka;
192.4.	sprendimo dėl Tarybos kolegijos sudarymo priėmimas ir Tarybos kolegijos sudarymas mero teikimu;
192.5.	Tarybos komitetų, komisijų, kitų Savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;
192.6.	Kontrolės komiteto pirmininko ir jo pavaduotojo skyrimas, Kontrolės komiteto veiklos programos tvirtinimas;
192.7. sprendimų dėl savivaldybės kontrolieriaus priėmimo į pareigas ir atleidimo iš jų priėmimas, savivaldybės kontrolės ir audito tarnybos steigimas, didžiausio valstybės tarnautojų pareigybių ir darbuotojų, dirbančių pagal darbo sutartis, skaičiaus šioje tarnyboje nustatymas, savivaldybės kontrolės ir audito tarnybos metinės veiklos ataskaitos svarstymas ir sprendimo dėl jos priėmimas, įstatymų numatyto savivaldybės kontrolieriaus darbo užmokesčio nustatymas, savivaldybės kontrolės ir audito tarnybos nuostatų tvirtinimas: 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.8.	Savivaldybės administracijos direktoriaus (Savivaldybės administracijos direktoriaus pavaduotojo) priėmimas į pareigas ir atleidimas iš jų; sprendimų dėl Savivaldybės administracijos direktoriaus pavaduotojo pareigybės (pareigybių) steigimo priėmimas; sprendimų dėl Vietos savivaldos įstatyme nustatytų Savivaldybės vykdomosios institucijos funkcijų paskirstymo Savivaldybės administracijos direktoriui ir Savivaldybės administracijos direktoriaus pavaduotojui priėmimas; sprendimų dėl Savivaldybės administracijos direktoriaus teisės pavesti įgyvendinti funkcijas apribojimo priėmimas; sprendimų dėl Savivaldybės administracijos direktoriaus pavadavimo priėmimas, Savivaldybės administracijos direktoriaus ir Savivaldybės administracijos direktoriaus pavaduotojo darbo užmokesčio nustatymas;
192.9. Savivaldybės administracijos struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus savivaldybės administracijoje nustatymas, seniūnijos – biudžetinės įstaigos – nuostatų ir darbo užmokesčio fondo tvirtinimas, didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus seniūnijoje – biudžetinėje įstaigoje – nustatymas savivaldybės administracijos direktoriaus siūlymu mero teikimu; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.10.	 sprendimų dėl mero politinio (asmeninio) pasitikėjimo valstybės tarnautojų pareigybių  skaičiaus nustatymo, Tarybos ir mero sekretoriato sudarymo ir jo pareigybių skaičiaus nustatymo priėmimas mero siūlymu;
192.11.	 sprendimo išieškoti iš Savivaldybės administracijos direktoriaus ir kitų Savivaldybės viešojo administravimo subjektų žalą, atsiradusią dėl jų tyčinių neteisėtų sprendimų, pareigų neatlikimo ar šiurkštaus aplaidumo atliekant pareigas, priėmimas, kai šie Savivaldybės viešojo administravimo subjektai teismo sprendimu turėjo atlyginti žalą, jeigu žala neviršija jų paskutinių šešių mėnesių vidutinio darbo užmokesčio dydžio;
192.12.	 sprendimų dėl seniūnijų steigimo, panaikinimo ir jų skaičiaus nustatymo, dėl pavadinimų seniūnijoms suteikimo ir jų keitimo, dėl teritorijų priskyrimo seniūnijoms, dėl seniūnijų aptarnaujamų teritorijų ribų nustatymo ir keitimo, įvertinus gyventojų nuomonę, priėmimas;
192.13.	Savivaldybės biudžeto ir Savivaldybės konsoliduotųjų ataskaitų rinkinio tvirtinimas Biudžeto sandaros įstatymo ir Viešojo sektoriaus atskaitomybės įstatymo nustatyta tvarka, prireikus Savivaldybės biudžeto tikslinimas;
192.14.	 sprendimo dėl mero fondo sudarymo, mero fondo dydžio, naudojimo ir atsiskaitymo tvarkos priėmimas;
192.15. sprendimų dėl papildomų ir planą viršijančių savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo priėmimas, 3091 punkte nustatyta tvarka įvertinus išplėstinės seniūnaičių sueigos sprendimus;
Papunkčio pakeitimai:
Nr. T2-336, 2017-12-21, paskelbta TAR 2017-12-27, i. k. 2017-21238

192.16. sprendimų teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita, sprendimų dėl sumokėtų mokesčių, rinkliavų (ar jų dalies) kompensavimo tvarkos nustatymo ir šių kompensacijų tiekimo savivaldybės biudžeto sąskaita priėmimas, subsidijų ir kompensacijų skyrimo naujas darbo vietas steigiančioms visų teisinių formų įmonėms tvarkos nustatymas atitinkamai keičiant savivaldybės biudžetą tais atvejais, kai lėšų tam nebuvo numatyta; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.17. mero, savivaldybės administracijos direktoriaus, savivaldybės kontrolės ir audito tarnybos, biudžetinių ir viešųjų įstaigų (kurių savininkė yra savivaldybė), savivaldybės valdomų įmonių ir organizacijų metinių veiklos ataskaitų (švietimo įstaigų metinės veiklos ataskaitos yra švietimo įstaigos vadovų metų veiklos ataskaitų dalis ir yra rengiamos Lietuvos Respublikos švietimo įstatyme nustatyta tvarka) ir atsakymų į savivaldybės tarybos narių paklausimus išklausymas Tarybos posėdyje reglamento nustatyta tvarka, sprendimų dėl šių ataskaitų ir atsakymų priėmimas Vietos savivaldos įstatymo 13 straipsnio 5, 6, 8 ir 9 dalyse nustatyta tvarka rengiant, pateikiant sprendimų projektus ir dėl jų balsuojant; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.18.	 pasiūlymų valstybės institucijoms dėl Savivaldybės teritorijoje esančių šių institucijų padalinių veiklos gerinimo teikimas, prireikus – šių padalinių vadovų išklausymas Tarybos posėdyje Reglamento 195 punkte nustatyta tvarka;
192.19. sprendimų dėl biudžetinių ir viešųjų įstaigų (kurių savininkė yra savivaldybė), savivaldybės valdomų įmonių akcinių bendrovių, uždarųjų akcinių bendrovių (toliau – Savivaldybės juridiniai asmenys) steigimas, reorganizavimas, likvidavimas ir jų priežiūra, dalyvavimas steigiant, reorganizuojant ir likviduojant viešuosius ir privačius juridinius asmenis; seniūnijų – biudžetinių įstaigų – nuostatų tvirtinimas steigimo reorganizavimo, pertvarkymo, atskyrimo, likvidavimo  ir dėl dalyvavimo steigiant viešuosius ir privačius juridinius asmenis priėmimas, taip pat juridinių asmenų, kurių dalyvė yra savivaldybė, priežiūra.

Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.20.	 sprendimų dėl viešųjų ir privačių juridinių asmenų (kurių dalininkė yra Savivaldybė) steigimo, reorganizavimo, likvidavimo priėmimas; 
192.21.	 sprendimų dėl bendrų su kitomis Savivaldybėmis įmonių steigimo priėmimas seniūnijų – biudžetinių įstaigų – nuostatų tvirtinimas;
192.22. sprendimų dėl tam tikros veiklos nepriklausomo audito atlikimo savivaldybės įstaigose ar savivaldybės valdomose įmonėse priėmimo; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.23.	 Savivaldybės vardu sudaromų sutarčių pasirašymo tvarkos aprašo tvirtinimas; šiame apraše turi būti nustatyta, kokios sutartys negali būti sudaromos be išankstinio Tarybos pritarimo;
192.24.	 sprendimų dėl disponavimo Savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose;
192.25.	 sprendimų dėl Savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas;
192.26 sprendimų dėl savivaldybės prisiimamų įsipareigojimų pagal paskolų, ėmimo ir garantijų teikimo už ilgalaikes paskolas priėmimas; šios paskolos naudojamos tik investicijų projektams, tarp jų pagal Vyriausybės patvirtintas programas savivaldybių įgyvendinamiems energijos vartojimo efektyvumo didinimo projektams, finansuoti pagal Vyriausybės nustatytą tvarką, laikantis įstatymų nustatytų skolinimosi limitų finansinės nuomos (lizingo), kitų įsipareigojamųjų skolos dokumentų sutartis ir garantijų teikimo už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis priėmimas, laikantis Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytų skolos, skolinimosi bei garantijų limitų ir gavus Savivaldybės kontrolės ir audito tarnybos išvadą; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.27. įstatymų nustatyta tvarka gavus Savivaldybės kontrolės ir audito tarnybos išvadą, sprendimų dėl viešojo ir privataus sektorių partnerystės projektų įgyvendinimo tikslingumo priėmimas; gavus savivaldybės kontrolės ir audito tarnybos išvadą, pritarimas galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.28.	 sprendimų dėl socialinės ir gamybinės infrastruktūros objektų projektavimo ir statybos, dėl pavedimo Savivaldybės administracijai ir kitiems subjektams atlikti šių darbų užsakovo funkcijas priėmimas;
192.29. sprendimų dėl savivaldybės būsto ir socialinio būsto fondo sudarymo (statybos, pirkimo ir t. t.) tvarkos, būsto suteikimo tvarkos ir nuomos mokesčio dydžio priėmimas, kitų sprendimų, numatytų Paramos būstui įsigyti ar išsinuomoti įstatyme, priėmimas; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.30.	 Savivaldybės bendrojo plano ar Savivaldybės dalių bendrųjų planų tvirtinimas įstatymų nustatyta tvarka; 
192.31.	 Savivaldybės saugomų teritorijų steigimas pagal Saugomų teritorijų įstatymo nustatytą tvarką, Savivaldybės saugomų vietinės reikšmės gamtos ir kultūros paveldo objektų skelbimas;
192.32.	 sprendimų dėl siūlymų keisti Savivaldybės teritorijos ribas, suteikti Savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų Savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus;
192.33.	 Savivaldybės triukšmo prevencijos ir mažinimo priemonių nustatymas  Savivaldybės strateginio planavimo dokumentuose, triukšmo Savivaldybės teritorijoje rodiklių,     aglomeracijų strateginių triukšmo žemėlapių, aglomeracijose esančių pagrindinių kelių ruožų, pagrindinių geležinkelio kelių ruožų ir stambių oro uostų strateginių triukšmo žemėlapių ir  aglomeracijų triukšmo prevencijos veiksmų planų, kurie įgyvendinami Savivaldybės strateginio planavimo dokumentais, bei gyvenamųjų vietovių teritorijų, kuriose būtina įgyvendinti triukšmo prevencijos ir mažinimo priemones (triukšmo prevencijos zonų), ir triukšmo prevencijos viešosiose vietose taisyklių tvirtinimas, tyliųjų aglomeracijos  zonų, tyliųjų gamtos zonų ir tyliųjų viešųjų  zonų nustatymas. Savivaldybės vykdomosios institucijos, kitų pavaldžių viešojo administravimo subjektų funkcijų triukšmo valdymo srityje  įgyvendinimo priežiūra;
192.34.	 taisyklių, už kurių pažeidimą atsiranda administracinė atsakomybė, ir kitų taisyklių tvirtinimas;
192.35. kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra Savivaldybė) teikiamas atlygintinas viešąsias paslaugas ir keleivių vežimą vietiniais maršrutais nustatymas, centralizuotai tiekiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, vietinių rinkliavų, įmokų ir mokesčių tarifų nustatymas įstatymų nustatyta tvarka; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.36.	 sprendimų dėl kompensacijų tam tikroms vartotojų grupėms mokėjimo priėmimas, papildomos socialinės paramos, socialinių pašalpų ir kompensacijų skyrimo iš savivaldybės biudžeto tvarkos nustatymas, priedo fiziniam asmeniui (globėjui (rūpintojui) už vaiko globą (rūpybą) dydžio ir mokėjimo iš Savivaldybės biudžeto tvarkos nustatymas;
192.37.	 biudžetinės įstaigos vardu gautos paramos skirstymo taisyklių nustatymas;
192.38.	 Savivaldybės strateginių plėtros ir veiklos planų, Savivaldybės atskirų ūkio šakų (sektorių) plėtros programų tvirtinimas ir ataskaitų dėl jų įgyvendinimo išklausymas ir sprendimų dėl jų priėmimas;
192.39.	 Strateginio planavimo Savivaldybėje organizavimo tvarkos aprašo tvirtinimas;
192.40.	 sprendimų dėl jungimosi į savivaldybių sąjungas, dėl bendradarbiavimo su užsienio šalių savivaldybėmis ar prisijungimo prie tarptautinių savivaldos organizacijų priėmimas;
192.41. Tarybos narių delegavimas į regiono plėtros tarybos kolegiją, įstatymų nustatytas komisijas ir įgaliojimų jiems suteikimas Tarybos sprendimu jos kadencijos laikotarpiui. Taryba sprendimu gali atšaukti deleguotą narį ir vietoje jo deleguoti kitą tarybos narį; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

192.42.	 vietos gyventojų apklausos tvarkos aprašo tvirtinimas;
192.43.	 siūlymų nustatyta tvarka tvirtinti Savivaldybės gyvenamųjų vietovių herbus teikimas, kitų Savivaldybės simbolių ir jų naudojimo tvarkos tvirtinimas, teisė nustatyta tvarka už nuopelnus suteikti Savivaldybės (jos centro ar kitos gyvenamosios vietovės) garbės piliečio vardą;
192.44. Neteko galios nuo 2020-10-31
Papunkčio naikinimas:
Nr. T2-264, 2020-10-29, paskelbta TAR 2020-10-30, i. k. 2020-22661

193.	Paprastoji Tarybos kompetencija:
193.1.	biudžetinių įstaigų finansinių ataskaitų rinkinių tvirtinimas;
193.2.	viešųjų įstaigų (kurių savininkė yra Savivaldybė) kolegialių organų sudarymas, kai tai numatyta viešosios įstaigos įstatuose;
193.3.	viešųjų įstaigų (kurių savininkė yra Savivaldybė) finansinių ataskaitų rinkinių tvirtinimas;
193.4.	viešųjų įstaigų (kurių savininkė yra Savivaldybė) vidaus kontrolės tvarkos nustatymas;
193.5.	sprendimų dėl valstybės socialinių ir ekonominių programų tikslinių lėšų, kitų valstybės fondų lėšų ir materialiojo turto paskirstymo biudžetinėms įstaigoms priėmimas;
193.6.	Savivaldybės ir vietovės lygmens specialiojo teritorijų planavimo dokumentų tvirtinimas, išskyrus įstatymų numatytus atvejus;
           193.61. sprendimų dėl žemės sklypų pagrindinės žemės naudojimo paskirties ir (ar) būdo keitimo priėmimas.

193.7. Neteko galios nuo 2020-10-31
Papunkčio naikinimas:
Nr. T2-264, 2020-10-29, paskelbta TAR 2020-10-30, i. k. 2020-22661

194.	Jeigu teisės aktuose yra nustatyta papildomų įgaliojimų Savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso Tarybai.
195.	Taryba prižiūri Savivaldybės vykdomąsias institucijas ir kitus subjektus, tiesiogiai įgyvendinančius valstybines (perduotas savivaldybėms) funkcijas išklausydama šių institucijų ir subjektų ataskaitas Tarybos posėdyje ir priimdama dėl šių ataskaitų sprendimus. Už šios funkcijos įgyvendinimo organizavimą atsakingas meras.
196.	Išimtinei Tarybos kompetencijai priskirtų įgaliojimų Taryba negali perduoti jokiai kitai Savivaldybės institucijai ar įstaigai.
197. Konkrečius įgaliojimus, nustatytus Reglamento 193 punkte, Taryba priimdama sprendimą gali pavesti vykdyti Savivaldybės administracijos direktoriui arba Savivaldybės administracijos direktoriaus pavaduotojui. 
Punkto pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375

198.	Jeigu Savivaldybės vykdomoji institucija negali (dėl viešųjų ir privačių interesų konflikto) įvykdyti šio Reglamento 193 punkte nustatytų ir Tarybos jai perduotų įgaliojimų, šiuos įgaliojimus vykdo Taryba.

XI. MERAS IR MERO PAVADUOTOJAS  

199.	Meras yra savivaldybės vadovas, vykdantis Vietos savivaldos ir kituose įstatymuose nustatytus įgaliojimus.
200.	Meras renkamas tiesiogiai Tarybos įgaliojimų laikotarpiui. Kai Vietos savivaldos įstatymo nustatytais atvejais mero įgaliojimai nutrūksta prieš laiką, rengiami nauji mero rinkimai. Meru gali būti tik Lietuvos Respublikos pilietis.
201.	Mero pareigas laikinai eina Tarybos posėdyje dalyvaujančių Tarybos narių balsų dauguma išrinktas Tarybos narys, kai:
201.1.	meras dėl laikino nedarbingumo ar kitų pateisinamų priežasčių laikinai, ne ilgiau kaip šimtą dvidešimt kalendorinių dienų, negali eiti savo pareigų ir nėra paskirtas mero pavaduotojas; 
201.2.	Savivaldybių tarybų rinkimų įstatymo nustatyta tvarka rinkimai vienmandatėje apygardoje pripažįstami negaliojančiais ir skelbiami pakartotiniai rinkimai; 
201.3.	meras netenka Tarybos nario mandato Vietos savivaldos įstatymo nustatyta tvarka. 
202.	Taryba savo įgaliojimų laikui iš Tarybos narių mero siūlymu skiria mero pavaduotoją. Mero pavaduotoju gali būti tik Lietuvos Respublikos pilietis. Mero pavaduotojas skiriamas slaptu balsavimu Vietos savivaldos įstatymo 19 straipsnyje ir Reglamento 84-90 punktuose nustatyta tvarka. Laikoma, kad Savivaldybės mero pavaduotojas paskirtas, jeigu už jo kandidatūrą balsavo visų Tarybos narių dauguma. 
202ˡ. Jeigu įstatymų nustatyta tvarka meras neišrinktas arba išrinktas meras  laikinai  nušalintas nuo pareigų Vietos savivaldos ir kitų įstatymų nustatyta tvarka, mero pareigas laikinai einančiam savivaldybės tarybos nariui mokamas mero darbo užmokestis. 
203.	Taryba gali priimti sprendimą, kad mero pavaduotojas dirba visuomeniniais pagrindais.
204.	Meras ir mero pavaduotojas negali dirbti kitose institucijose, įstaigose, įmonėse ir organizacijose bei gauti kitą atlyginimą, išskyrus atlyginimą už mokslinę, pedagoginę ar kūrybinę veiklą. Ši nuostata netaikoma, jeigu mero pavaduotojas pareigas atlieka visuomeniniais pagrindais.
205.	Mero pavaduotojas pirmininkauja Tarybos posėdžiui, kai priimant sprendimą meras negali dalyvauti.
206. Mero, mero pavaduotojo, mero pareigas laikinai einančio savivaldybės tarybos nario darbo užmokestį pagal įstatymų nustatytus koeficientus tvirtina savivaldybės taryba. Merui darbo užmokestis nemokamas, kai jam yra taikomos kardomosios priemonės, dėl kurių meras negali vykdyti mero įgaliojimų. 
Punkto pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

207.	Merui ir mero pavaduotojui netaikomos Darbo kodekso nuostatos, išskyrus nuostatas, reglamentuojančias darbo ir poilsio laiką, atostogas ir lengvatas, nurodytas Vietos savivaldos įstatymo 19 straipsnio 15 dalyje, materialinę atsakomybę žalos atlyginimą ir darbuotojų saugą ir sveikatą.
208. Meras ir mero pavaduotojas turi teisę į 28 20 kalendorinių darbo dienų trukmės kasmetines minimaliąsias atostogas. Vadovaujantis Darbo kodekso nuostatomis, merui ir mero pavaduotojui gali būti suteikiamos šios tikslinės atostogos: nėštumo ir gimdymo, tėvystės, mokymosi, valstybinėms ir visuomeninėms pareigoms atlikti, nemokamos atostogos. Nemokamos atostogos dėl dalyvavimo Seimo, Respublikos Prezidento rinkimuose, rinkimuose į Europos Parlamentą ar Tarybos rinkimuose suteikiamos įstatymų nustatyta tvarka. Atostogų metu meras ir mero pavaduotojas neatlieka mero ar mero pavaduotojo pareigų, tačiau gali atlikti Tarybos nario pareigas. Meras ir mero pavaduotojas turi teisę į Darbo kodekse nustatytas lengvatas asmenims, auginantiems vaikus, ir į lengvatas neįgaliems darbuotojams. Atostogų metu meras ir mero pavaduotojas neatlieka mero ar mero pavaduotojo pareigų, tačiau gali atlikti tarybos nario pareigas. Dėl svarbių priežasčių, jų sutikimu, meras ir mero pavaduotojas gali būti atšaukiami iš kasmetinių atostogų perkeliant nepanaudotas kasmetines atostogas ir suteikiant jas kitu laiku. 
Punkto pakeitimai:
Nr. T2-280, 2017-10-26, paskelbta TAR 2017-10-30, i. k. 2017-17092

209. Meras pasirašo potvarkius dėl mero, mero pavaduotojo, Tarybos narių, Savivaldybės administracijos direktoriaus, Savivaldybės administracijos direktoriaus pavaduotojo, Savivaldybės kontrolieriaus, kai Savivaldybės kontrolieriaus nėra, – Savivaldybės kontrolieriaus pavaduotojo, mero politinio (asmeninio) pasitikėjimo valstybės tarnautojų komandiruočių Lietuvos Respublikos teritorijoje, komandiruočių oficialiais reikalais užsienyje, kvalifikacijos kėlimo klausimais bei Savivaldybės administracijos direktoriaus, Savivaldybės administracijos direktoriaus pavaduotojo, ir Savivaldybės kontrolieriaus kai Savivaldybės kontrolieriaus nėra, – Savivaldybės kontrolieriaus pavaduotojo atostogų. Vykimas ar siuntimas į tarnybinę komandiruotę vienai darbo dienai Lietuvos Respublikos teritorijoje įforminamas Savivaldybės mero rezoliucija, patvirtinančia, kad tarnybinis pranešimas ar prašymas išvykti iš nuolatinės darbo vietos suderintas. Komandiruotės išlaidos apmokamos Savivaldybės administracijos direktoriaus nustatyta tvarka. Informacija apie ilgiau kaip 3 darbo dienas trunkančias komandiruotes skelbiama Savivaldybės interneto svetainėje. 
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

210.	Merui ar mero pavaduotojui atostogos, komandiruotės ir kitos įstatymuose numatytos garantijos įforminamos mero potvarkiu. 
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

211.	Meras prieš terminą netenka savo įgaliojimų ir Tarybos nario mandato Tarybos sprendimu, jeigu už tai balsuoja visų Tarybos narių dauguma, kai dėl laikinojo nedarbingumo nedirba daugiau kaip šimtą dvidešimt kalendorinių dienų iš eilės arba daugiau kaip šimtą keturiasdešimt dienų per paskutinius dvylika mėnesių.
212. Meras visų Tarybos narių balsų dauguma gali būti nušalinamas nuo pareigų, jeigu jam pateikiami oficialūs įtarimai padarius nusikaltimą. Nušalinimas galioja iki teismo nuosprendžio, nutarties ar sprendimo, kuriuo baigiama byla, įsiteisėjimo arba ikiteisminio tyrimo nutraukimo. Nušalinimo laikotarpiu jis netenka visų merui suteiktų įgaliojimų.  
213.	Mero nušalinimo laikotarpiu mero pareigas laikinai eina mero pavaduotojas, o jei jo nėra, – kitas Tarybos paskirtas Tarybos narys.
214.	Meras netenka savo įgaliojimų ir Tarybos nario mandato, jeigu jis netenka Lietuvos Respublikos pilietybės. 
215.	Mero pavaduotojas prieš terminą netenka savo įgaliojimų Tarybos sprendimu, jeigu už tai balsuoja visų Tarybos narių dauguma:
215.1.	Vyriausybės arba Valstybės kontrolės siūlymu už įstatymų ar kitų teisės aktų pažeidimus, dėl kurių padaryta esminės žalos valstybės ar Savivaldybės interesams ir nuosavybei;
215.2.	kai dėl laikinojo nedarbingumo nedirba daugiau kaip šimtą dvidešimt kalendorinių dienų iš eilės arba daugiau kaip šimtą keturiasdešimt dienų per paskutinius dvylika mėnesių;
215.3.	kai pateikia atsistatydinimo prašymą.
216.	Mero pavaduotojas netenka savo įgaliojimų prieš terminą, jeigu ne mažiau kaip 1/3 visų Tarybos narių motyvuotai pareiškia nepasitikėjimą juo, Taryba priima sprendimą atleisti mero pavaduotoją ir už tokį sprendimą slaptai balsavo ne mažiau kaip 1/2 visų Tarybos narių. Jeigu sprendimas atleisti mero pavaduotoją dėl nepasitikėjimo nepriimamas, šį klausimą pakartotinai svarstyti galima tik po pusės metų.
217. Mero pavaduotojas mero siūlymu prieš terminą netenka savo įgaliojimų, jeigu už sprendimą atleisti mero pavaduotoją slaptu balsavimu balsuoja visų savivaldybės tarybos narių dauguma. Klausimą dėl mero pavaduotojo įgaliojimų netekimo kartu su įregistruotu sprendimo projektu meras Reglamento nustatyta tvarka privalo įtraukti į artimiausio savivaldybės tarybos posėdžio darbotvarkę. 
Punkto pakeitimai:
Nr. T2-50, 2019-03-28, paskelbta TAR 2019-03-29, i. k. 2019-04953

218.	Mero pavaduotojo įgaliojimai nutrūksta, jeigu jis netenka Lietuvos Respublikos pilietybės ar Tarybos nario mandato.
219.	Pasibaigus Tarybos įgaliojimams, baigiasi mero ir mero pavaduotojo įgaliojimai.
220.	Po savo kadencijos pabaigos meras ir mero pavaduotojas, jeigu neišrenkamas meru ar nepaskiriamas mero pavaduotoju arba prieš terminą netenka savo įgaliojimų (išskyrus atvejus, kai meras, mero pavaduotojas savo įgaliojimų netenka Vietos savivaldos įstatymo 19 straipsnio 2 dalies 1 ir 3 punktuose nustatyta tvarka arba netenka savivaldybės tarybos nario įgaliojimų savivaldybės tarybos sprendimu pagal Vietos savivaldos įstatymo 251 straipsnį, turi teisę Vyriausybės nustatyta tvarka grįžti į iki išrinkimo Tarybos nariais eitas valstybės tarnautojo pareigas (išskyrus politinio (asmeninio) pasitikėjimo valstybės tarnautojo pareigas), o kai tokios galimybės nėra, – į kitas tos pačios lygiavertes ar žemesnes kategorijos valstybės tarnautojo pareigas (išskyrus politinio (asmeninio) pasitikėjimo valstybės tarnautojo pareigas). jeigu eitos pareigos pagal teisės aktus priskiriamos valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms. Be to, šiame punkte nustatytu atveju meras ir mero pavaduotojas turi teisę grįžti į iki išrinkimo Tarybos nariais eitas pareigas, jeigu jie ėjo šias pareigas Savivaldybės ar valstybės biudžetinėje ar viešojoje įstaigoje arba Savivaldybės kontroliuojamoje įmonėje, o kai tokios galimybės nėra, – į kitas pareigas Savivaldybės ar valstybės biudžetinėje ar viešojoje įstaigoje arba Savivaldybės kontroliuojamoje valdomoje įmonėje. Jeigu šie asmenys iki išrinkimo savivaldybės tarybos nariais Jeigu iki išrinkimo savivaldybės tarybos nariais šie asmenys ėjo pareigas savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje, kurioms buvo nustatyta kadencija, kai yra tokia galimybė, jie turi teisę grįžti į šias pareigas likusiam kadencijos laikui. Jeigu šie asmenys iki išrinkimo savivaldybės tarybos nariais tokių pareigų nėjo arba atsisakė pasiūlytų kitų žemesnės kategorijos  žemesnių valstybės tarnautojo pareigų arba kitų pareigų savivaldybės ar valstybės biudžetinėje ar viešojoje įstaigoje arba savivaldybės valdomoje įmonėje, pareigų, pagal teisės aktus priskiriamų valstybės tarnautojų (išskyrus politinio (asmeninio) pasitikėjimo valstybės tarnautojo pareigas) pareigoms jiems išmokama 3 mėnesių jų vidutinio darbo užmokesčio dydžio išmoka. Ji Ši išmoka išmokama per 3 mėnesius lygiomis dalimis kas mėnesį. Jeigu asmuo pradeda eiti pareigas valstybės tarnyboje anksčiau negu po 3 mėnesių, likusi neišmokėta išmokos dalis nemokama. Jeigu šie asmenys mero ir  mero pavaduotojo pareigas ėjo mažiau kaip vienerius metus iki kadencijos pabaigos, jiems išmokama vieno mėnesio jų vidutinio darbo užmokesčio dydžio išmoka. Nutrūkus  mero, mero pavaduotojo įgaliojimams prieš terminą kai jiems nepasitikėjimą pareiškia ne mažiau kaip 1/3 Tarybos narių ir už tokį sprendimą balsavo ne mažiau kaip 1/2 visų Tarybos narių, Vietos savivaldos įstatymo 19 straipsnio 3 dalyje  nustatyta tvarka, jiems išmokama 2 mėnesių jų vidutinio darbo užmokesčio dydžio išmoka. 
221.	Tarybos posėdžiams, Komitetams, merui aptarnauti, taip pat Tarybos sprendimų projektams rengti, nagrinėti ir išvadų dėl Tarybos sprendimų projektams rengti mero siūlymu gali būti steigiamas Tarybos ir mero sekretoriatas (toliau – Sekretoriatas). Sekretoriato finansinį, ūkinį bei materialinį aptarnavimą atlieka Savivaldybės administracija. Taryba nustato atskirą Sekretoriato išlaidų sąmatą. Sekretoriatas gali būti sudaromas iš mero politinio (asmeninio) pasitikėjimo valstybės tarnautojų, karjeros valstybės tarnautojų ir darbuotojų, dirbančių pagal darbo sutartis. Jei Sekretoriatas nesudaromas, savo įgaliojimų laikui meras gali turėti politinio (asmeninio) pasitikėjimo valstybės tarnautojų. Mero politinio (asmeninio) pasitikėjimo valstybės tarnautoju negali būti Tarybos narys. Meras savo įgaliojimų laikotarpiu gali turėti visuomeninių konsultantų, kurie mero prašymu teikia jam konsultacijas, pasiūlymus, išvadas  ir kitą informaciją.
222.	Atstovavimo Lietuvoje ir užsienyje išlaidoms finansuoti skirto mero fondo dydis nustatomas nedidinant bendrų Savivaldybės reprezentacijai skirtų lėšų iki vieno Statistikos departamento prie Lietuvos Respublikos Vyriausybės paskutiniojo paskelbto Lietuvos ūkio vidutinio mėnesinio darbo užmokesčio (toliau – VMDU) dydžio sumos.
2221. Meras savo įgaliojimų laikotarpiu gali turėti visuomeninių konsultantų, kurie mero prašymu teikia jam konsultacijas, pasiūlymus, išvadas ir kitą informaciją. Mero visuomeniniu konsultantu gali būti pilnametis asmuo. Mero visuomeniniu konsultantu negali būti asmuo, kuris įstatymų nustatyta tvarka yra pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą, taip pat esantis įstatymų nustatyta tvarka uždraustos organizacijos nariu. Informacija apie asmenį, mero paskirtą jo visuomeniniu konsultantu (asmens vardas, pavardė, paskyrimo ir atšaukimo datos), nedelsiant paskelbiama savivaldybės interneto svetainėje.

XII. MERO, MERO PAVADUOTOJO ĮGALIOJIMAI, MERO PAVADAVIMAS  

223.	Meras yra atskaitingas Tarybai ir bendruomenei už savo ir Savivaldybės veiklą.
224.	Meras:
224.1.	planuoja Tarybos veiklą, nustato ir sudaro Tarybos posėdžių darbotvarkes ir teikia Tarybos sprendimų projektus, šaukia Tarybos posėdžius ir jiems pirmininkauja, koordinuoja Tarybos Komitetų ir komisijų veiklą, pasirašo Tarybos sprendimus ir posėdžių, kuriems pirmininkavo, protokolus;
224.2.	be atskiro Tarybos įgaliojimo atstovauja pats arba raštu įgalioja kitus asmenis atstovauti Savivaldybei teisme, bendradarbiaujant su kitomis savivaldybėmis, valstybės ar užsienio šalių institucijomis, kitais juridiniais ir fiziniais asmenimis;
224.3. atstovauja Savivaldybei regiono plėtros tarybos kolegijoje; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

224.4. suderinęs su Tarybos dauguma, potvarkiu teikia Tarybai mero pavaduotojo, Administracijos direktoriaus, Administracijos direktoriaus pavaduotojo (Administracijos direktoriaus siūlymu), Tarybos Kontrolės komiteto pirmininko pavaduotojo, Vietos savivaldos įstatyme nustatytais atvejais – Kontrolės komiteto pirmininko ir Vietos savivaldos įstatyme nustatytų Tarybos komisijų pirmininkų kandidatūras. Teikiamas kandidatūras pristačius Tarybos daugumai, rengiamas Tarybos sprendimo projektas dėl jų teikimo skirti į pareigas. Meras, suderinęs su Tarybos dauguma,  potvarkiu taip pat gali siūlyti atleisti mero pavaduotoją, Administracijos direktorių, Administracijos direktoriaus pavaduotoją, Kontrolės komiteto pirmininką, Kontrolės komiteto pirmininko pavaduotoją, Vietos savivaldos įstatyme nustatytų savivaldybės tarybos komisijų pirmininkus iš pareigų, siūlyti skirti nuobaudas Administracijos direktoriui; 
Papunkčio pakeitimai:
Nr. T2-280, 2017-10-26, paskelbta TAR 2017-10-30, i. k. 2017-17092

224.5.	nustato mero pavaduotojo veiklos sritis;
224.6.	teikia Tarybai siūlymą dėl Tarybos kolegijos sudarymo;
224.7.	teikia Tarybai siūlymą dėl Tarybos sekretoriato sudarymo ir jo pareigybių skaičiaus nustatymo arba mero politinio (asmeninio) pasitikėjimo valstybės tarnautojų pareigybių skaičiaus nustatymo (jeigu sekretoriatas nesudaromas);
224.8.	tvirtina Tarybos sekretoriato nuostatus, Valstybės tarnybos įstatymo ir Darbo kodekso nustatyta tvarka skiria į pareigas ir atleidžia iš jų sekretoriato darbuotojus, mero politinio (asmeninio) pasitikėjimo valstybės tarnautojus;
224.9.	vadovauja Tarybos sekretoriato darbui;
224.10.	teikia Komitetams, išskyrus Kontrolės komitetą, Komitetų pirmininkų ir pavaduotojų kandidatūras;
224.11. Tarybos posėdyje, teikdamas Tarybos sprendimo projektą, gali siūlyti  Tarybai pavesti Savivaldybės kontrolės ir audito tarnybai atlikti veiklos plane nenumatytą Savivaldybės administracijos, Savivaldybės administravimo subjektų ar Savivaldybės valdomų įmonių finansinį ir veiklos auditą, priima Savivaldybės kontrolės ir audito tarnybos pateiktas audito ataskaitas ir išvadas dėl atlikto finansinio ir veiklos audito rezultatų, prireikus organizuoja šių ataskaitų ir išvadų svarstymą Tarybos komitetų ir Tarybos posėdžiuose. 
Papunkčio pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375
Nr. T2-264, 2020-10-29, paskelbta TAR 2020-10-30, i. k. 2020-22661

224.12.	kontroliuoja ir prižiūri Savivaldybės viešojo administravimo institucijų, įstaigų ir įmonių vadovų veiklą, kaip jie įgyvendina įstatymus, Vyriausybės ir Tarybos sprendimus;
224.13.	gavęs Tarybos pritarimą, sudaro Savivaldybės bendradarbiavimo su valstybės institucijomis, kitomis savivaldybėmis ar užsienio institucijomis sutartis;
224.14.	kontroliuoja pasirengimą vietos gyventojų apklausai;
224.15.	pagal Tarybos nustatytą tvarką reprezentacijos reikmėms naudoja mero fondo lėšas ir už jas atsiskaito; 
224.16.	tvirtina gyvenamųjų vietovių ar jų dalių suskirstymą (sugrupavimą) į seniūnaitijas Savivaldybės administracijos direktoriaus teikimu;
224.17. priima į pareigas ir atleidžia iš jų biudžetinių įstaigų, išskyrus seniūnijas – biudžetines įstaigas, vadovus; įgyvendina kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka pats arba Vietos savivaldos įstatymo numatytais atvejais, kai meras negali eiti pareigų, šias funkcijas įgyvendina mero pavaduotojas ar metro pareigas laikinai einantis savivaldybės tarybos narys; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

224.18. priima į pareigas ir atleidžia iš jų viešųjų įstaigų (kurių savininkė yra savivaldybė) vadovus; įgyvendina kitas funkcijas, susijusias su visų viešųjų įstaigų (kurių savininkė yra savivaldybė) vadovų darbo santykiais, Darbo kodekso ir kitų teisės aktų nustatyta tvarka; Vietos savivaldos įstatymo numatytais atvejais, kai meras negali eiti pareigų, šias funkcijas įgyvendina mero pavaduotojas arba mero pareigas laikinai einantis savivaldybės tarybos narys; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

224.19.	atkuria Savivaldybės valdomo išlikusio nekilnojamo turto nuosavybės teises religinėms bendrijoms ir bendruomenėms;
224.20.	išduoda leidimus naudoti žūklės plotus vandens telkiniuose, tvirtina žuvų išteklių naudojimo, atkūrimo ir apsaugos žuvininkystės vandens telkiniuose priemonių planus teisės aktų nustatyta tvarka;
224.21.	keičia pagrindinę žemės naudojimo paskirtį ir būdą teisės aktų nustatyta tvarka;
224.22.	suteikia patalpas Seimo nariams pagal Lietuvos Respublikos Seimo statutą;
224.23.	skelbia vietos gyventojų apklausą, kontroliuoja jos organizavimą ir vykdymą; 
224.24. suteikia savivaldybės administracijos direktoriui, kai savivaldybės administracijos direktoriaus nėra, jo – pavaduotojui, savivaldybės kontrolieriui, kai savivaldybės kontrolieriaus nėra, – jo pavaduotojui atostogas, siunčia administracijos direktorių, kai savivaldybės administracijos direktoriaus nėra, – jo pavaduotoją, savivaldybės kontrolierių, kai savivaldybės kontrolieriaus nėra, – jo pavaduotoją į komandiruotes.
Papildyta papunkčiu:
Nr. T2-264, 2020-10-29, paskelbta TAR 2020-10-30, i. k. 2020-22661

225.	 Meras rūpinasi, kad:
225.1. Savivaldybei būtų tinkamai atstovaujama Regionų plėtros tarybos kolegijoje ir šios kolegijos priimti sprendimai būtų tinkamai įgyvendinti savivaldybėje; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

225.2.	laiku ir tinkamai būtų rengiami Savivaldybės teritorijos raidos ir ilgalaikių socialinių, kultūrinių, investicinių ir kitų programų projektai, užtikrinama jų įgyvendinimo kontrolė;
225.3.	būtų sudarytos tinkamos prielaidos ir galimybės gyvenamųjų vietovių bendruomenės narius įtraukti į vietos reikalų tvarkymą vietos gyventojų dalyvavimo tvarkant viešuosius savivaldybės reikalus sąlygos, nustatytos Vietos savivaldos įstatymo 36 straipsnyje ;
225.4.	būtų užtikrinamas Tarybos narių tolygus bendravimas su visais Savivaldybės rinkėjais (visoje Savivaldybės teritorijoje);
225.5.	būtų tobulinamas Tarybos sprendimų priėmimas ir Tarybos komitetų veikla;
225.6.	būtų deramai atstovaujama Savivaldybės interesams bendradarbiaujant ir sprendžiant klausimus su valstybės valdžios ir valstybinio administravimo subjektais, teisėsaugos institucijomis, nevyriausybinėmis organizacijomis, užsienio valstybių savivaldybėmis.
226.	Mero sprendimai įforminami potvarkiais. 
227. Meras savo kompetencijos klausimais gali sudaryti darbo grupes iš Tarybos narių šių sutikimu, Savivaldybės administracijos direktoriaus deleguotų Savivaldybės administracijos valstybės tarnautojų ir darbuotojų, dirbančių pagal darbo sutartis, kitų Savivaldybės teritorijoje veikiančių asmenų ir visuomenės atstovų. Darbo grupių posėdžiai protokoluojami. Sudarant darbo grupę, paskiriamas darbo grupės sekretorius, atsakingas už darbo grupės posėdžių protokolavimą. 
Punkto pakeitimai:
Nr. T2-78, 2018-03-29, paskelbta TAR 2018-04-04, i. k. 2018-05248

228.	Meras negali būti Tarybos sudaromų Komitetų nariu.
229.	Meras ne rečiau kaip kartą per metus, iki balandžio 1 d., atsiskaito Tarybai ir bendruomenei už savo veiklą, taip pat rengia ir pateikia iki gegužės 31 d. rinkėjams ir visai Savivaldybės bendruomenei Savivaldybės veiklos ataskaitą.
230.	Meras naudoja ir saugo mero antspaudą su Savivaldybės herbu.
231.	Mero antspaudo pavyzdį tvirtina Taryba.
232.	Mero antspaudu antspauduojami:
232.1.	mero potvarkiai;
232.2.	dokumentai, kuriuose mero antspaudas numatytas pagal įstatymą;
232.3.	įgaliojimų dokumentai, suteikiantys teisę atstovauti Tarybai ar merui;
232.4.	mero tvirtinami dokumentai. 
233.	Mero priimti norminiai teisės aktai, kuriuos skelbti Teisės aktų registre privaloma pagal teisės aktus, oficialiai skelbiami Teisės aktų registre Teisėkūros pagrindų įstatymo nustatyta tvarka ir Savivaldybės interneto svetainėje. Mero priimtų norminių teisės aktų įsigaliojimo tvarką nustato Teisėkūros pagrindų įstatymas.
234.	Mero priimti teisės aktai (individualūs teisės aktai) įsigalioja jų pasirašymo dieną, jeigu pačiuose teisės aktuose nenustatyta vėlesnė jų įsigaliojimo data. 
235.	Mero priimtų ir pasirašytų sprendimų ir atspausdintų elektroniniu parašu pasirašytų sprendimų saugojimo, elektroninių bylų sudarymo ir tvarkymo, elektroninių dokumentų nuorašų ir išrašų spausdinimo tvarką nustato meras.
236.	Mero pavaduotojas atlieka mero nustatytas funkcijas ir pavedimus. 
237.	Meras mero pavaduotojo funkcijas nustato mero pavaduotojo kadencijai ir gali jas keisti.
238. Kai meras negali eiti pareigų, mero pavaduotojas ar laikinai mero pareigas einantis savivaldybės tarybos narys atlieka visas jo pareigas, išskyrus Vietos savivaldos įstatymo 20 straipsnio 2 dalies 4–8, 15, 18, 19 ir 22 punktuose nustatytus įgaliojimus. Tokiu atveju Vietos savivaldos įstatymo 20 straipsnio 2 dalies 15, 18, 19 ir 22 punktuose nustatytus mero įgaliojimus atlieka Taryba. 
Punkto pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

239.	Tarybai priėmus sprendimą dėl mero atleidimo iš pareigų, buvęs meras Tarybos sprendime nurodytu laiku turi perduoti reikalus Tarybos įgaliotam asmeniui, dalyvaujant Tarybos paskirtam atstovui (atstovams).
240.	Perduodant reikalus, turi būti surašomas perdavimo ir priėmimo aktas.
241.	Reikalų perdavimo ir priėmimo akte turi būti pateikti duomenys apie Savivaldybės biudžeto lėšų naudojimą, Tarybos sprendimų ir mero potvarkių vykdymą.
242.	Reikalų perdavimo ir priėmimo aktą pasirašo reikalus perduodantys ir priimantys asmenys, taip pat Tarybos paskirtas atstovas (atstovai).
243.	Jei reikalus perduodantis arba juos priimantis asmuo nesutinka su kai kuriais akto skyriais (punktais), jis nurodo tai raštu, pasirašydamas aktą.

XIII. SAVIVALDYBĖS TARYBOS NARIAI, JŲ STATUSAS, PAREIGOS IR TEISĖS, ĮGALIOJIMŲ SUSTABDYMAS ARBA JŲ NUTRŪKIMAS PRIEŠ TERMINĄ

244.	Tarybos narys yra Savivaldybių tarybų rinkimų įstatymo nustatyta tvarka Savivaldybės nuolatinių gyventojų išrinktas Savivaldybės bendruomenės atstovas.
245.	Išrinktos naujos Tarybos nario įgaliojimai prasideda, o ankstesnės kadencijos Tarybos nario įgaliojimai baigiasi nuo tos dienos, kurią išrinkta nauja Taryba susirenka į pirmąjį posėdį ir šios Tarybos narys jame prisiekia Reglamento 31-32 punktuose nustatyta tvarka.
246.	Tarybos nario pareigos ir teisės nustatytos Lietuvos Respublikos Konstitucijoje, Vietos savivaldos ir kituose įstatymuose bei šiame Reglamente.
247.	Draudžiama Tarybos narį persekioti už balsavimą ar pareikštą nuomonę Tarybos ar jos Komitetų posėdžiuose. Už asmens įžeidimą ar šmeižtą, už asmens garbę ir orumą žeminančios ir tikrovės neatitinkančios informacijos paskleidimą Tarybos  narys atsako įstatymų nustatyta tvarka. 
248.	Tarybos narys privalo: 
248.1.	dalyvauti Tarybos posėdžiuose; 
248.2.	būti vieno (be Kontrolės komiteto) Komiteto nariu; 
248.3.	dalyvauti Komiteto, kurio narys jis yra, posėdžiuose; 
248.4. informuoti merą ir (ar) Tarybos narius arka kitus asmenis, kurie kartu dalyvauja rengiant, svarstant ar priimant sprendimą, apie esamą interesų konfliktą, pareikšti apie nusišalinimą ir, jeigu pareikštas nusišalinimas buvo priimtas, jokia forma nedalyvauti toliau rengiant, svarstant ar priimant sprendimą; 
Papunkčio pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

248.5.	nuolat bendrauti su rinkėjais ir ne rečiau kaip vieną kartą per metus atsiskaityti rinkėjams. Tarybos narys gali atsiskaityti rinkėjams, kai jo gyvenamoje ar kitoje vietovėje meras teikia Tarybos veiklos ataskaitą arba kitu laiku, apie susitikimų laiką ir vietą informavęs merą ir seniūną. Informacija apie Tarybos nario susitikimus su rinkėjais skelbiama seniūnijų skelbimų lentose (ten, kur jos įrengtos) ir Savivaldybės interneto svetainėje.   
249.	Tarybos narys turi teisę: 
249.1.	 Vietos savivaldos įstatymo nustatyta tvarka rinkti ir būti išrinktas į pareigas Savivaldybės institucijose; 
249.2.	Reglamento 104-106 punktuose numatyta tvarka siūlyti Tarybai svarstyti klausimus, rengti Tarybos sprendimų projektus, iš Savivaldybės administracijos ar kitų Savivaldybės įstaigų, Savivaldybės kontroliuojamų įmonių gauti visą Tarybos nario veiklai reikalingą su Taryboje nagrinėjamais ar rengiamais nagrinėti klausimais susijusią informaciją, dalyvauti diskusijose svarstomais klausimais, raštu ir žodžiu pateikti pastabas dėl Tarybos sprendimų projektų, dėl Tarybos darbo tvarkos ir kt., Tarybos posėdžio metu klausti pranešėjus, kalbėti dėl vedimo tvarkos, kreiptis su paklausimais į Savivaldybės institucijų, Savivaldybės administracijos, kitų Savivaldybės įstaigų, įmonių ir organizacijų, taip pat valstybės institucijų, kurios veikia Savivaldybės teritorijoje, vadovus ir valstybės tarnautojus;
249.3.	dalyvauti ir kalbėti Komitetų ir komisijų posėdžiuose, kuriuose svarstomi jo pateikti arba su jo elgesiu susiję klausimai;
249.4.	jungtis į savivaldybės tarybos narių frakcijas ir savivaldybės tarybos  narių grupes Reglamento IX skyriuje nustatyta tvarka;
249.5.	gauti iš Savivaldybės administracijos vietą posėdžiui, techninę pagalbą ir priemones Tarybos nario įgaliojimams vykdyti;
249.6. savo  įgaliojimų laikotarpiu gali  turėti   visuomeninių padėjėjų,  kurie Tarybos nario prašymu teikia jam  konsultacijas, pasiūlymus, išvadas ir kitą  informaciją. Tarybos nario visuomeniniu padėjėju gali būti pilnametis asmuo, kuris nėra tos savivaldybės administracijos valstybės tarnautojas ar darbuotojas, dirbantis pagal darbo sutartį. Tarybos nario visuomeniniu padėjėju negali būti asmuo, kuris įstatymų nustatyta tvarka yra pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą, taip pat kuris įstatymų nustatyta tvarka yra uždraustos organizacijos narys. Tarybos nario visuomeninių padėjėjų skaičius negali viršyti savivaldybėje įsteigtų seniūnijų skaičiaus, o kai seniūnijos neįsteigtos, – negali viršyti trijų. Informacija apie asmenį, savivaldybės tarybos nario paskirtą jo visuomeniniu padėjėju (asmens vardas, pavardė, paskyrimo ir atšaukimo datos), nedelsiant paskelbiama savivaldybės interneto svetainėje.
250.	Tarybos narys Komiteto ar komisijos pirmininko, mero ar mero pavaduotojo gali būti pakviestas dalyvauti kitų Komitetų ar komisijų posėdžiuose.
251.	Tarybos narys įgaliojimų netenka prieš terminą Savivaldybių tarybų rinkimų ir Vietos savivaldos įstatymuose numatytais atvejais. 

XIV. SAVIVALDYBĖS TARYBOS NARIO ĮGALIOJIMŲ NETEKIMAS TARYBOS SPRENDIMU

252.	Tarybos nario ar Tarybos nario mero įgaliojimų netekimo Tarybos sprendimu procedūrą Taryba taiko Tarybos nariams ar Tarybos nariui merui dėl Konstitucijai ir įstatymams prieštaraujančių jų veiksmų, padarytų einant Tarybos nario ar Tarybos nario mero pareigas, siekdama išspręsti tokių asmenų atsakomybės klausimą.
253.	Teikti Tarybai pradėti Tarybos nario ar Tarybos nario mero įgaliojimų netekimo procedūrą turi teisę ne mažesnė kaip 1/3 Tarybos narių grupė.
254.	Teikimas pradėti Tarybos nario ar Tarybos nario mero įgaliojimų netekimo procedūrą galimas, kai yra bent vienas iš šių pagrindų:
254.1.	jis sulaužė priesaiką;
254.2.	jis nevykdo jam Vietos savivaldos ar kituose įstatymuose nustatytų įgaliojimų.
255.	Teikimas pradėti Tarybos nario ar Tarybos nario mero įgaliojimų netekimo procedūrą turi būti išdėstytas raštu ir pasirašytas visų ne mažiau kaip 1/3 Tarybos narių grupę sudarančių asmenų. 
256.	Teikime pradėti Tarybos nario ar Tarybos nario mero įgaliojimų netekimo procedūrą nurodomas konkretus asmuo, siūlymai pradėti procedūrą bent vienu Reglamento 254 punkto nustatytų pagrindų, šiuos siūlymus pagrindžiantys argumentai, įrodymai ir jų šaltiniai.
257.	Gavusi tokį teikimą Taryba ne vėliau kaip kitame Tarybos posėdyje priima sprendimą sudaryti komisiją pateiktiems faktams ištirti ir nustato terminą, iki kada komisija turi pateikti išvadą. Komisija sudaroma iš visų frakcijų atstovų, laikantis proporcingumo principo. 
258.	Jeigu komisija pateikia išvadą, kad yra pagrindas taikyti Tarybos nario ar Tarybos nario – mero įgaliojimų netekimo procedūrą ir Taryba šiai išvadai pritaria, Taryba kreipiasi į Lietuvos Vyriausiąjį administracinį teismą su prašymu pateikti išvadą, ar Tarybos narys ar Tarybos narys meras sulaužė priesaiką ir (arba) nevykdė (prašyme nurodytų) jam Vietos savivaldos ir kituose įstatymuose nustatytų įgaliojimų
259.	Jeigu Lietuvos Vyriausiasis administracinis teismas pateikia išvadą, kad Tarybos narys ar Tarybos narys – meras nesulaužė priesaikos ir (arba) tinkamai vykdė jam Vietos savivaldos ir kituose įstatymuose nustatytus įgaliojimus, Tarybos nario ar Tarybos nario mero įgaliojimų netekimo procedūra nutraukiama.
260.	Jeigu Lietuvos Vyriausiasis administracinis teismas pateikia išvadą, kad Tarybos narys ar Tarybos narys meras sulaužė priesaiką ir (arba) nevykdė jam Vietos savivaldos ir kituose įstatymuose nustatytų įgaliojimų, Taryba 3/5 visų Tarybos narių balsų dauguma priima sprendimą, kad Tarybos narys ar Tarybos narys – meras neteko savo įgaliojimų.


XV. SAVIVALDYBĖS TARYBOS NARIO VEIKLOS APMOKĖJIMAS

261.	Tarybos nariams, išskyrus merą ir mero pavaduotoją, už darbą atliekant Tarybos nario pareigas yra atlyginama (apmokama). Šis atlyginimas (užmokestis) apskaičiuojamas pagal skelbiamą VMDU dydį, atsižvelgiant į faktiškai dirbtą laiką, kurio trukmė nustatyta Reglamento 266 punkte.
262.	Atlyginimo už darbo laiką atliekant Tarybos nario pareigas dydį nustato Taryba.
263.	Tarybos narys turi teisę atsisakyti šio atlyginimo, pateikdamas prašymą Savivaldybės administracijos direktoriui dėl Tarybos nario pareigų atlikimo neatlygintinai (tai yra visuomeniniais pagrindais). Prašyme Tarybos narys turi nurodyti datą, nuo kada jis eis pareigas neatlygintinai. Nenurodžius datos, laikoma, kad Tarybos narys pareigas eina neatlygintinai nuo prašymo pateikimo dienos. Tokį prašymą pateikusiam Tarybos nariui nurodytas atlyginimas neskaičiuojamas ir nemokamas, taip pat neskaičiuojami ir nemokami teisės aktų nustatyti privalomi mokesčiai, valstybinio socialinio draudimo ir privalomojo sveikatos draudimo įmokos.
264.	Tarybos narys Savivaldybės administracijos direktoriui gali pateikti prašymą dėl atlyginimo mokėjimo atnaujinimo. Tarybos nariui atlyginimas pradedamas skaičiuoti nuo prašymo padavimo dienos. 
265.	Faktiškai dirbtas laikas – tai laikas, praleistas Tarybos, Komitetų, komisijų posėdžiuose, vykdant Tarybos, mero, Komitetų pirmininkų pavedimus. 
266.	Tarybos posėdžių darbotvarkės turi būti patvirtintos tokios ir posėdžiai turi būti organizuoti taip, kad:
266.1. Tarybos posėdis nesitęstų ilgiau kaip 6 valandas;
266.2. Komitetų ir komisijų posėdžiai nesitęstų ilgiau kaip 3 valandas.
267.	Taryba, meras ir Komiteto pirmininkas (savo Komiteto nariams), pavesdami Tarybos nariams atlikti tam tikrus darbus, susijusius su Tarybos veikla, pavedime turi nurodyti, per kokį laiką tie darbai turi būti atlikti.
268.	 Mėnesiui pasibaigus:
268.1.	Savivaldybės administracijos Bendrojo skyriaus valstybės tarnautojas parengia Tarybos narių darbo laiko apskaitos žiniaraštį, kuriame turi būti nurodyta Tarybos, Komitetų, komisijos posėdžių data, Tarybos narių, dalyvavusių posėdžiuose, vardas ir pavardė bei kiekvieno Tarybos nario faktiškai dirbtas laikas, atliekant Tarybos nario pareigas;
268.2.	mero patvirtintas žiniaraštis pateikiamas Savivaldybės administracijos Buhalterinės apskaitos skyriui už kiekvieną mėnesį iki kito mėnesio 5 kalendorinės dienos;
268.3.	pagal pateiktą žiniaraštį Savivaldybės administracijos Buhalterinės apskaitos skyrius, vadovaudamasis viešai paskelbtu VMDU (1 mėnesio bruto) dydžiu ir gavęs Tarybos nario pažymą apie tai, kad jam nemokamas atlyginimas už tą laiką pagrindinėje darbovietėje, apskaičiuoja 1 valandos įkainį ir kiekvienam Tarybos nariui priklausantį atlyginimą.
269. Tarybos nariui su jo, kaip Tarybos nario, veikla susijusioms kanceliarijos, pašto, telefono, interneto ryšio, transporto, biuro patalpų nuomos išlaidoms, kiek jų nesuteikia ar neapmoka tiesiogiai Savivaldybės administracija, apmokėti kas mėnesį skiriama 0,5 MMA eurų išmoka (toliau – Išmoka), už kurią atsiskaitoma kiekvieną mėnesį. Išmoka gali būtina naudojama:
            269.1. kanceliarijos išlaidoms - kanceliarinėms prekėms įsigyti (nusipirkti ar išsinuomoti). Kanceliarinėms prekėms priskiriamos visos biuro priemonės, įskaitant biuro įrangos (technikos) prekes (laminavimo priemones, skaičiuotuvus, įrišimo priemones, kompiuterinę įrangą ir kt. );
             269.2. pašto išlaidoms - pašto prekėms ir paslaugoms įsigyti;
             269.3. telefono išlaidoms - fiksuoto ir (ar) mobiliojo telefono ryšio tinklais teikiamų nacionalinių ir tarptautinių Tarybos nario telefoninių pokalbių paslaugoms apmokėti bei šio ryšio įrangai įsigyti ar išsinuomoti;
              269.4. interneto ryšio išlaidoms - interneto ryšio paslaugoms (vienkartinio ar nuolatinio interneto ryšio paslaugų teikimo) apmokėti;
              269.5. transporto išlaidoms - Tarybos nario veiklai naudojamų transporto priemonių eksploatavimui (kurui, tepalams ir kt.), techninei priežiūrai, remontui, plovimui ir valymui, draudimui (neviršijant Tarybos nario kadencijos laiko), statymui ir (ar) saugojimui, taksi paslaugoms, viešojo transporto bilietui įsigyti ir kitoms transporto paslaugoms. Apmokamos Savivaldybės teritorijos ribose teikiamos transporto paslaugos;
  269.6. biuro patalpų nuomos išlaidoms apmokėti.
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

270.	Išmokai gauti kiekvienas Tarybos narys pateikia raštu Savivaldybės administracijai savo sąskaitos (mokėjimo kortelės) rekvizitus. Pasibaigus terminui, per 15 kalendorių dienų Tarybos nariai Savivaldybės Buhalterinės apskaitos skyriui pateikia dokumentus (pagal priedą Išmokų apyskaita), pagrindžiančius patirtas ir apmokėtas kanceliarijos, pašto, telefono, interneto ryšio, transporto išlaidas, atitinkančias Buhalterinės apskaitos įstatymo nustatytus reikalavimus, taikomus apskaitos dokumentams. Apskaičiuota Išmoka už praėjusį laikotarpį iki einamojo mėnesio 25 dienos pervedama į Tarybos nario nurodytą sąskaitą. Jeigu Tarybos narys nustatytu laiku nepateikė dokumentų, pagrindžiančių turėtas išlaidas už praėjusį laikotarpį, nustatyta išmoka jam nemokama.
271.	Tarybos, Komitetų posėdžių laiku, taip pat kitais Reglamento 265 punkte nustatytais atvejais, Tarybos narys atleidžiamas nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje.
272.	Jeigu pagal mero potvarkį Tarybos narys atstovauja Savivaldybei už Savivaldybės ribų, Savivaldybės administracija Vyriausybės nustatyta tvarka apmoka jam komandiruotės išlaidas.


XVI. SAVIVALDYBĖS TARYBOS NARIŲ PAKLAUSIMAI

273.	Paklausimu yra laikomas toks Savivaldybės kompetencijai priskirtas klausimas, kurį raštu Tarybos narys arba Tarybos narių grupė (toliau – teikėjas) pateikė merui, mero pavaduotojui, Savivaldybės kontrolieriui, Savivaldybės administracijos direktoriui, kitų Savivaldybės įstaigų, įmonių ir organizacijų, taip pat valstybės institucijų, kurios veikia Savivaldybės teritorijoje, vadovui  ar valstybės tarnautojui ir į kurį jie pageidauja gauti atsakymą raštu. Jeigu, Tarybos nario nuomone, rašytinis klausimas nebuvo tinkamai išnagrinėtas arba buvo išspręstas neigiamai, Tarybos narys turi teisę kreiptis paklausimu į atitinkamos institucijos vadovą ar valstybės tarnautojus arba į instituciją ar valstybės pareigūną.
274.	Teikėjai paklausimą raštu pateikia merui arba Tarybos sekretoriui. Gautas paklausimas užregistruojamas tą pačią dieną ir organizuojamas paklausimo įteikimas atitinkamos institucijos vadovui ar valstybės tarnautojui bei kontroliuojamas įvykdymo terminas.
275.	Paklausimo teikėjas turi nurodyti konkretų vadovą ar darbuotoją, į kurį jis kreipiasi, išdėstyti problemos, dėl kurios jis kreipiasi, esmę.
276.	Į paklausimą atsakoma nedelsiant. Jeigu vadovas ar darbuotojas, kuriam pateiktas paklausimas, negali nustatytu laiku atsakyti, jis privalo tai raštu motyvuoti ir pasiūlyti kitą terminą, kuris negali būti ilgesnis kaip 20 darbo  dienų nuo paklausimo gavimo dienos.
277.	Tarybos narys turi teisę bet kada atšaukti savo paklausimą.
278.	Paklausimo svarstymo įtraukimą į Tarybos posėdžio darbotvarkę sprendžia Taryba, posėdyje priimdama sprendimą.
279.	Nagrinėjant paklausimą Tarybos posėdyje, turi dalyvauti bent vienas iš paklausimo teikėjų ir valstybės tarnautojas, į kurį buvo kreiptasi. Jeigu posėdyje nedalyvauja paklausimo teikėjas, paklausimo nagrinėjimas atidedamas.
280.	Paklausimas Tarybos posėdyje nagrinėjamas šia tvarka:
280.1.	teikėjo pasisakymas – iki 5 minučių;
280.2.	valstybės tarnautojo, kuriam pateiktas paklausimas, atsakymas – iki 15 minučių;
280.3.	diskusija, jeigu jos reikalauja kuris nors Komitetas, frakcija. Jeigu Taryba nesutaria dėl diskusijos, leidžiama kalbėti ne daugiau kaip 4 Tarybos nariams.
281.	Paklausimo teikėjas negali pirmininkauti Tarybos posėdžiui, kai nagrinėjamas jo paklausimas.
282.	Apsvarsčiusi valstybės tarnautojo, kuriam pateiktas paklausimas, atsakymą, Taryba priima sprendimą. Sprendimo projektą pateikia paklausimo teikėjas.
283.	Sprendimų dėl paklausimų vykdymą pagal kompetenciją kontroliuoja meras arba Savivaldybės administracijos direktorius. Jie nuolat turi informuoti Tarybą, kaip vykdomi sprendimai dėl teikėjų paklausimų.


XVII. SAVIVALDYBĖS ADMINISTRACIJOS DIREKTORIAUS, SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMAS

284.	Savivaldybės vykdomoji institucija – Savivaldybės administracijos direktorius, Savivaldybės administracijos direktoriaus pavaduotojas, jeigu šios pareigybės steigiamos ir jeigu šioms pareigybėms suteikiami vykdomosios institucijos įgaliojimai, turintys viešojo administravimo teises ir pareigas. Dėl Savivaldybės administracijos direktoriaus pavaduotojo pareigybės (pavaduotojų pareigybių) steigimo ir Savivaldybės administracijos direktoriaus pavadavimo sprendžia Taryba. Savivaldybės administracijos direktorius pavaldus Tarybai, atskaitingas Tarybai ir merui.
285.	Savivaldybės administracijos direktorius vadovauja Savivaldybės administracijai. Jis yra įstaigos vadovas. Savivaldybės administracijos direktoriaus skyrimo ir atleidimo tvarka nustatyta  Vietos savivaldos ir Valstybės tarnybos įstatymuose.
286.	Savivaldybės administracijos direktorius į pareigas skiriamas mero teikimu Tarybos sprendimu Tarybos įgaliojimų laikui politinio (asmeninio) pasitikėjimo pagrindu. 
287.	Savivaldybės administracijos direktoriaus pavaduotojas į pareigas skiriamas Savivaldybės administracijos direktoriaus siūlymu mero teikimu Tarybos sprendimu politinio (asmeninio) pasitikėjimo pagrindu. 
288.	Tol, kol Savivaldybės administracijos direktorius ir jo pavaduotojas nėra paskirti, Savivaldybės administracijos direktoriaus pareigas gali eiti mero siūlymu Tarybos paskirtas Savivaldybės administracijos valstybės tarnautojas. 
289.	Savivaldybės administracijos direktoriaus, Savivaldybės administracijos direktoriaus kadencijų skaičius tam pačiam asmeniui neribojamas.
290.	Skiriant Savivaldybės administracijos direktorių, Savivaldybės administracijos direktoriaus pavaduotoją balsuojama Reglamento 84-90 punktuose nustatyta tvarka.
291.	Savivaldybės administracijos direktorius, Savivaldybės administracijos direktoriaus pavaduotojas paskirti, jei už jų kandidatūras balsavo posėdyje dalyvavusių Tarybos narių dauguma.
292.	Su Savivaldybės administracijos direktoriumi, Savivaldybės administracijos direktoriaus pavaduotoju darbo sutartis nesudaroma.
293. Savivaldybės administracijos direktoriui ir Savivaldybės administracijos direktoriaus pavaduotojui atostogos suteikiamos, komandiruotės ir kitos įstatymuose nustatytos garantijos įforminamos mero potvarkiu. 
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

294.	Savivaldybės administracijos direktoriaus atostogų ar ligos metu, taip pat kai jis laikinai negali eiti pareigų dėl kitų priežasčių, Savivaldybės administracijos direktoriaus pareigas, nustatytas Vietos savivaldos įstatyme ir kituose įstatymuose, taip pat kituose teisės aktuose, Tarybos sprendimu patvirtintuose Savivaldybės administracijos nuostatuose, atlieka Savivaldybės administracijos direktoriaus pavaduotojas. Jeigu Savivaldybės administracijos direktoriaus pavaduotojo pareigybė nesteigiama, Savivaldybės administracijos direktoriaus atostogų ar ligos metu, taip pat kai jis laikinai negali eiti pareigų dėl kitų priežasčių, jo pareigybės aprašyme nustatytos funkcijos teisės aktų nustatyta tvarka pavedamos atlikti kitam Savivaldybės administracijos valstybės tarnautojui. 
295.	Tarnybines nuobaudas Savivaldybės administracijos direktoriui, Savivaldybės administracijos direktoriaus pavaduotojui už tarnybinius nusižengimus skiria Taryba. Atleidimo iš pareigų praradus pasitikėjimą ar tarnybinės nuobaudos skyrimo procedūra pradedama mero iniciatyva arba remiantis jo gauta rašytine informacija apie Savivaldybės administracijos direktoriaus (direktoriaus pavaduotojo) tarnybinius nusižengimus ar apie Tarybos pateiktus nepasitikėjimo Savivaldybės administracijos direktoriumi motyvus.
296.	Savivaldybės administracijos direktorius jam įstatymų nustatytus ir Tarybos perduotus įgaliojimus, išskyrus Vietos savivaldos įstatymo 29 straipsnio 8 dalies 4 ir 5 punktuose nustatytus įgaliojimus, turi teisę, kiek ji neapribota Tarybos sprendimu, pavesti vykdyti Savivaldybės administracijos direktoriaus pavaduotojui.
297.	Savivaldybės administracijos direktoriaus pavaduotojas atsiskaito Savivaldybės administracijos direktoriui, o prireikus – ir Tarybai.


XVIII. SAVIVALDYBĖS KONTROLIERIUS, SAVIVALDYBĖS KONTROLĖS
IR AUDITO TARNYBA

298.	Savivaldybės kontrolės ir audito funkcijoms įgyvendinti savivaldybės taryba Savivaldybės kontrolieriaus teikimu steigia juridinį asmenį – savivaldybės kontrolės ir audito tarnybą. Šiai tarnybai vadovauja ir už jos veiklą atsako Savivaldybės kontrolierius.
299.	Savivaldybės kontrolierius, Savivaldybės kontrolės ir audito tarnybos valstybės tarnautojai negali būti  šios Savivaldybės Tarybos nariais ir darbo laiku negali dalyvauti politinių partijų veikloje. Be to, Savivaldybės kontrolieriaus ir Savivaldybės kontrolės ir audito tarnybos valstybės tarnautojo pareigos nesuderinamos su jokiomis kitomis renkamomis pareigomis valstybės ir savivaldybių institucijose, įstaigose ir įmonėse.
300.	Savivaldybės kontrolieriaus ir Savivaldybės kontrolės ir audito tarnybos funkcijos reglamentuotos Vietos savivaldos įstatymo 27 straipsnyje. 
301.	Savivaldybės kontrolierius kiekvienais metais iki liepos 15 d. teikia Tarybai išvadą dėl  pateikto tvirtinti Savivaldybės konsoliduotų ataskaitų rinkinio, Savivaldybės biudžeto ir turto naudojimo.
302.	 Savivaldybės kontrolierius yra atskaitingas Tarybai.


XIX. SAVIVALDYBĖS BIUDŽETO RENGIMAS IR TVIRTINIMAS

303.	Savivaldybė turi savarankišką biudžetą. Savivaldybės biudžetas sudaromas ir tvirtinamas vieniems biudžetiniams metams. Savivaldybės biudžeto rengimas ir tvirtinimas nustatytas Lietuvos Respublikos biudžeto sandaros įstatyme.
304.	Savivaldybės biudžeto sudarymo pagrindas yra Savivaldybės strateginio planavimo dokumentai, taip pat Savivaldybės funkcijoms įgyvendinti reikalingų lėšų skaičiavimai.
305.	Biudžetiniais metais Taryba biudžetą gali tikslinti.
306.	Biudžeto projektą rengia Savivaldybės administracija, vadovaudamasi Biudžeto sandaros įstatymu, kitais įstatymais, Seimo patvirtintais savivaldybių biudžetų finansiniais rodikliais, Vyriausybės patvirtintomis biudžetų sudarymo ir vykdymo taisyklėmis, valstybinės statistikos duomenimis, patvirtintais savivaldybių strateginio planavimo dokumentais, taip pat savivaldybių biudžetų asignavimų valdytojų programomis ir jų sąmatų projektais.
307.	Savivaldybės biudžeto projektą Savivaldybės administracijos direktorius teikia svarstyti Komitetams ne vėliau kaip mėnuo iki Tarybos posėdžio.
308.	Biudžeto projektas skelbiamas Savivaldybės interneto svetainėje ir informacinis pranešimas apie biudžeto projektą skelbiamas vietinėje spaudoje, teikiamas svarstyti Komitetams, frakcijoms. Su biudžeto projektu gyventojai gali susipažinti Savivaldybės administracijos Ekonomikos ir biudžeto skyriuje, atsakingame už biudžeto projekto rengimą;
309.	Gyventojai ir juridiniai asmenys pastabas ir pasiūlymus dėl biudžeto projekto teikia 7 dienas nuo projekto paskelbimo dienos Savivaldybės interneto svetainėje ir informacijos apie parengtą biudžeto projektą paskelbimo vietinėje spaudoje. Pastabos ir pasiūlymai teikiami elektroninio pašto adresu finansai@kretinga.lt arba raštu Savivaldybės administracijos Ekonomikos ir biudžeto skyriui.
3091. Jei rengiamas sprendimo projektas dėl papildomų ir planą viršijančių Savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo, išskyrus dėl tikslinių dotacijų ir kitų lėšų iš valstybės biudžeto, Europos Sąjungos ir kitų tarptautinių finansinių paramos lėšų, sprendimo projekto rengėjas informuoja seniūnus, kurie seniūnijų išplėstinės seniūnaičių sueigos nuostatų nustatyta tvarka organizuoja išplėstinę seniūnaičių sueigą dėl pasiūlymų (sprendimų) tokiam sprendimo projektui. Seniūnas seniūnaičių išplėstinės sueigos pasiūlymus (sprendimus) teikia merui ir administracijos direktoriui. Gautus išplėstinės seniūnaičių sueigos pasiūlymus (sprendimus) meras teikia nagrinėti komitetams pagal kompetenciją. Taryba artimiausiame posėdyje išplėstinės seniūnaičių sueigos pasiūlymus (sprendimus) įvertina 373 punkte nustatyta tvarka. 
Papildyta punktu:
Nr. T2-336, 2017-12-21, paskelbta TAR 2017-12-27, i. k. 2017-21238

310.	Komitetai pagal savo kompetenciją privalo išnagrinėti biudžeto projektą ir savo sprendimus ne vėliau kaip per 7 dienas nuo biudžeto projekto gavimo dienos pateikti Tarybos Ekonomikos ir finansų komitetui, kuris atsakingas už biudžeto projekto svarstymą Komitetuose bei išvados dėl biudžeto projekto pateikimą Savivaldybės administracijos direktoriui ir Tarybai. Į Komitetų, kuriuose svarstomas biudžeto projektas, posėdžius kviečiami Savivaldybės administracijos atstovai, taip pat gali būti kviečiami Ekonomikos ir finansų komiteto nariai.
311.	Frakcijos savo nuomonę dėl biudžeto projekto pateikia Tarybos Ekonomikos ir finansų komitetui per 7 dienas nuo projekto gavimo dienos.
312.	Savivaldybės administracija gautas gyventojų ir juridinių asmenų pastabas ir pasiūlymus per 4 dienas apibendrina ir pateikia Ekonomikos ir finansų komitetui.
313.	Ekonomikos ir finansų komitetas, atsižvelgęs į pateiktas gyventojų ir juridinių asmenų pastabas ir pasiūlymus, frakcijų nuomones bei Komitetų sprendimus, per 5 dienas dar kartą apsvarsto biudžeto projektą ir pateikia dėl jo išvadą Savivaldybės administracijos direktoriui ir Tarybai.
314.	Savivaldybės administracijos direktorius patikslintą biudžeto projektą teikia Tarybai ne vėliau kaip 10 dienų iki Tarybos posėdžio. Kartu su Tarybai teikiamu patikslintu biudžeto projektu teikiamas aiškinamasis raštas, kuriame nurodomos Ekonomikos ir finansų komiteto, atsakingo už biudžeto projekto svarstymą, išvados dėl biudžeto projekto tikslinimo (į kuriuos šio Komiteto pasiūlymus buvo atsižvelgta ir į kuriuos – neatsižvelgta).
315.	Jei Taryba posėdyje priima sprendimą taisyti/tikslinti Savivaldybės administracijos direktoriaus pateiktą biudžeto projektą, jo svarstymas atidedamas iki artimiausio Tarybos posėdžio. Per šį laiką pataisytas biudžeto projektas turi būti apsvarstytas Komitetuose.
316.	Pasibaigus biudžetiniams metams, Tarybos sprendimu gali būti atliekamas nepriklausomas finansinis ir (ar) veiklos auditas. Jeigu nepriklausomas auditas atliekamas, audito ataskaita turi būti viešai apsvarstyta Tarybos posėdyje ne vėliau kaip iki atitinkamų biudžetinių metų rugsėjo 1 dienos.

XX. GYVENTOJŲ PRIĖMIMO ORGANIZAVIMAS, JŲ PASIŪLYMŲ, PRAŠYMŲ IR SKUNDŲ NAGRINĖJIMAS

317.	Meras, mero pavaduotojas, Savivaldybės kontrolierius privalo asmeniškai priimti gyventojus.
318.	Meras, jo pavaduotojas gyventojus priima ne rečiau kaip du kartus per savaitę ir ne mažiau kaip dvi valandas, Savivaldybės kontrolierius gyventojus priima ne rečiau kaip du kartus per mėnesį po dvi valandas. Taryba turi nustatyti konkrečias dienas, valandas ir vietą, kur ir kada meras, mero pavaduotojas ir Savivaldybės kontrolierius priima gyventojus.
319.	Už gyventojų priėmimo organizavimą, jų prašymų, skundų ir pasiūlymų (toliau – prašymų) nagrinėjimą atsako meras arba mero pavedimu – mero pavaduotojas. 
320.	Dokumentus, susijusius su gyventojų priėmimu ir iš jų gautais prašymais, bei jų apskaitą tvarko Savivaldybės administracijos padalinys, atsakingas už gyventojų priėmimo organizavimą.
321.	Prašymai turi būti išnagrinėti pagal Lietuvos Respublikos Vyriausybės patvirtintas taisykles.
322.	Apie prašymo nagrinėjimo rezultatus raštu pranešama jį pateikusiam gyventojui. Jei prašymas atmetamas, būtinai turi būti nurodomi atmetimo motyvai bei apskundimo tvarka.
323.	Tarybos nariai jų vardu gautus rinkėjų prašymus (užregistruotus Savivaldybės administracijos padalinyje, atsakingame už gyventojų aptarnavimą) nagrinėja patys arba siunčia juos nagrinėti atitinkamai institucijai, prašydami šios institucijos atsakyti pareiškėjui bei kopiją pateikti Tarybos nariui. Apie prašymų nagrinėjimo rezultatus pareiškėją Viešojo administravimo įstatymo nustatytais terminais informuoja pats Tarybos narys arba Tarybos nario paprašyta prašymą nagrinėjusi atitinkama institucija. Tarybos nario atsakymai registruojami Administracijos padalinyje, atsakingame už gyventojų aptarnavimą.
324.	Tarybos ar Tarybos nario vardu gauti prašymai gali būti nagrinėjami Komitetuose.
325.	Prašymai, kurie jau buvo nagrinėti Savivaldybės administracijos, tačiau nagrinėjimo rezultatai netenkina pareiškėjų, Komiteto, kuriam buvo nukreiptas prašymas, siūlymu gali būti svarstomi Tarybos posėdyje.

XXI. TARYBOS, TARYBOS NARIŲ, MERO, SAVIVALDYBĖS ADMINISTRACIJOS DIREKTORIAUS IR SAVIVALDYBĖS KONTROLIERIAUS IR KITOS ATASKAITOS

326. Meras ne rečiau kaip kartą per metus iki balandžio 1 dienos raštu Tarybai pateikia savo ir Tarybos veiklos ataskaitą. 
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

327. Komitetų, komisijų bei atskirų Tarybos narių arba Tarybos sudarytos darbo grupės parengtas metinis mero ir Tarybos veiklos ataskaitos projektas kiekvienais metais vasario – kovo mėnesį turi būti svarstomas Tarybos posėdyje. Metinę ataskaitą taryba tvirtina sprendimu. 
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

328.	Ataskaitoje turi būti apibūdinama Tarybos, jos suformuotų Komitetų, komisijų ir mero metų veikla. 
329. Sutrumpintą Mero ir Tarybos veiklos ataskaitą tiesiogiai gyventojams meras turi pateikti Savivaldybės seniūnijose ne vėliau kaip per vieną mėnesį nuo jos patvirtinimo. Apie ataskaitos pateikimo laiką ir vietą meras paskelbia viešai. Ataskaita skelbiama Savivaldybės interneto svetainėje, gali būti skelbiama vietinėje spaudoje. Kiekvienoje Savivaldybės seniūnijoje ir Savivaldybės administracijoje turi būti visas ataskaitos tekstas, su kuriuo Savivaldybės gyventojai galėtų susipažinti. 
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

330. Kontrolės komitetas ne rečiau kaip vieną kartą per metus iki balandžio 1 dienos atsiskaito Savivaldybės Tarybai už savo veiklą pateikdamas Kontrolės komiteto veiklos ataskaitą. Ataskaitos santrauka paskelbiama vietinėje spaudoje ir Savivaldybės interneto svetainėje. 
Punkto pakeitimai:
Nr. T2-218, 2017-06-29, paskelbta TAR 2017-06-30, i. k. 2017-11212

331.	Tarybos nariai ne rečiau kaip vieną kartą per metus atsiskaito rinkėjams. Tarybos nariai rinkėjams gali atsiskaityti dalyvaudami susirinkimuose, kuriose meras pristato Tarybos veiklos ataskaitą arba kitu laiku, apie susitikimą informuodami merą ir seniūnijos, kurioje vyks susitikimas, seniūną. Informacija apie Tarybos nario susitikimus su rinkėjais skelbiama seniūnijų skelbimų lentose (ten, kur jos įrengtos) ir Savivaldybės interneto svetainėje.
332.	Savivaldybės administracijos direktorius ne rečiau kaip kartą per metus iki balandžio 1 d. atsiskaito už savo ir Savivaldybės administracijos veiklą, teikdamas veiklos ataskaitas už kalendorinius metus Tarybai ir merui, skelbia informaciją apie savo veiklą Savivaldybės interneto svetainėje. 
333.	Savivaldybės kontrolierius ne rečiau kaip kartą per metus atsiskaito už Tarnybos veiklą. Savivaldybės kontrolės ir audito tarnybos praėjusių metų veiklos ataskaita Tarybai pateikiama iki balandžio 1 d. Jos santrauka turi būti paskelbta vietinėje spaudoje ir Savivaldybės interneto svetainėje. 
334.	Savivaldybės administracijos parengtas metinių Savivaldybės biudžeto vykdymo ataskaitų rinkinys teikiamas tvirtinti Tarybai kiekvienais metais iki lapkričio 1 d.
335.	Savivaldybės administracijos parengta Savivaldybei nuosavybės teise priklausančio turto valdymo, naudojimo ir disponavimo juo  ataskaita Tarybai teikiama kiekvienais metais iki liepos 1 d.
336. Tarybai ataskaitas kiekvienais metais iki gegužės 1 d. teikia biudžetinių ir viešųjų įstaigų (kurių savininkė yra Savivaldybė) vadovai, savivaldybės valdomų įmonių ir organizacijų vadovai. 
Punkto pakeitimai:
Nr. T2-264, 2020-10-29, paskelbta TAR 2020-10-30, i. k. 2020-22661

337.	Taryba, išklausiusi vadovų ataskaitas, priima sprendimą. 

XXII. SAVIVALDYBĖS GYVENTOJŲ APKLAUSOS ORGANIZAVIMO TVARKA

338.	Gyventojai savo nuomonę viešųjų Savivaldybės reikalų tvarkymo klausimais gali pareikšti dalyvaudami vietos gyventojų apklausoje (toliau – apklausa). Apklausa atliekama vadovaujantis Vietos savivaldos įstatymu ir šiuo Reglamentu.
339. Apklausos rezultatai yra patariamojo pobūdžio.
340.	Dalyvavimas apklausoje yra laisvas (savanoriškas) ir grindžiamas visuotine, lygia teise tiesiogiai pareikšti nuomonę.
341.	Apklausoje gali dalyvauti Savivaldybės apklausiamos teritorijos gyventojai, turintys teisę rinkti Tarybą. Apklausą inicijuoti ir joje dalyvauti gali asmenys , kuriems apklausos dieną yra suėję 18 metų ir kurie savo gyvenamąją vietą yra deklaravę tos savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą toje savivaldybėje. Šiam reikalavimui užtikrinti tvarkomi asmens duomenys: asmens vardas, pavardė, gimimo data ir gyvenamosios vietos adresas.
342.	Atrankinės apklausos metu apklausiami gyventojai turi būti parenkami taip, kad kiekvienas, kuris galėtų būti apklausiamas, turėtų vienodas galimybes patekti tarp apklausiamųjų. Vertinant atrankinių apklausų rezultatus, turi būti nurodomi jų patikimumo duomenys.
343.	Apklausa yra tiesioginė. Gyventojai apklausoje dalyvauja asmeniškai, jų reiškiamos valios kontroliuoti neleidžiama.
344.	Negalima varžyti gyventojų teisės dalyvauti apklausoje dėl jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų.
345.	Apklausai gali būti teikiami klausimai, kuriuos Savivaldybė sprendžia atlikdama savarankiškąsias funkcijas. Taryba sprendimu gali nustatyti kriterijus, kuriais remiantis būtina prieš priimant sprendimus rengti apklausas.. Savivaldybės taryba gali nustatyti klausimus, kuriems spręsti turi būti organizuojamos apklausos.
346.	Apklausos dėl savivaldybių steigimo, esamų savivaldybių panaikinimo, taip pat jų teritorijų ribų bei centrų nustatymo ir keitimo bei gyvenamųjų vietovių teritorijų ribų nustatymo ir keitimo, pavadinimų joms suteikimo ir keitimo rengiamos organizuojamos vadovaujantis Lietuvos Respublikos teritorijos administracinių vienetų ir jų ribų įstatymu.
347.	Apklausos būdai:
347.1.	tiesioginis vietos gyventojų nuomonės įrašymas į apklausos dalyvių sąrašo lapuose lapus;
347.2.	gyventojų nuomonės pareiškimas sueigoje balsuojant apklausa elektroninių ryšių priemonėmis savivaldybės interneto svetainėje. Atliekant apklausą elektroninių ryšių priemonėmis savivaldybės interneto svetainėje, turi būti užtikrinti Vietos savivaldos įstatymo 40 straipsnio 3 dalyje nustatyti reikalavimai, taip pat turi būti užtikrinta galimybė vietos gyventojams pateikti savo nuomonę apklausoje teikiamu klausimu 347.1. papunktyje nustatytu būdu;
347.3.	atrankinė gyventojų apklausa apklausos dalyvių būstuose;
347.4.	gyventojų apklausa apklausos dalyvių būstuose.
348.	Apklausos būdą ir apklausos teritoriją pasiūlo apklausos iniciatorius, sprendimą dėl apklausos būdo, laiko, vietos, trukmės ir apklausos teritorijos priima Taryba arba jos pavedimu Savivaldybės administracijos direktorius, atsižvelgdamas į vietos sąlygas ir aplinkybes meras, skelbdamas apklausą.
349. Apklausa gali būti surengta visoje savivaldybės teritorijoje, seniūnijos (kelių seniūnijų) aptarnaujamoje teritorijoje (aptarnaujamose teritorijose) ar jos (jų) dalyse arba gyvenamosios vietovės teritorijoje ar jos dalyje. Kai apklausą inicijuoja savivaldybės taryba, meras ar seniūnas, apklausos teritorija nustatoma atsižvelgiant į tai, kokios teritorijos gyventojams yra aktualūs apklausai teikiami klausimai. Kai apklausą inicijuoja savivaldybės gyventojai, apklausos teritoriją pasiūlo apklausos iniciatorius, atsižvelgdamas į teritorinį suskirstymą ir į tai, kokios teritorijos gyventojams yra aktualūs apklausai teikiami klausimai. Galutinį sprendimą dėl apklausos teritorijos priima savivaldybės taryba. Savivaldybės taryba po to, kai yra surinktas reikiamas parašų dėl reikalavimo paskelbti apklausą skaičius ir nenustatyta parašų rinkimo pažeidimų, turi teisę parinkti kitą negu apklausos iniciatoriaus pasiūlyta apklausos teritorija. 
Punkto pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375

350.	Apklausos paskelbimo iniciatyvos teisė priklauso Savivaldybės gyventojams, Tarybai, merui ir seniūnui.
351. Savivaldybės gyventojai apklausos paskelbimo iniciatyvos teisę įgyvendina ne mažiau kaip 5 procentų iniciatyvinės grupės siūlomos apklausos teritorijos vietos gyventojų turinčių teisę rinkti šios savivaldybės tarybą, reikalavimu. 
Punkto pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375

352.	Taryba Kai apklausos paskelbimo iniciatyvos teisė įgyvendinama  kai ne mažiau mažesnės kaip ¼ savivaldybės tarybos narių grupės reikalavimu, pateikia prašymą Savivaldybės administracijos direktoriui dėl gyventojų apklausos organizavimo ne vėliau kaip prieš 20 dienų iki numatomo Tarybos posėdžio meras privalo paskelbti apklausą ne vėliau kaip per 10 darbo dienų nuo šios grupės reikalavimo gavimo.  
353.	Seniūnas seniūnaičių sueigos pritarimu seniūnijos aptarnaujamoje teritorijoje gali inicijuoti apklausą dėl jo kompetencijai priskirtų klausimų.
354.	Seniūnas, įgyvendindamas apklausos iniciatyvos teisę, siūlo nustatyti: 
354.1.	apklausai teikiamo(-ų) klausimo(-ų) tekstą, apklausos teritoriją, apklausos būdą;
354.2.	apklausos datą ir vietą;
354.3.	seniūnijos gyventojų skaičių ar dalį seniūnijos gyventojų, kurie bus apklausiami.
355.	Meras, įvertinęs gavęs Reglamento 354 punkte nustatyta tvarka seniūno pateiktą iniciatyvą paskelbti apklausą, ne vėliau kaip per vieną mėnesį gali 10 darbo dienų privalo paskelbti apklausą. 
356.	Apklausą organizuoja Savivaldybės administracijos direktorius Tarybos nustatyta tvarka. 
357.	Savivaldybės administracijos direktorius Kai apklausos paskelbimo teisę įgyvendina meras, jis sprendimą paskelbti apklausą priima išleisdamas potvarkį ne vėliau kaip per 10 darbo dienų nuo Savivaldybės tarybos narių supažindinimo su reikalavimu paskelbti apklausą dienos.
357.1.	rengia Tarybos sprendimo projektą dėl gyventojų apklausos paskelbimo ir organizavimo, jei Tarybos nariai, pareiškę prašymą, nepateikė sprendimo projekto; 
357.2.	nustato apklausai teikiamo(-ų) klausimo(-ų) tekstą, apklausos teritoriją, apklausos būdą;
357.3.	nustato apklausos datą ir vietą;
357.4.	nustato Savivaldybės gyventojų skaičių ar dalį Savivaldybės gyventojų, kurie bus apklausiami;
357.5.	sudaro apklausos organizavimo komisiją;
357.6.	suteikia apklausos organizavimo komisijai įgaliojimus.
358.	Mero potvarkis paskelbti apklausą turi būti paskelbtas vietinėje spaudoje, Savivaldybės interneto svetainėje ir seniūnijų, kurių teritorijose vyks apklausa, skelbimų lentose. 
359.	Kai apklausos paskelbimo iniciatyvos teisė įgyvendinama ne mažesnės kaip 1/4 Tarybos narių grupės reikalavimu, meras privalo paskelbti apklausą ne vėliau kaip per vieną mėnesį nuo šios grupės reikalavimo gavimo.
360.	Mero potvarkyje paskelbti apklausą turi būti nustatyta: apklausai teikiamo (teikiamų) klausimo (klausimų) tekstas, apklausos teritorija, apklausos būdas, apklausos data ir vieta, taip pat apklausos komisijos sudėtis. Iniciatyvinė grupė turi teisę į apklausos komisiją deleguoti savo atstovą.
361.	Savivaldybės taryba svarsto apklausos rezultatus privalo artimiausiame savivaldybės tarybos posėdyje Reglamento skirsnyje Kiti tarybos posėdžiai nustatyta tvarka ir į juos gali atsižvelgti priimdama sprendimą dėl apklausai teikto (-ų) klausimo(-ų) svarstyti apklausai pateiktą klausimą, jeigu savo nuomonę pateiktu klausimu pareiškė ne mažiau kaip 10 procentų apklausos teritorijos gyventojų, turinčių teisę dalyvauti apklausoje.“.
362.	Savivaldybės tarybos sprendime dėl apklausai pateikto (pateiktų) klausimo (klausimų) turi būti nurodyti apklausos rezultatai (gyventojų nuomonę dėl apklausai pateikto (pateiktų) klausimo (klausimų) ir savivaldybės tarybos sprendimo priėmimo motyvai. Savivaldybės tarybos sprendimas dėl apklausai pateikto (pateiktų) klausimo (klausimų) turi būti paskelbtas rajono laikraščiuose, Savivaldybės interneto svetainėje ir seniūnijų, kurių aptarnaujamose teritorijose vyko apklausa, skelbimų lentose laikantis Vietos savivaldos įstatymo 37 straipsnyje nustatytų reikalavimų.
363.	Apklausos organizavimo išlaidos apmokamos iš Savivaldybės biudžeto.

XXIII. PASIŪLYMŲ NUSTATYTI AR PANAIKINTI GYVENAMĄSIAS VIETOVES, NUSTATYTI IR KEISTI JŲ TERITORIJŲ RIBAS, SUTEIKTI IR KEISTI PAVADINIMUS GYVENAMOSIOMS VIETOVĖMS TEIKIMO IR NAGRINĖJIMO TVARKA

364. Iniciatyvos teisę šiame reglamento skyriuje nustatyta tvarka siūlyti nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms (toliau vadinama – pasiūlymai) turi tų gyvenamųjų vietovių vietos gyventojai, jose veikiantys juridiniai asmenys ir jose esančio nekilnojamojo turto savininkai. Iniciatyvos teisę šiais klausimais turi ir savivaldybės institucijos. 
Punkto pakeitimai:
Nr. T2-87, 2020-04-30, paskelbta TAR 2020-05-04, i. k. 2020-09375

365. Gyventojų iniciatyvos teisę teikti 364 punkte nurodytus pasiūlymus turi ne mažiau kaip 10 procentų atitinkamos gyvenamosios vietovės, dėl kurios teikiami pasiūlymai, gyventojų, turinčių teisę rinkti Tarybą. Gyventojai argumentuotus pasiūlymus teikia Savivaldybės administracijai, pagrįsdami pasiūlymų aktualumą ir reikalingumą bei pateikdami šiame punkte nurodytą kiekį gyventojų, pritariančių pasiūlymams, parašų (kurių tikrumas patvirtintas seniūno). Gyventojai, pritariantys pasiūlymams, turi nurodyti savo vardą, pavardę, gimimo metus, gyvenamąją vietą ir pasirašyti. Seniūnas kiekviename parašų rinkimo lape turi patvirtinti, kad pasirašę gyventojai gyvena toje gyvenamojoje vietovėje, dėl kurios teikiami pasiūlymai, ir kad jie turi teisę rinkti Tarybą.
366. Juridiniai asmenys, veikiantys gyvenamojoje vietovėje, dėl kurios teikiami pasiūlymai, kartu su pasiūlymais turi pateikti atitinkamo savo valdymo organo, kuris pagal atitinkamų juridinių asmenų veiklą reglamentuojančius teisės aktus, įstatus (nuostatus) yra kompetentingas atstovauti juridiniam asmeniui teikdamas analogiško pobūdžio siūlymus ir kreipimusis, rašytinį kreipimąsi, pasirašytą juridinio asmens vadovo ar jo įgalioto asmens. Pasiūlymai turi būti argumentuoti, pagrįstas jų aktualumas ir reikalingumas. Juridiniai asmenys su pasiūlymais Savivaldybės administracijai pateikia savo įregistravimo Juridinių asmenų registre pažymėjimo kopiją, patvirtintą teisės aktų nustatyta tvarka, taip pat duomenis, kurie pagrįstų, kad juridinis asmuo vykdo veiklą atitinkamos gyvenamosios vietovės, dėl kurios teikiami pasiūlymai, teritorijoje. Taip pat pateikiamas dokumentas dėl juridinio asmens vadovo skyrimo, o jei pasiūlymus pasirašo įgaliotas asmuo – ir įgaliojimas pasirašyti pasiūlymus.
3661 Gyvenamojoje vietovėje esančio nekilnojamojo turto savininkai argumentuotus pasiūlymus teikia Savivaldybės administracijai, pagrįsdami pasiūlymų aktualumą ir reikalingumą. Gyvenamojoje vietovėje esančio nekilnojamojo turto savininkai kartu su pasiūlymu turi pateikti teisės aktų nustatyta tvarka patvirtintą Nekilnojamojo turto registro išrašo kopiją, pagrindžiančią nekilnojamojo turto buvimą atitinkamoje gyvenamojoje vietovėje faktą. 
Papildyta pastraipa:
Nr. T2-87, 2020-04-30, paskelbta TAR 2020-05-04, i. k. 2020-09375

367. Savivaldybės administracijos direktorius iniciatyvos teisę teikti pasiūlymus įgyvendina tokia tvarka:
367.1. pagrįstai manydamas, kad yra tikslinga teikti pasiūlymus, savo įsakymu sudaro darbo grupę iš Savivaldybės administracijos valstybės tarnautojų, darbuotojų, kitų asmenų, kurie yra kompetentingi nagrinėti klausimus, susijusius su gyvenamųjų vietovių nustatymu ir panaikinimu, jų teritorijų ribų nustatymu ir keitimu, pavadinimų gyvenamosioms vietovėms suteikimu ir keitimu, kuri ne vėliau kaip per 10 darbo dienų nuo darbo grupės sudarymo dienos pateikia Savivaldybės administracijos direktoriui rašytinį įvertinimą, ar pasiūlymai atitinka teisės aktų reikalavimus ir galimybes įgyvendinti šiuos pasiūlymus;
367.2. gavęs 367.1 punkte nurodytos darbo grupės rašytinį įvertinimą, kad pasiūlymai atitinka teisės aktų reikalavimus ir kad yra galimybės įgyvendinti šiuos pasiūlymus, Savivaldybės administracijos direktorius organizuoja Tarybos sprendimo projekto ir aiškinamojo rašto dėl pritarimo pasiūlymams nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms parengimą ir pateikimą Tarybai.
368. Taryba pasiūlymų iniciatyvos teisę įgyvendina ne mažiau kaip 1/4 tarybos narių grupės reikalavimu, pateikus Tarybai argumentuotus pasiūlymus, kuriuose išdėstoma problemos esmė, pagrindžiama, kodėl pasiūlymai yra aktualūs ir reikalingi.
369. Reglamento 365, 366 ir 368 punktuose nurodytų subjektų pasiūlymus preliminariai nagrinėja Savivaldybės administracijos direktoriaus įsakymu sudaryta darbo grupė iš Savivaldybės administracijos valstybės tarnautojų, darbuotojų, dirbančių pagal darbo sutartį, kitų asmenų, kurie yra kompetentingi nagrinėti klausimus, susijusius su gyvenamųjų vietovių nustatymu ir panaikinimu, jų teritorijų ribų nustatymu ir keitimu, pavadinimų gyvenamosioms vietovėms suteikimu ir keitimu, vadovaudamasi 367.1 punkte nustatytais reikalavimais. Jei nustatomi trūkumai, Savivaldybės administracijos direktorius raštu paprašo pasiūlymus pateikusių subjektų per 5 kalendorines dienas pataisyti trūkumus.
370. Tarybos sprendimo projektas dėl pritarimo 365, 366 ir 368 punktuose nurodytų subjektų pasiūlymams nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms ir jo aiškinamasis raštas rengiami 367.2 punkte nustatyta tvarka.
371. Įsigaliojus Tarybos sprendimui dėl pritarimo pasiūlymams ir Tarybos sprendimui dėl vietos gyventojų apklausos paskelbimo, Savivaldybės administracijos direktorius organizuoja vietos gyventojų apklausą pagal Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 „Dėl Administracinių vienetų ir gyvenamųjų vietovių teritorijų ribų ir pavadinimų tvarkymo“, bei Kretingos rajono savivaldybės vietos  gyventojų apklausos organizavimo tvarkos aprašo, patvirtinto Kretingos rajono savivaldybės tarybos 2013 m.  gegužės 30 d. sprendimu Nr. T2-171 „Dėl Kretingos rajono savivaldybės gyventojų apklausos organizavimo tvarkos aprašo patvirtinimo“, nustatytą tvarką.

XXIV. SENIŪNAIČIŲ SUEIGOS, IŠPLĖSTINĖS SENIŪNAIČIŲ SUEIGOS SPRENDIMŲ VERTINIMAS

372. Savivaldybės meras, gavęs Kretingos rajono seniūnijų seniūnaičių sueigos nuostatuose nustatyta tvarka priimtus seniūnaičių sueigos, išplėstinės seniūnaičių sueigos sprendimus, juos pagal kompetenciją teikia vertinti atitinkamai Savivaldybės institucijai: Savivaldybės tarybai arba Administracijos direktoriui.
373. Savivaldybės tarybai pateikti seniūnaičių sueigos, išplėstinės seniūnaičių sueigos sprendimai įvertinami artimiausiame Tarybos posėdyje, bet ne vėliau kaip per 20 darbo dienų nuo seniūnaičių sueigos, išplėstinės seniūnaičių sueigos sprendimo gavimo dienos. Vertinimai, nurodant vertinimo motyvus ir numatomus veiksmus, jeigu tokių veiksmų bus imtasi, skelbiami Savivaldybės interneto svetainėje ir atitinkamų seniūnijų skelbimų lentose.
374. Administracijos direktorius sprendimus įvertina ne vėliau kaip per 20 darbo dienų nuo seniūnaičių sueigos, išplėstinės seniūnaičių sueigos sprendimo gavimo dienos. Administracijos direktorius savivaldybės interneto svetainėje ir atitinkamų seniūnijų skelbimo lentose skelbia savo vertinimus dėl seniūnaičių sueigos, išplėstinės seniūnaičių sueigos sprendimų, nurodant vertinimo motyvus ir numatomus veiksmus, jeigu tokių veiksmų bus imtasi. 
Papildyta skyriumi:
Nr. T2-336, 2017-12-21, paskelbta TAR 2017-12-27, i. k. 2017-21238

XXV. BAIGIAMOSIOS NUOSTATOS
Skyriaus numeracijos pakeitimas:
Nr. T2-336, 2017-12-21, paskelbta TAR 2017-12-27, i. k. 2017-21238

375.	Tarybos priimtus teisės aktus gali sustabdyti, pakeisti ar panaikinti pati Taryba. Kitų Savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją Taryba.
Punkto numeracijos pakeitimas:
Nr. T2-336, 2017-12-21, paskelbta TAR 2017-12-27, i. k. 2017-21238

376.	Bet kuri Reglamento 284 punkte nurodyta Savivaldybės institucija, panaikinusi kito Savivaldybės viešojo administravimo subjekto norminį administracinį teisės aktą, prireikus, perduoda klausimą iš naujo nagrinėti tam pačiam administravimo subjektui, kurio aktas panaikintas, arba pati jį išnagrinėja ir priima tuo klausimu norminį administracinį teisės aktą, arba pripažįsta, kad tokio akto priimti nereikia.
Punkto numeracijos pakeitimas:
Nr. T2-336, 2017-12-21, paskelbta TAR 2017-12-27, i. k. 2017-21238

377.	Savivaldybės Tarybos ir kitų Savivaldybės viešojo administravimo subjektų priimti administraciniai teisės aktai gali būti skundžiami teismui.
Punkto numeracijos pakeitimas:
Nr. T2-336, 2017-12-21, paskelbta TAR 2017-12-27, i. k. 2017-21238

378.	Tarybos ir Savivaldybės administracijos, taip pat mero priimtų teisės aktų įsigaliojimo tvarką nustato Teisėkūros pagrindų įstatymas.
Punkto numeracijos pakeitimas:
Nr. T2-336, 2017-12-21, paskelbta TAR 2017-12-27, i. k. 2017-21238

_____________________
Priedo pakeitimai:
Nr. T2-98, 2015-03-26, paskelbta TAR 2016-06-07, i. k. 2016-15136

Pakeitimai:

1.
Kretingos rajono savivaldybės taryba, Sprendimas
Nr. T2-203, 2009-06-30, paskelbta TAR 2016-06-09; paskelbta TAR 2016-06-09, i. k. 2016-15984
Dėl Kretingos rajono savivaldybės tarybos 2009 m. kovo 26 d. sprendimo Nr. T2-77„Dėl Kretingos rajono savivaldybės tarybos veiklos reglamento“ dalinio pakeitimo

2.
Kretingos rajono savivaldybės taryba, Sprendimas
Nr. T2-348, 2009-12-17, paskelbta TAR 2016-06-09; paskelbta TAR 2016-06-09, i. k. 2016-15978
Dėl Kretingos rajono savivaldybės tarybos veiklos reglamento pakeitimo

3.
Kretingos rajono savivaldybės taryba, Sprendimas
Nr. T2-68, 2010-02-18, paskelbta TAR 2016-06-09; paskelbta TAR 2016-06-09, i. k. 2016-15979
Dėl Kretingos rajono savivaldybės tarybos veiklos reglamento pakeitimo

4.
Kretingos rajono savivaldybės taryba, Sprendimas
Nr. T2-334, 2010-09-30, paskelbta TAR 2016-06-09; paskelbta TAR 2016-06-09, i. k. 2016-15981
Dėl Kretingos rajono savivaldybės tarybos veiklos reglamento pakeitimo ir papildymo

5.
Kretingos rajono savivaldybės taryba, Sprendimas
Nr. T2-367, 2010-10-28, paskelbta TAR 2016-06-09; paskelbta TAR 2016-06-09, i. k. 2016-15977
Dėl Kretingos rajono savivaldybės tarybos veiklos reglamento pakeitimo ir papildymo

6.
Kretingos rajono savivaldybės taryba, Sprendimas
Nr. T2-279, 2011-06-30, paskelbta TAR 2016-06-09; paskelbta TAR 2016-06-09, i. k. 2016-15980
Dėl Kretingos rajono savivaldybės tarybos veiklos reglamento pakeitimo ir papildymo

7.
Kretingos rajono savivaldybės taryba, Sprendimas
Nr. T2-436, 2012-12-20, paskelbta TAR 2016-06-09; paskelbta TAR 2016-06-09, i. k. 2016-15982
Dėl Kretingos rajono savivaldybės tarybos veiklos reglamento pakeitimo

8.
Kretingos rajono savivaldybės taryba, Sprendimas
Nr. T2-98, 2015-03-26, paskelbta TAR 2016-06-07, i. k. 2016-15136
Dėl Kretingos rajono savivaldybės tarybos veiklos reglamento pakeitimo

9.
Kretingos rajono savivaldybės taryba, Sprendimas
Nr. T2-287, 2015-10-29, paskelbta TAR 2016-06-10, i. k. 2016-15986
Dėl Kretingos rajono savivaldybės tarybos veiklos reglamento, patvirtinto Kretingos rajono savivaldybės tarybos 2009 m. kovo 26 d. sprendimu Nr. T2-77 „Dėl Kretingos rajono savivaldybės tarybos veiklos reglamento“ pakeitimo

10.
Kretingos rajono savivaldybės taryba, Sprendimas
Nr. T2-7, 2016-01-28, paskelbta TAR 2016-06-10, i. k. 2016-16064
Dėl Kretingos rajono savivaldybės tarybos veiklos reglamento, patvirtinto Kretingos rajono savivaldybės tarybos 2009 m. kovo 26 d. sprendimu Nr. T2-77 „Dėl Kretingos rajono savivaldybės tarybos veiklos reglamento“ pakeitimo

11.
Kretingos rajono savivaldybės taryba, Sprendimas
Nr. T2-177, 2016-05-26, paskelbta TAR 2016-06-13, i. k. 2016-16325
Dėl Kretingos rajono savivaldybės tarybos veiklos reglamento pakeitimo

12.
Kretingos rajono savivaldybės taryba, Sprendimas
Nr. T2-319, 2016-12-22, paskelbta TAR 2016-12-28, i. k. 2016-29728
Dėl Kretingos rajono savivaldybės tarybos veiklos reglamento pakeitimo

13.
Kretingos rajono savivaldybės taryba, Sprendimas
Nr. T2-218, 2017-06-29, paskelbta TAR 2017-06-30, i. k. 2017-11212
Dėl Kretingos rajono savivaldybės tarybos veiklos reglamento pakeitimo

14.
Kretingos rajono savivaldybės administracija, Sprendimas
Nr. T2-280, 2017-10-26, paskelbta TAR 2017-10-30, i. k. 2017-17092
Dėl Kretingos rajono savivaldybės tarybos veiklos reglamento pakeitimo

15.
Kretingos rajono savivaldybės administracija, Sprendimas
Nr. T2-336, 2017-12-21, paskelbta TAR 2017-12-27, i. k. 2017-21238
Dėl Kretingos rajono savivaldybės tarybos veiklos reglamento pakeitimo

16.
Kretingos rajono savivaldybės taryba, Sprendimas
Nr. T2-78, 2018-03-29, paskelbta TAR 2018-04-04, i. k. 2018-05248
Dėl Kretingos rajono savivaldybės tarybos veiklos reglamento pakeitimo

17.
Kretingos rajono savivaldybės taryba, Sprendimas
Nr. T2-50, 2019-03-28, paskelbta TAR 2019-03-29, i. k. 2019-04953
Dėl Kretingos rajono savivaldybės tarybos veiklos reglamento pakeitimo

18.
Kretingos rajono savivaldybės taryba, Sprendimas
Nr. T2-87, 2020-04-30, paskelbta TAR 2020-05-04, i. k. 2020-09375
Dėl Kretingos rajono savivaldybės tarybos veiklos reglamento pakeitimo

19.
Kretingos rajono savivaldybės taryba, Sprendimas
Nr. T2-264, 2020-10-29, paskelbta TAR 2020-10-30, i. k. 2020-22661
Dėl Kretingos rajono savivaldybės tarybos veiklos reglamento pakeitimo

